
TITIK MULA 


Sabah tanah airku, 

Negeri kita yang tercinta, 
Pemuda pemudi semua marilah, 
Bangunlah bersatu semua. 


Marilah bersama serta maju jaya, 
Merdeka sepanjang masa, 
Bersatu segala bangsa sentosa, 
Sabah negeri merdeka. 


Bs anak kelahiran negeri Sabah, Sabah Tanah Airku 
sudah menjadi lagu rasmi negeri yang tersemat rapi 
di dada dan terakam jauh di lubuk hati sanubari. Dua 
puluh sembilan bait kata yang terkandung dalam lagu 
rasmi negeri Sabah itu wajib membasahi bibir anak kecil 
seawal usia persekolahan hingga mereka menamatkan 
alam ilmu persekolahan. Tidak berakhir di situ, lagu itu 
akan terus dinyanyikan apabila mereka memilih untuk 
melanjutkan pelajaran atau memilih untuk bekerja 
dalam sektor awam di negeri Sabah. Sebagai rakyat 
Sabah, lagu itu pastinya akan terus terpahat dalam jiwa 
hingga ke hujung nyawa. 

Sabah Tanah Airku bukan sekadar lagu yang 
diungkapkan tetapi setiap satu daripada bait kata yang 
terkandung di dalamnya mempunyai makna yang besar 
dan cukup mendalam. Sudah hampir enam dekad anak 
watan Negeri di Bawah Bayu hidup bersama Sabah 
Tanah Airku dan sepanjang tempoh itulah ungkapan 
menuju kejayaan, iaitu ... Pemuda pemudi semua 
marilah, Bangunlah bersatu semua, Marilah bersama 
serta maju jaya, Merdeka sepanjang masa ... terus 
menjadi harapan. 

Setiap anak Sabah pada hakikatnya menginginkan 
Sabah yang maju dan berjaya. Bukan hanya mereka 
yang menghuni Kota Kinabalu, Sandakan, Tawau, 
Lahad Datu atau Keningau, tetapi keinginan dan cita- 
cita itu juga ada pada mereka yang tinggal di kawasan 
pedalaman seperti di Pansiangan, Tongod, Sugut, 
Sapulut, Telupid, Sook, Nabawan dan Tenom. Begitulah 
juga dengan mereka yang dilahirkan di kawasan lain 
yang beribu batu jauhnya dari bandar utama di Sabah 


dek terpisah oleh banjaran Crocker, gunung dan ganang. 


Semuanya mendambakan kemajuan. 

Pada hari ini, dimensi kemajuan yang diinginkan 
tentunya amat jauh berbeza daripada apa-apa yang 
dituntut oleh generasi pascamerdeka. Pada abad ini, 
yang dinilai bukan lagi hanya jalan raya tidak berturap 


MAJU BERSAMA 


atau sistem perparitan yang kurang sempurna, 

tetapi seluruh sistem yang digerakkan oleh kerajaan 
untuk memajukan sektor ekonomi, modal insan, 
kesejahteraan rakyat dan jaringan infrastruktur. Hal 
ini dikatakan demikian kerana pada akhirnya nanti, 
rakyat mengharapkan limpahan ekonomi ini dapat 
diterjemahkan dalam bentuk peningkatan kualiti 
hidup mereka - anak Sabah mendapat banyak peluang 
untuk melanjutkan pelajaran ke menara gading, negeri 
ini dilimpahi dengan pelbagai peluang pekerjaan, 
sumber pendapatan rakyat mampu dipelbagaikan dan 
peningkatan tahap mutu kesihatan rakyat. 

Mencari jawapan akan sebab Sabah masih belum 
maju walhal negeri itu antara negeri yang banyak 
sumber alam dan buminya atau masih bernostalgia 
secara berterusan dengan menyalahkan kepimpinan 
lalu, bukanlah tindakan yang bijak. Hal ini disebabkan 
perkara tersebut hanya membazirkan masa kerana 
apa-apa yang dimahukan oleh rakyat Sabah ialah rangka 
tindakan yang konkrit dan inklusif untuk memajukan 
negeri tersebut dengan realiti dan bukannya fantasi. 

Oleh itu, apabila Ketua Menteri Sabah, Datuk Seri 
Panglima Hajiji Noor, melancarkan Pelan Pembangunan 
Hala Tuju Sabah Maju Jaya (SMJ) 1.0 (2021 — 2025), 
rakyat Sabah menyambutnya dengan harapan setinggi 
Gunung Kinabalu. Hal ini dikatakan demikian kerana 
Sabah sudah bersedia untuk melangkah bersama- 
sama demi mencapai kemajuan dan kejayaan. Maka 
itu, peluang harus diberikan kepada seluruh jentera 
pentadbiran kerajaan negeri Sabah yang kini sedang 
bertungkus-lumus memastikan pelan ini berjaya 
memanfaatkan setiap anak Sabah - dari bandar hingga 
ke desa. 

Pada masa ini, yang perlu difahami oleh rakyat 
adalah untuk menjayakan Pelan Pembangunan Hala 
Tuju SMJ, kepimpinan Datuk Seri Panglima Hajiji Noor, 
memerlukan sedikit masa dan tenaga. Di tangannya 
tidak ada lampu ajaib Aladdin yang dalam sekelip mata 
mampu membina kekayaan untuk diagihkan secara 
sama rata. Maka itu, ayuh rakyat Sabah, bulatkan 
kepercayaan kepada kepimpinan yang sedia ada. 
Kemajuan dan kejayaan pasti akan menjadi milik kita 
andai setiap daripada rakyat Sabah menggalas tugas ini 
bersama-sama. #SabahMajuJaya * 

ANINAH JANANG 


Pemangkin 
Aspirasi Perubahan 


ada 29 Mac 2020, bertempat 
P di Dewan Sipadan 2, Sabah 

International Convention 
Centre, Kota Kinabalu, berlangsung 
Majlis Amanat dan Pelancaran 
Hala Tuju Sabah Maju Jaya (Pelan 
Pembangunan Sabah Maju Jaya 
1.0: 2021 - 2025). Majlis tersebut 
dihadiri oleh barisan kepimpinan 
kerajaan negeri Sabah, wakil sektor 
swasta, badan bukan kerajaan, 
institusi pengajian tinggi, dan 
individu perseorangan. 

Bersaksikan ratusan mata dan 
telinga, Ketua Menteri Sabah, 
Datuk Seri Panglima Hajiji Noor, 
berpakaian serba biru (warna yang 
melambangkan kemakmuran, 
keamanan dan perpaduan) 
melafazkan ucapan pelancaran Pelan 
Pembangunan Sabah Maju Jaya atau 
lebih dikenali sebagai SMJ. Tatkala 
negara pada ketika itu masih lagi 
dibelenggu oleh COVID-19 dan 
ekonomi rakyat masih lagi terkesan, 


pelancaran SMJ umpama “vaksin” 
yang menjadi penguat dan semangat 
kepada rakyat Sabah. 

“SMJ memberikan harapan 
baharu kepada kami. Inilah yang 
dinanti-nantikan oleh rakyat Sabah 
yang selama ini percaya bahawa 
negeri ini mampu menjadi negeri 
yang terbaik, termaju dan terkaya di 
Malaysia. Diharapkan apa-apa yang 
digariskan dalam pelan SMJ dapat 
dilaksanakan mengikut ketetapan 
dan semua pihak perlu berganding 
bahu untuk merealisasikan Sabah 
yang maju dan berjaya,” ujar Ferini 
Unjang, ahli perniagaan, kepada 
Dewan Masyarakat. 

“Saya tidak menyangka, Ketua 
Menteri Sabah yang baru dilantik, 
tekad membawa Sabah ke satu 
fasa baharu yang selama ini 
diimpikan oleh anak watan Sabah. 
Sebagai rakyat Sabah, kami telah 
menyaksikan banyak perubahan 
kepimpinan di negeri ini dan pada 


kali ini, kami mengharapkan wujud 
kestabilan politik dan kepimpinan 
agar SMJ yang direncanakan benar- 
benar membawa limpahan ekonomi 
untuk rakyat Sabah. Dari segi 
kepimpinan Ketua Menteri, Datuk 
Seri Panglima Hajiji, beliau dilihat 
komited membawa Sabah ke fasa 
kemajuan. Beliau memberikan fokus 
sebagai seorang pemimpin tulen dan 
tidak berpolitik “kosong: Inilah yang 
kami mahukan. Beliau ada ketika 
rakyat memerlukan. Kami melihat 
beliau seorang pemimpin yang kuat 
bekerja tanpa mengira siang dan 
malam. Lihatlah laman sosial beliau, 
beliau ada di mana-mana sahaja dan 
paling penting, ketika rakyat ditimpa 
kesusahan, beliau sentiasa ada,” ujar 
pesara kerajaan, Mourice Wong. 
Bagi Mohamad Handun, peniaga 
makanan laut di Kota Kinabalu 
pula, beliau menjelaskan bahawa 
pandemik COVID-19 yang melanda 
negara sejak tahun 2019 hingga 


SMJ ialah hala tuju kita 
bersama, sebagaimana jata 
negeri yang merupakan hak 
dan milik semua anak watan 
Sabah. Sesungguhnya, hak 

milik itu datang bersama 
dengan tanggungjawab untuk 
memastikan kita semua 
bergerak seiring membina 
negeri Sabah yang lebih maju 
dan berjaya. 


kini amat menjejaskan punca 
pendapatannya. Namun begitu, 
kerajaan di bawah kepimpinan 
Datuk Seri Panglima Hajiji banyak 
membantu peniaga sepertinya untuk 
terus “bernafas”. 

“Banyak bantuan yang 
diumumkan oleh kerajaan negeri 
yang membolehkan peniaga 
seperti kami dapat terus bertahan. 
Selepas gelombang awal pandemik 
COVID-19 melanda pada tahun 
lalu, bukan mudah untuk bangkit 
semula, namun kami mendapat 
sokongan yang pelbagai daripada 
kerajaan negeri. Pelbagai kemudahan 
perniagaan juga turut dinaik taraf. 
Sudah tentulah melihat kepada 
kesungguhan beliau membantu 
kami, maka kami mengharapkan 
Sabah terus kekal stabil dari segi 
pembangunan ekonomi dan politik” 

“Saya merupakan siswazah yang 
berlatarbelakangkan keluarga yang 
kurang berkemampuan. Apabila saya 


MAJLIS PELANCARAN a 


HALA TUJ ` 
SABAH MAJU JAYA 


Jentera pentadbiran di bawah kepimpinan Datuk Seri Panglima Hajiji Noor sedang berusaha untuk 
memastikan Pelan Pembangunan SM) 1.0 yang dilaksanakan pada tahun lalu digerakkan ke seluruh 
pelosok Sabah. 


melanjutkan pelajaran ke universiti 
awam, saya berjaya menerima 
Bantuan Tunai Pendaftaran 

IPT (BUDI) sebanyak RM2000 
daripada kerajaan pimpinan Ketua 
Menteri, Datuk Seri Panglima 
Hajiji. Bantuan ini amat membantu 
proses kemasukan ke universiti dan 
pastinya saya menghargai setiap 
bantuan yang diberikan,” ujar Adam 
Mohamad Noh. 

Kini, SMJ sudah berusia 
setahun. Harapan yang dizahirkan 
ini pastinya turut menjadi harapan 
kepada sebanyak 3.91 juta rakyat di 
negeri kedua terbesar di Malaysia 
ini untuk melihat Sabah maju 
dari segenap segi. Maka itu, pelan 
SMJ yang kini digerakkan dengan 
berkompaskan lima objektif yang 
merangkumi usaha, iaitu membina 
negeri dan masyarakat bersatu, 
aman, makmur dan sejahtera; 
mengoptimumkan sumber dan 
hasil negeri; merangsang pemulihan 


ekonomi; meningkatkan ekonomi 
rakyat; dan membangunkan modal 
insan haruslah menjadi penunjuk 
arah kemajuan yang akan menjadi 
destinasi akhir kejayaan SMJ kelak. 
“Sebagaimana yang terkandung 
dalam pembentangan Belanjawan 
Negeri 2021, pelaksanaan fasa 
pertama dimulakan dengan Pelan 
Pembangunan SMJ 1.0 bagi tempoh 
2021 - 2025 dengan penjajaran 
bersama pelan pembangunan 
nasional melalui Rancangan 
Malaysia Ke-12. Berpandukan 
pelbagai platform libat urus 
yang merentasi berbagai-bagai 
segmen masyarakat, kerajaan 
negeri telah menggubal hala tuju 
SMJ yang merupakan kerangka 
pelan pembangunan utama negeri 
yang memayungi pelbagai rangka 
tindakan pembangunan. Hala tuju 
ini akan bergerak seiring dengan 
agenda pembangunan nasional 
di bawah Wawasan Kemakmuran 

Bersama 2030, dan merupakan 
manifestasi kepada komitmen 

yang digariskan dalam Aku Janji 
Gabungan Rakyat Sabah (GRS) 
dalam Pilihan Raya Negeri Ke-16 
yang lalu,” ujar Datuk Seri Panglima 
Hajiji, kepada penulis dalam sesi 
wawancara di Kota Kinabalu, baru- 
baru ini. 

Beliau yang akan genap dua 
tahun menerajui kepimpinan Sabah 
pada September ini benar-benar 
meletakkan keyakinan yang tinggi 
bahawa perjalanan awal dan akhir 
SMJ ini akan dapat difahami oleh 
rakyat Sabah tanpa mengira bangsa, 
agama dan keturunan. 

“Semua orang tahu, SMJ 
merupakan slogan Jata Negeri 
Sabah sejak sekian lama yang 
telah dipilih sebagai nama pelan 
pembangunan ini. Sehubungan 
dengan itu, sudah tiba masanya 
slogan ini diberikan nilai dan makna 
yang lebih besar dalam membina 
masa depan negeri. SMJ merupakan 
falsafah yang membina jiwa dan 
inti pati perjuangan setiap anak 
Sabah. Slogan ini diangkat sebagai 
hala tuju negeri dengan hasrat 
untuk membawa citra inklusif, 
pemilikan bersama, kesatuan dan 
pertanggungjawaban setiap anak 
watan untuk menjayakan agenda 
pembangunan negeri.” 

Tambahnya lagi, “SMJ bukan 
bersifat atas sahaja, bukan hanya 
untuk orang tertentu sahaja dan 
untuk dimiliki oleh pihak yang elit 
sahaja. Tidak. SMJ ini untuk semua 
anak kelahiran Sabah. Mereka 
mesti mengetahui bahawa kerajaan 
Sabah kini sedang memandu 
pelan yang bersifat inklusif untuk 
membangunkan negeri ini dalam 
pelbagai bidang dan cabang. Kita 
tidak hanya membangunkan 
kawasan bandar, sementara luar 


bandar tertinggal ke belakang. Tidak. 


Yang kita sedang lakukan ialah usaha 
yang menyeluruh. Kita mempunyai 
keupayaan dari segi sumber 
kekayaan negeri. Inilah kekuatan 
Sabah. Maka itu, kekuatan inilah 
yang akan menjadi tulang belakang 
dalam menjayakan SMJ”. 

Datuk Seri Panglima Hajiji 
juga menegaskan bahawa harapan 
rakyat Sabah yang diletakkan 
di bahu kepimpinan negeri 
dalam menjayakan SMJ perlu 
diterjemahkan dengan usaha yang 
bersungguh-sungguh oleh semua 
jabatan, sektor dan agensi yang 
terlibat. 

“Semua pihak yang diberikan 
tanggungjawab perlu bekerja 
keras untuk memastikan inisiatif 
yang terkandung dalam SMJ 
dilaksanakan. Jangan tunggu lagi, 
ini bukan masa untuk kita dibuai 
mimpi. Kita harus bekerja keras 
untuk rakyat Sabah. Jentera sudah 
di tangan. Ayuh, ayunkannya 
ke tanah! Benih harus ditanam 
agar tepat pada masanya kelak. 
Kita mampu menuai hasil yang 
ditanam. Dalam hal ini, sebagai 
Ketua Menteri, saya memerlukan 
pasukan yang ikhlas bekerja demi 
kemakmuran rakyat. Apabila kita 
berada di atas, jangan pentingkan 
diri sendiri, tetapi lihatlah ke 
bawah - selami keperluan rakyat, 
banyakkan peluang pekerjaan, 
pelaburan, dan kerancakan ekonomi 
itu perlu dilipatgandakan. Kita mahu 
semua pihak memahami bahawa 
hala tuju SMJ bukan pelan milik 
peribadi Ketua Menteri dan ahli 
jemaah menteri, bukan juga hak 
kerajaan GRS, dan bukan sesekali 
pelan untuk para penjawat awam. 
Pada hakikatnya, SM) ialah hala 
tuju kita bersama, sebagaimana jata 
negeri yang merupakan hak dan 
milik semua anak watan Sabah. 
Sesungguhnya, hak milik itu datang 


bersama dengan tanggungjawab 
untuk memastikan kita semua 
bergerak seiring membina negeri 
Sabah yang lebih maju dan berjaya. 
Atas sebab itu, sejak dari awal saya 
menekankan bahawa pengisian 
hala tuju ini perlu menyantuni 
aspirasi segenap lapisan masyarakat. 
Sebaik-baik sahaja kabinet negeri 
merumuskan kerangka hala tuju 
strategik, saya telah mengarahkan 
Sekretariat Hala Tuju SMJ untuk 
melaksanakan gerak kerja libat urus 
untuk mendapatkan input, syor 

dan pandangan daripada pelbagai 
pihak yang merentasi semua segmen 
masyarakat.” 

Tambah Datuk Seri Panglima 
Hajiji lagi, di bahu semua kakitangan 
kerajaan negeri perlu disemat 
semangat SMJ agar apa-apa pun 
keputusan yang dilakukan oleh 
mereka adalah untuk memajukan 
negeri ini. Ingatlah bahawa Pelan 
SMJ juga merupakan hasrat 
rakyat di negeri ini kerana idea, 
pandangan, cadangan dan gagasan 
SMJ dihimpunkan daripada rakyat 
menerusi e-penyertaan SMJ yang 
dibuka kepada umum. 

“SMJ ini merupakan hasrat dan 
harapan yang tinggi rakyat kepada 
kerajaan untuk mempelopori agenda 
perubahan, membawa rakyat dan 
tanah air tercinta ini melangkah ke 
hadapan untuk masa depan yang 
lebih makmur dan sejahtera. Bertitik 
tolak daripada itu, SMJ diadun 
dengan cukup teliti merangkumi 
“teras ekonomi, modal insan dan 
jaringan kemajuan,” jelas Datuk Seri 
Panglima Hajiji. 

Tiga teras utama SMJ ini 
pula akan dipacu oleh lima 
pemboleh daya, iaitu Kemapanan 
Fiskal; Kemudahan Kewangan; 
Keberkesanan dan Kecekapan 
Penyampaian; Kecemerlangan 
Tadbir Urus yang Berintegriti; dan 


Kerajaan Digital. Untuk memastikan 
hala tuju ini mencapai matlamatnya, 
setiap teras dan pemboleh daya akan 
disokong dengan pelbagai inisiatif. 
Hingga kini, sejumlah 584 inisiatif 
meliputi 304 inisiatif teras dan 280 
inisiatif pemboleh daya sedang 
dilaksanakan sejak tahun 2021. 

Pengenalan tiga teras utama 
hala tuju SMJ ini turut diperjelas 
oleh Datuk Seri Panglima Hajiji. 
Menurutnya, sejak mencapai 
kemerdekaan, sektor pertanian, 
perladangan dan pembalakan telah 
menjadi penyumbang terbesar 
kepada ekonomi negeri. Sejajar 
dengan peredaran masa dan 
transformasi struktur, ekonomi 
Sabah telah beralih kepada sektor 
perkhidmatan sebagai penyumbang 
utama ekonomi. Pandemik 
COVID-19 yang mula melanda 
negara pada suku pertama tahun 
2020 telah memberikan impak 
negatif yang besar terhadap ekonomi 
negeri dan rakyat. 

“Realiti ini menuntut kita 
untuk melihat semula hala tuju 
pembangunan setiap sektor 
ekonomi. Tanpa membelakangkan 
kepentingan sektor ekonomi yang 
lain, hala tuju SMJ meletakkan 
tiga sektor sebagai fokus pemacu 
pertumbuhan ekonomi negeri. 
Pemilihan ketiga-tiga sektor 
ini mengambil kira potensi dan 
sumber yang sedia ada yang dilihat 
berkeupayaan untuk dilonjakkan 
ke tahap yang optimum untuk 
memacu pertambahan hasil sekali 
gus meningkatkan pertumbuhan 
ekonomi negeri,” ujarnya. 

Sementara itu, dalam sektor 
pertanian, Datuk Seri Panglima 
Hajiji menjelaskan bahawa sektor 
ini merangkumi subsektor tanaman, 
penternakan dan perikanan 
yang merupakan sektor penting 
yang diangkat sebagai sektor 


utama di bawah Hala Tuju SMJ. 
Penggunaan teknologi terkini di 
sepanjang rantaian nilai dalam 
sektor pertanian, penternakan dan 
perikanan juga akan terus diberikan 
tumpuan bagi meningkatkan 
produktiviti dan nilai tambah 
bagi sektor ini. Usaha sama dan 
kerjasama pintar dengan pemain 
industri bagi pembangunan 
komoditi bernilai komersial 
seperti kelapa dan nanas akan 
terus diperkasakan sebagai strategi 
meningkatkan pengeluaran dan 
industri pemprosesan dalam negeri 
bagi pasaran eksport. 
“Alhamdulillah, dalam tempoh 
setahun pelaksanaan SMJ, kita telah 
dapat menarik banyak pelaburan. 
Misalnya pada Disember lalu, 
kita memperoleh tujuh pelaburan 
bernilai RM4.4 bilion dalam sektor 
pembuatan yang diluluskan oleh 
Lembaga Pembangunan Pelaburan 
Malaysia (MIDA). Oleh itu, saya 
berharap agar momentum ini akan 
dapat diteruskan untuk tahun ini 
dan tahun yang mendatang. Yang 
paling penting, semua halangan yang 
mengganggu pelaburan ke Sabah 
perlu dihapuskan kerana kerenah 
birokrasi yang dihadapi oleh pelabur 
yang berniat baik hanya akan 
menjejaskan usaha menarik pelabur 
ke negeri ini. Oleh itu, semua pihak 
mesti memainkan peranan untuk 
menghapuskan halangan ini bagi 
memudahkan pelaburan. Yang 
paling menggembirakan, hingga 
kini kita telah membuat kemajuan 
dengan menandatangani tiga projek 
berimpak tinggi untuk memacu 
inisiatif SMJ, iaitu gabungan RM10 
bilion Lok Kawi Resort City, 
kemudahan kilang kerajang tembaga 
dan Projek Kelapa Bersepadu. 
Percayalah, lebih banyak projek 
berimpak tinggi sedang menanti 
dan saya berharap dengan pelaburan 


ini yang datang dari dalam dan 
luar negara, rakyat dan kerajaan 
Sabah akan mendapat manfaat dan 
limpahannya” 

Kerajaan juga berusaha 
untuk membantu meningkatkan 
pendapatan para petani. Begitu juga 
dengan Pengusaha Industri Kecil dan 
Sederhana (PKS) mikro misalnya 
turut menerima bantuan bernilai 
RM3000 setiap satu usahawan 
di bawah Geran Khas Prihatin 
(GKP) 1.0 dan GKP 2.0. Bantuan 
ini bertujuan untuk meringankan 
beban kewangan dalam kalangan 
peniaga kecil terutama yang 
berkaitan dengan modal kerja 
seperti menambah inventori dan 
membeli bahan mentah. Pada tahun 
ini, Geran GKP 3.0 diteruskan lagi 
di bawah Pakej Pemerkasa. Hal ini 
disusuli dengan GKP di bawah Pakej 
Pemulih, iaitu setiap pengusaha 
mendapat bantuan RM1000. 

Selain GKP, banyak lagi inisiatif 
lain seperti Dana Pinjaman Mudah 
dan Subsidi Upah yang disediakan 
oleh kerajaan untuk membantu 
meringankan beban pengusaha 
kecil dan sederhana, dan sebagai 
persediaan untuk perancangan 
jangka panjang ke arah pemulihan 
perniagaan. Secara keseluruhan, 
inisiatif yang telah dilaksanakan oleh 
kerajaan di bawah GKP ini telah 
memanfaatkan hampir 1 juta PKS 
dengan jumlah peruntukan sebanyak 
RM6.08 bilion. Pada peringkat 
negeri pula, bantuan COVID-19 
kepada PKS, khususnya mikro dan 
kotej telah memanfaatkan 39 200 
orang pengusaha dengan jumlah 
peruntukan sebanyak RM25.7 juta 
pada tahun lalu. 

Sementara itu, pembangunan 
subsektor perikanan tertumpu kepada 
tiga teras utama, iaitu memperkukuh 
pertumbuhan dan daya saing 
pengeluaran, mempertingkat jaminan 

bekalan makanan dan pendapatan 
serta kelestarian industri perikanan. 
Antara lain strategi pembangunan 
ini adalah untuk peningkatan 
produktiviti melalui pemodenan 
sektor, pemantapan pengurusan 
sumber perikanan tangkapan yang 
mapan dan inisiatif mewujudkan 
Zon Industri Akuakultur (ZIA) bagi 
pembangunan industri akuakultur 
di Sabah. 

“Menerusi potensi dan sumber 
semula jadi yang dimiliki, kita 
berkeyakinan bahawa sektor 
pertanian akan dapat diperkasakan 
untuk menyumbang hasil kepada 
negeri melalui pengeksportan hasil 
tempatan, meningkatkan pendapatan 
masyarakat tani dan nelayan serta 
mengurangkan kebergantungan 
negeri kepada import produk 
pertanian; terang Datuk Seri 
Panglima Hajiji. 

Turut menjadi tumpuan ialah 
sektor perindustrian yang menjadi 
fokus kedua SMJ. Umum mengetahui 
bahawa Sabah pernah menjadi 
salah sebuah negeri industri utama 
di Malaysia hingga pertengahan 
tahun 1980-an. Rentetan itu, Datuk 
Seri Panglima Hajiji menegaskan 
bahawa Sabah perlu bangkit 
dan melonjakkan potensi dan 
mengoptimumkan sumber yang ada 
untuk meningkatkan pertumbuhan 
sektor perindustrian. 

Pada tahun 2021, Sabah turut 
menempa kejayaan apabila berjaya 
menarik pelaburan asing dari 
Korea Selatan. Memorandum 
Persefahaman turut ditandatangani 
pada 22 Mac 2021 yang melibatkan 
pelaburan pembinaan kilang 
pembuatan kerajang tembaga 
(copper foil) oleh Syarikat SK Nexilis 
Company Limited. Pelaburan 
di Kota Kinabalu Industrial Park 
(KKIP) bernilai RM2.3 bilion ini 
akan menjana pengeluaran kerajang 


tembaga sebanyak 50 000 tan metrik 
setahun. Projek ini disasarkan mula 
beroperasi pada tahun 2023 dan 
dijangka akan mewujudkan 500 
peluang pekerjaan bagi fasa awal. 

Pada Januari lalu, Datuk Seri 
Panglima Hajiji dalam pertemuannya 
dengan Konsul Jeneral Republik 
Rakyat China di Kota Kinabalu, 
Liang Caide, beliau mengalu-alukan 
pelaburan asing terutamanya dari 
negara China untuk bersama- 
sama membangunkan pelbagai 
sektor utama di negeri ini seperti 
perindustrian, pembinaan, 
pelancongan, pertanian dan industri 
berteknologi tinggi yang baharu. 

“Kerajaan GRS akan terus 
bekerjasama erat dengan Konsul 
Jeneral Republik Rakyat China di 
Kota Kinabalu dan Kedutaan China 
untuk menarik lebih banyak pelabur 
China ke Sabah. Hal ini bertujuan 
untuk membantu merancakkan 
pertumbuhan sektor ekonomi di 
negeri ini. Hubungan baik dan 
kerjasama yang sedia terjalin 
antara Sabah dengan China akan 
terus diperkukuh kerana usaha ini 
pastinya akan membawa banyak 
manfaat kepada kedua-dua pihak,” 
katanya. 

Selain itu, Datuk Seri Panglima 
kerajaan turut membangunkan 
usahawan bumiputera. “Pandemik 
COVID-19 banyak membawa 
kerugian kepada mereka. Oleh 
itu, menerusi SMJ kita akan 
menyediakan bantuan, khususnya 
membangunkan kemudahan 
perniagaan kepada mereka. Inilah 
yang saya katakan tadi, menerusi 
SMJ semua pihak akan mendapat 
limpahannya dan bukannya 
pihak tertentu sahaja. Dengan 
pembangunan sebegini, pendapatan 
rakyat akan terus dipertingkat dan 
mereka dapat mengembangkan 


perniagaan dari masa ke masa,” tutur 
Datuk Seri Panglima Hajiji. 

Kerajaan juga sentiasa 
meningkatkan kapasiti dan 
memperkasakan pelibatan syarikat 
berkaitan kerajaan (GLC) untuk 
terlibat dalam aktiviti perindustrian 
berasaskan minyak dan gas, 
mineral, agrikultur, akuakultur 
dan sumber marin. Buktinya, 
pada Januari lalu, kerajaan negeri 
Sabah mengumumkan pelaksanaan 
Pelan Induk Gas Sabah. Menurut 
Datuk Seri Panglima Hajiji, pelan 
induk yang dilaksanakan menerusi 
kerjasama antara kerajaan negeri 
dengan Petroliam Nasional Berhad 
(PETRONAS) itu akan terus memacu 
pelaburan dalam sumber gas asli. 

Pelan induk ini akan 
memfokuskan tiga peluang 
pelaburan utama, iaitu pembinaan 
loji gas asli cecair (LNG), dengan 
kapasiti 2.0 juta tan setahun 
(mtpa) di Taman Perindustrian 
Minyak dan Gas Sipitang (SOGIP 
- Sipitang Oil and Gas Industrial 
Park). Pembinaan LNG pertama 
di negeri ini akan membolehkan 
Sabah mengembangkan pengedaran 
LNG menerusi aktiviti seperti 
sistem saluran paip maya agar lebih 
banyak perniagaan perindustrian 
dan komersial dapat mengakses serta 
menggunakan gas asli sebagai sumber 
tenaga yang lebih bersih. Sementara 
itu, peluang pelaburan kedua akan 
membolehkan Sabah menerajui 
aktiviti pemasaran dan pengedaran 
gas dengan adanya 120 juta kaki padu 
standard sehari (MMscfd) bekalan 
gas yang akan disediakan bagi 
pembangunan industri utama. Gas 
asli itu akan dibekalkan dari terminal 
minyak dan gas Sabah di Kimanis 
dan terminal gas Sabah di Tuaran. 

Selain itu, tiada yang dapat 
menafikan bahawa sektor 
pelancongan merupakan kekuatan 


Sabah. Dilengkapi dengan 
khazanah alam semula jadi yang 
bertaraf dunia, telah menjadikan 
Sabah destinasi pilihan pelancong 
dan pelabur. Selama tiga dekad 
yang lalu, sektor pelancongan telah 
berkembang dengan amat pesat 

di Sabah. 

“Perdana Menteri telah 
mengumumkan bahawa sempadan 
negara akan dibuka pada 1 April 
ini. Khabar gembira ini sudah 
tentunya amat bermakna untuk 
Sabah. Pelancongan ialah kekuatan 
kita dan saya percaya semua agensi 
yang terlibat dalam sektor ini hanya 
menunggu lampu hijau khususnya 
berhubung dengan prosedur 
operasi standard (SOP) yang akan 
dijadikan panduan oleh semua 
pihak dalam merancakkan semula 
sektor pelancongan di negeri ini” 

Menerusi SMJ, pelbagai 
tarikan ikonik baharu yang 
berimpak tinggi juga akan terus 
dirancang dan dilaksanakan. Hal 
ini termasuklah pembinaan pusat 
peranginan yang berprestij yang 
menarik para pelancong dalam 
kategori mewah. “Alhamdulillah, 
kita mempunyai pembangunan 
tarikan ikonik baharu melalui 
projek yang melibatkan usaha sama 
antara Kumpulan Yayasan Sabah 
dengan syarikat Tegas Bangsa Sdn. 
Bhd. Projek yang dinamakan Lok 
Kawi Resort City merangkumi 
pembinaan pusat peranginan, 
hotel, kompleks beli-belah, taman 
permainan, blok komersial serta 
pejabat, kondominium dan lain- 
lain dengan nilai pembangunan 
kasar projek (GDV) sejumlah RM7 
bilion. Projek ikonik pelancongan 
ini akan dapat melonjakkan 
persekitaran yang kondusif bagi 
sektor pelancongan, termasuklah 
menangani kekurangan jumlah 
bilik penginapan dan pusat 


Ternyata kejayaan pelaksanaan hala 
tuju SMJ ialah tanggungjawab kita 


semua. Saya benar-benar mahu 


melihat pelan ini menjadi kenyataan. 
Rakyat Sabah berhak untuk menikmati 


kemajuan. Kita tidak boleh lagi 
ketinggalan. 


peranginan di Sabah bagi 
menampung keperluan yang 
tinggi. Projek ini dijangka 
menyediakan lebih 5000 peluang 
pekerjaan dalam fasa awal”. 

Pembangunan modal insan 
dan kesejahteraan rakyat yang 
merupakan teras kedua dalam 
SMJ turut mendapat perhatian 
utama Ketua Menteri. Maka itu, 
Sabah akan memberikan tumpuan 
pada usaha memperkasa modal 
insan agar sentiasa kompeten, 
berinovasi, berdaya tahan dan 
berintegriti. 

Kerajaan telah memulakan 
pemberian bantuan tunai secara 
sekali beri melibatkan dua 
kategori, iaitu BUDI sebanyak 
RM2000 setiap seorang, dan 
Bantuan Khas Tunai Peperiksaan 
(BAKTI) bagi pelajar yang 
menduduki peperiksaan Sijil 
Pelajaran Malaysia (SPM), Sijil 
Tinggi Pelajaran Malaysia (STPM) 
dan Sijil Tinggi Agama Malaysia 
(STAM) sebanyak RM200 seorang. 
Pada Jun lalu juga, kerajaan negeri 
mengagihkan 10 ribu komputer 
riba kepada pelajar yang kurang 
berkemampuan. 

Sebagai komitmen untuk 
menyediakan platform 
pembangunan jati diri dan 
pembinaan kapasiti golongan 
muda, kerajaan negeri turut 


memperkenalkan Program 
Felo SMJ yang merupakan satu 
daripada program Inkubator 
Kepimpinan Belia Sabah 
(IKEBS). Sebagai rekod, hingga 
Mac 2022 lebih daripada 1000 
permohonan daripada belia 

di seluruh Sabah direkodkan. 
Daripada jumlah itu, hanya 

24 orang felo terpilih sebagai 
barisan Felo SMJ Kohort 1 bagi 
tahun 2022. Kesemua mereka 
akan ditempatkan di bawah 12 
kementerian kerajaan negeri 
selama enam bulan bermula 
Februari 2022 hingga Ogos 2022. 
Pastinya, inisiatif dalam pelan 
SMJ ini tidak lain tidak adalah 
bertujuan untuk melahirkan 
golongan belia kelas pertama dan 
disokong penuh oleh kerajaan 
negeri. 

“Ternyata kejayaan 
pelaksanaan hala tuju SMJ ialah 
tanggungjawab kita semua. 
Saya benar-benar mahu melihat 
pelan ini menjadi kenyataan. 
Rakyat Sabah berhak untuk 
menikmati kemajuan. Kita tidak 
boleh lagi ketinggalan. Kita 
mesti membuktikan bahawa 
menerusi Pelan Hala Tuju SMJ, 
kita akan menjadi negeri yang 
maju, makmur dan disegani,” 
jelas Datuk Seri Panglima Hajiji 
mengakhiri wawancara. * 

Setahun SMJ 
Sedetik Refleksi 


ala Tuju Sabah Maju Jaya: Pelan Pembangunan 
H Sabah 1.0 (2021 - 2025), atau lebih tersohor 

dengan timangan ringkas SMJ — telah 
dilancarkan pada penghujung Mac 2021. Sesudah setahun 
menjadi mantra di serata negeri, sudah sampai waktunya 
gagasan ini disogoh dengan satu retrospektif menyeluruh. 

Barangkali ada persoalan yang masih bercempera, 

dan perlu dirungkai agar polemik tidak bertambah 
kusut. Mungkin juga ada penjelasan yang wajar 
dirangkai-rangkaikan supaya kefahaman rakyat lebih 
bertaut. Persoalan dan penjelasan tersebut, sudah tentu 
selanjutnya boleh menjadi sandaran bermakna kepada 
satu proses refleksi yang mendalam. 

Ya, memang benar bahawa SMJ juga turut mengadun iltizam politik yang 
disadur daripada manifesto Gabungan Rakyat Sabah (GRS) semasa Pilihan 
Raya Negeri (PRN) yang diadakan pada September 2020. Namun demikian, 

penyaduran ini bukan dimotivasikan oleh motif politik secara totok. 


Dalam korpus perbahasan SMJ, 
meskipun usia sudah mencecah 
setahun, kadangkala timbul juga 
pertanyaan bersifat fundamental. 
Misalnya, masih ada yang menyoal, 
apakah nuansa utama dokumen hala 
tuju negeri ini, sama ada bersifat dasar, 
pelan atau strategi? 

Ketiga-tiga elemen ini sebenarnya 
terkandung secara tuntas dalam 
SMJ. Sebagai satu dasar, SMJ 
menjadi polisi tunggak yang 
memandu matlamat pembangunan 
Sabah dengan citra lokal yang 
tebal. Pelan ini dimasyhurkan 
dengan falsafah pertumbuhan yang 
saksama, berasaskan tujuan akhir 
yang menjurus pada nilai rakyat 
sentrik. Maksudnya, segenap prinsip 
keberhasilan dalam SMJ perlu menuju 
keadilan terhadap agihan kemakmuran 
untuk seluruh masyarakat. 

Sebagai satu pelan, SMJ dirangka 
dengan acuan yang begitu tersusun. 
SMJ diolah mengikut tiga teras utama, 
iaitu pertama, sektor perindustrian, 
pertanian dan pelancongan; kedua, 


modal insan dan kesejahteraan rakyat, 
dan ketiga, jaringan infrastruktur 

dan kelestarian hijau. Lima pemboleh 
daya penting juga dikenal pasti, 

iaitu kemampuan fiskal, kemudahan 
kewangan, keberkesanan dan 
kecekapan penyampaian, keutuhan 
integriti tadbir urus dan keterangkaian 
teknologi digital. 

Sebagai satu strategi pula, SMJ 
turut dilengkapkan dengan beberapa 
pelan tindakan yang mengisi secara 
khusus setiap acuan pelaksanaannya. 
Sewaktu dilancarkan pada 29 Mac 
2021, SMJ serta-merta ditindik dengan 
sejumlah 584 program spesifik, yang 
merangkumi 304 inisiatif teras dan 280 
inisiatif pemboleh daya. 

Satu lagi persoalan yang selalu 
berlegar-legar, iaitu sekiranya SMJ 
diangkat sebagai hala tuju dan pelan 
pembangunan yang baharu, masih 
relevankah dasar-dasar terdahulu? 
Adakah ini bermakna bahawa program 
dan aktiviti yang sedia ada di bawah 
landasan lama, akan tersisih dan tidak 
lagi menjadi prioriti? 

Ketua Menteri Sabah, Datuk 
Seri Panglima Hajiji merupakan 
pendukung tegar kepimpinan yang 
berasaskan politik pembangunan, 
bukannya dipacu oleh sentimen 
politik kepartian. Apakah 
maksudnya? Selaku teraju kerajaan, 
beliau amat mementingkan 
keterbukaan dan kerjasama. Beliau 
sentiasa meletakkan keutamaan 
negeri dan rakyat jauh mengatasi isu 
pergelutan siasah serta kepentingan 
kemandirian politik. Melihat rekod 
dalam domain awam, beliau tidak 
pernah memburuk-burukkan 
seteru politik atau meremeh- 
remehkan sumbangan penguasa 
yang terdahulu. Bahkan, Datuk Seri 
Panglima Hajiji selalu menekankan 
betapa mustahaknya memelihara 
kesinambungan dalam rantai 
tadbir urus kerajaan. Maka itu, 
beliau selalu mengingatkan bahawa 
setiap pencapaian merupakan satu 
usaha kolektif, dan apresiasi perlu 
dipanjangkan kepada semua entiti 
yang berhak. 

Sikap rasional beliau ini bukan 
sahaja berjaya mengukuhkan 
semangat setia kawan dan 


melunakkan tentangan lawan, 
bahkan juga mengelakkan wujudnya 
jurang yang boleh merencatkan 
pecutan momentum pembangunan. 
Atas prinsip kepimpinan yang 
cukup terbuka ini, pelan hala tuju 
SMJ yang digagaskan sendiri oleh 
beliau telah dijajarkan dengan 
inisiatif pembangunan terdahulu 
yang sedang berlangsung, sama 

ada pada peringkat nasional atau 
pun pada peringkat negeri. Antara 
penjajaran terpenting termasuklah 
usaha merangkai simbiosis strategi 
dengan Rancangan Malaysia Ke-12, 
Wawasan Kemakmuran Bersama 
2030 dan Koridor Pembangunan 
Sabah. 

Ya, memang benar bahawa SMJ 
juga turut mengadun iltizam politik 
yang disadur daripada manifesto 
Gabungan Rakyat Sabah (GRS) 
semasa Pilihan Raya Negeri (PRN) 
yang diadakan pada September 
2020. Namun demikian, penyaduran 
ini bukan dimotivasikan oleh 
motif politik secara totok. Mandat 
pemerintahan sudah tentu diberikan 
atas sandaran “aku janji” semasa 
kempen pemilihan PRN. Kedua- 


Ketua Menteri Sabah, Datuk Seri Panglima Hajiji 
Noor merupakan pendukung tegar kepimpinan yang 
berasaskan politik pembangunan, bukannya dipacu oleh 

sentimen politik kepartian. 


Dalam analogi yang mudah, SMJ boleh dianggap sebagai 
domain kehidupan yang mempunyai elemen manusia, aktiviti 
dan persekitaran. Bagi mencapai markat kesejahteraan 
tertinggi, manusia perlu menjalankan aktiviti signifikan 
dalam persekitaran yang saling terangkai dan harmoni. Semua 
gerakan operasi ini pula memerlukan rukun pelaksanaan yang 
efektif, iaitu kewujudan sumber yang cukup, perkhidmatan 
yang cekap dan teknologi yang sepadu. 


dua pihak (rakyat dan bakal yang 
berhormat) bersetuju bahawa 

setiap undi kemenangan mewakili 
tuntutan kepada hasrat yang tersurat 
dalam manifesto. Maksudnya, setiap 
kerajaan perlu menghormati janji 
pilihan raya kerana ini merupakan 
tanda penghormatan tertinggi 
kepada aspirasi rakyat dan iltizam 
pemimpin. 

Semangat dan inti pati sebenar 
dasar kerajaan yang baharu, sangatlah 
penting disampaikan kepada semua 
kelompok pemegang taruh dengan 
jelas. Namun hal ini merupakan 
cabaran genting yang tipikal bagi 
mana-mana pimpinan, iaitu usaha 
membasmi jurang komunikasi antara 
pemerintah dengan rakyat. Dalam kes 
SMJ, mungkin kurangnya program 
libat sama yang berterusan khususnya 
dalam kalangan komuniti akar 
umbi — merupakan satu daripada 
punca pemahaman majoriti pihak 
berkepentingan belum mencapai 
tahap yang benar-benar ideal. 

Cara yang paling mudah 
mengingati komponen asas dalam 
SMJ sebagai sebuah dasar dan 
kerangka pembangunan adalah 
dengan rumus akronim “tiga kali 
tiga, SMJ-SKT. Tiga huruf pertama 
menjadi simbol teras utama, iaitu 
Sektor (S), Manusia (M) dan 
Jaringan (J). Sementara itu, tiga 
huruf berikutnya, mewakili kluster 
pemboleh daya terpenting, iaitu 


Sumber (S), Khidmat (K) dan 
Teknologi (T). 

Sektor merujuk aktiviti 
sosioekonomi, yang berfokus 
pada tiga bidang keutamaan, iaitu 
pertanian, perindustrian dan 
pelancongan. Manusia dikaitkan 
dengan elemen warga penduduk 
dan memberikan pemberatan 
khusus pada aspek pembangunan 
modal insan dan kesejahteraan 
masyarakat. Jaringan pula mewakili 
dunia persekitaran, iaitu manusia 
hidup dan beraktiviti menerusi 
keterjaringan infrastruktur dan alam 
sekeliling yang lestari. 

Bagi membolehkan SMJ 
beroperasi secara mapan, pelan 
ini dipacu oleh tiga kluster 
penggerak. Sumber merujuk 
kemampuan fiskal dan kemudahan 
kewangan, yang memperihalkan 
betapa pentingnya pelaburan dan 
kewujudan mekanisme memudah 
cara penyaluran dana. Khidmat 
dikaitkan dengan kecekapan 
penyampaian dan tadbir urus 
yang berintegriti, khususnya 
dalam ekosistem penjawat awam. 
Sementara itu, Teknologi pula bukan 
sahaja mewakili aspek keterangkaian 
digital, tetapi juga menggambarkan 
kepentingan sains inovasi yang 
merupakan ciri terpenting era 
Revolusi Perindustrian 4.0. 

Dalam analogi yang mudah, 
SMJ boleh dianggap sebagai domain 

Semangat dan inti pati 
sebenar dasar kerajaan 
yang baharu, sangatlah 
penting disampaikan 
kepada semua kelompok 
pemegang taruh dengan 
jelas. Walau bagaimanapun, 
hal ini merupakan cabaran 
genting yang tipikal bagi 
mana-mana pimpinan, 
iaitu usaha membasmi 
jurang komunikasi antara 
pemerintah dengan rakyat. 


kehidupan yang mempunyai 
elemen manusia, aktiviti dan 
persekitaran. Bagi mencapai 
markat kesejahteraan tertinggi, 
manusia perlu menjalankan aktiviti 
signifikan dalam persekitaran yang 
saling terangkai dan harmoni. 
Semua gerakan operasi ini pula 
memerlukan rukun pelaksanaan 
yang efektif, iaitu kewujudan 
sumber yang cukup, perkhidmatan 
yang cekap dan teknologi yang 
sepadu. 

Apabila SMJ dilancarkan setahun 
yang lalu, dunia sedang bergelut 
dengan pandemik COVID-19. 
Keadaan ini dianggap sebagai 
kegawatan pandemik terbesar dan 
paling kritikal sepanjang sejarah 
peradaban manusia dalam tempoh 
seabad ini. Krisis sedunia ini bukan 
sahaja menggugat kesihatan dan 
nyawa manusia, bahkan turut 
memperlahankan semua aktiviti 
pembangunan sosioekonomi. 
Pandemik COVID-19 tidak 
hanya berlaku di Malaysia (atau 
lebih spesifik lagi di Sabah), tetapi 
impaknya merebak ke segenap ceruk 
benua. 

Sebagai sebuah kerajaan yang 
prihatin dan bertanggungjawab, 
Sabah sudah tentu tidak boleh 
menjadikan krisis ini sebagai alasan 
untuk melepaskan amanah yang 
termaktub dalam SMJ. Namun 
begitu, secara realistiknya juga, 
pelbagai had dan kekangan akibat 
pandemik global ini, pasti boleh 
menabrak halangan luar jangka 
yang beratnya bukan calang-calang. 

Namun demikian, setiap 
musibah pasti ada hikmah di 
sebaliknya. Pergelutan yang 
mengaralkan perjalanan, boleh 
menjadikan individu atau 
organisasi lebih kuat dan bersatu 
padu. Situasi ini sekali gus akan 


mendorong percambahan idea 
untuk menemukan kaedah kreatif 
lagi inovatif, sebagai satu bentuk 
penyelesaian yang lebih berkesan. 

SMJ ialah kerangka 
pembangunan bersifat “daripada 
rakyat kepada rakyat”. Itulah 
semangat di sebalik keputusan 
untuk menggunakan slogan jata 
rasmi negeri, iaitu “Sabah Maju 
Jaya” sebagai jenama kepada pelan 
hala tuju ini. Tujuannya adalah 
untuk mewujudkan rasa pemilikan 
sepunya tanpa prejudis politik dan 
diskriminasi ideologi. Sesudah 
lebih setengah abad Sabah berdiri 
di atas kaki sendiri, sudah sampai 
masanya negeri ini memulangkan 
semula mandat pembangunan 
sebagai tanggungjawab bersama 
seluruh warganya. 

Dengan adanya semangat 
kebersamaan begini, SMJ boleh 
dimanfaatkan sepenuhnya untuk 
mengolah dasar dan melaksanakan 
program pembangunan yang lebih 
berfokus pada akar umbi. Segala 
bentuk jurang wajib dirobohkan, 
demi memastikan pertumbuhan, 
kemajuan dan kemakmuran yang 
dijana oleh SMJ diagihkan dengan 
adil ke segenap segmen wilayah 
dan kelompok masyarakat. 

Gerak kerja komunikasi 
untuk memupuk kesedaran 
dan penerimaan, masih perlu 
diperkemas, khususnya kepada 
pemegang taruh dalam kalangan 
masyarakat akar umbi. Program 
jelajah ke segenap daerah bagi misi 
jerayawara dan libat urus amat 
sesuai ditingkatkan dalam tahun 
kedua ini, SMJ edisi 2022. Interaksi 
secara langsung bukan sahaja 
akan meningkatkan kefahaman 
dan penerimaan, bahkan mampu 
menguja keterlibatan yang lebih 
menyeluruh dan organik. 


Mekanisme pemantauan juga 
perlu diperincikan dari sudut proses 
dan penjadualan. Pelaksanaan 
strategi boleh menjadi ruwet kerana 
landskap operasi di lapangan 
sebenar amatlah kompleks. Apabila 
program yang merentas pelbagai 
sektor dan kementerian mula 
digerakkan, terdapat kebarangkalian 
yang tinggi untuk kehilangan 
sinergi dan pertautan. Barangkali 
juga akan wujud pertindihan 
dan percanggahan yang saling 
membatalkan impak positif yang 
sepatutnya. Lantaran itu, sistem 
pemantauan secara berkala amat 
diperlukan untuk memastikan 
semua inisiatif dapat beroperasi 
secara sepadu, demi menjana 
keberhasilan paling optimum. 

Dalam era Revolusi Perindustrian 
4.0, input inovasi dan teknologi 
amatlah kritikal dalam semua sektor. 
Lebih 60 peratus faktor pertumbuhan 
ekonomi, dalam mana-mana 
bidang industri, dipengaruhi oleh 
faktor sains, teknologi dan inovasi. 
Sebagai perbandingan, status 
sosioekonomi Korea Selatan dan 
Taiwan sedang memuncak hampir 
menandingi negara maju yang lebih 
mapan, sedangkan empat dekad 
dahulu kedua-dua buah negara ini 
lebih inferior daripada Malaysia. 
Mengapa? Jawapannya terletak pada 
apresiasi sains dan aplikasi teknologi. 
Kedua-dua buah negara ini 
membangunkan sosioekonominya 
berasaskan komoditi ilmu yang 
dipacu oleh kajian saintifik dan data 
empirikal. SMJ perlu menggandakan 
inisiatif yang memanfaatkan 
pemboleh daya ketiga, iaitu aspek 
teknologi, inovasi dan keterangkaian 
digital. Begitu juga penumpuan pada 
pelaburan syarikat multinasional 
dan inisiatif membangunkan sektor 
komersial berskala makro perlu 


diseimbangkan dengan kemudahan 
pada sektor kecil dan sederhana yang 
digerakkan oleh pemain tempatan. Ya, 
strategi untuk menarik lebih banyak 
pelabur luar dan membangunkan 
industri gergasi sangat bertepatan 
dengan hasrat pemboleh daya pertama 
(kluster sumber), mengukuhkan 
kekuatan fiskal dan kemudahan dana. 
Namun demikian, fokus kepada 
aktiviti ekonomi akar umbi yang 
memberikan pulangan kolektif 
melebihi 80 peratus daripada hasil 
ekonomi industri niaga, tidak boleh 
dikesampingkan. Bahkan, sektor 
ini perlu diberikan dukungan yang 
lebih kuat. Bukan sahaja kerana saiz 
sumbangan ekonominya yang jauh 
lebih besar, tetapi sebab yang lebih 
penting, sektor tempatan yang dipacu 
oleh usahawan akar umbi ini mampu 
memainkan peranan yang lebih 
signifikan dalam menangani isu jurang 
sosioekonomi. Perubahan positif 
dalam sektor ini akan membawa impak 
penambahbaikan secara langsung 
pada isu kemiskinan luar bandar 
dan komuniti marginal. Bukankah 
ini merupakan ukuran terpenting 
dalam keberhasilan SMJ: Mencapai 
kesejahteraan inklusif menerusi agihan 
kemakmuran yang seimbang? 
Retrospektif SMJ dalam tempoh 
setahun ini, membawa kita pada 
sebuah kembara perlaksanaan dan 
pencapaian yang cukup munasabah. 
Namun demikian, tidak dinafikan 
tentang kewujudan beberapa jurang 
dan lompong yang perlu diberikan 
perhatian. Sedetik refleksi mungkin 
satu tuntutan mandatori, bagi 
memberikan posisi terbaik pada semua 
isu genting SMJ, agar kelemahan 
boleh disaring dan kekuatan mampu 
digembleng. Sementara itu, potensi 
yang terbuka dapat dimanfaatkan 
sepenuhnya, serta diberikan pengisian 
dengan sebaik-baiknya. + 

KEBERSAMAAN DAN KOMITMEN 
MENJAYAKAN HALA TUJU SMJ 


TRANSFORMASI PERKHIDMATAN 
y ху АМАМ 


* Usaha memantapkan integriti dan profesionalisme 
mperkasa sistem penyampaian perkhidmatan Kerajaan 


*Menyemarakkan budaya kerja yang produktif, inovatif dan 
kreatif (PIK) 


Kejayaan pelan pembangunan ini 
bergantung kepada :- 


О Kebersamaan © Penerimaan 
О Komitmen Ө Kesungguhan | пр 


melalui satu 
platform yang 
dikenali sebagai:- 


sekalian rakyat termasuk para penjawat 
Bus › + Data Integration 
awam selaku antara stakeholder utama. G uk (INTI-GRATION) 


+ Interchange 
Platform (DIIP). 

STRATEGI BAHARU 


MENINGKATKAN HASIL NEGERI PENGURUSAN PANDEMIK 
* Melonjakkan hasil negeri melalui khazanah bumi Sabah ` COVID-19 


seperti mineral dan karbon melalui pemuliharaan hutan. 


+ Persekitaran yang kondusif seperti pemerkasaan kerjasama 
serantau melalui platform Kawasan Pertumbuhan Timur 


ASEAN (BIMP-EAGA) dan kewujudan Perjanjian Kerjasama KERAJAAN NEGERI 
Ekonomi Komprehensif Serantau (RCEP) 

* Penganjuran Sabah International Business and Economic 

Summit (SIBES) 2022 RM 1.2 BILION 


Para penjawat awam Anjakan Paradigma Pa kej Ba n tua n Sa ba h 
memberikan sepenuh Sabah memerlukan Prihatin ( BS P) 
komitmen terhadap pelabur:- 
agenda melonjakkan сарай terbuka kenad z 
ekonomi Sabah melalui ЕЕ РАН S . BANTUAN TUNAI # BANTUAN BAKUL 
strategi pelaburan. » Sabah mengalu-alukan komuniti 
ш Perniagaan dan para pelabur MAKANAN 
* Kemajuan ekonomi negeri + Sabah perlu zahirkan bahawa polisi, 
4 r dasar dan perkhidmatan awam 
“ Mewujudkan peluang pekerjaan negeri adalah kondusif dan mesra 


pelabur 


KERAJAAN PERSEKUTUAN 
KETUA MENTERI SABAH RM 530 BILION 


Pelaksanaan Pelan Pemulihan Negara (PPN) dengan lapan 
pakej rangsangan termasuk PRIHATIN, PENJANA, PERMAI, 
PEMERKASA dan PEMULIH 

Kepentingan 
Hubungan 


antara 


Sabah 


dengan 


Sarawak 


DR. JENIRI AMIR 
Felow Kanan Majlis Profesor Negara 


ada akhir Januari tahun 2022, 
р“ Menteri Sabah, Datuk 

Seri Panglima Hajiji Noor 
mengadakan kunjungan rasmi 
ke Sarawak. Selepas pertemuan 
dengan Premier Sarawak, Tan Sri 
Abang Johari Tun Openg, yang 
lebih dikenali dengan panggilan 
Abang Johan atau Abang Jo, beliau 
menyatakan hasrat bahawa negeri 
Sabah ingin meneroka bidang 
kerjasama baharu dengan Sarawak 
bagi membolehkan kedua-dua 
negeri Borneo itu terus maju 
bersama. 

Sabah dan Sarawak 
mempunyai banyak persamaan 
dari segi budaya, sejarah 
dan perjuangan. “Oleh itu, 
terdapat banyak sinergi untuk 
dimanfaatkan bagi kebaikan 
bersama. Sebagai ahli dalam 
Majlis Khas MA63 yang 
dipengerusikan oleh Perdana 
Menteri, Dato' Sri Ismail Sabri 
Yaakob, kami bekerjasama 
secara padu bagi mendesak 
kelulusan Pindaan Perlembagaan 
Persekutuan 2021 yang berkaitan 
dengan Perjanjian Malaysia 1963 
pada tahun lepas,” ujar beliau. 


Lawatan kerja tersebut 
bertujuan untuk memperkukuh lagi 
hubungan erat yang telah terjalin 
antara kedua-dua buah negeri 
tersebut. Dalam pertemuan yang 
turut dihadiri oleh anggota Kabinet 
Negeri Sarawak, Abang Jo berkongsi 
pandangan tentang beberapa 
perkara termasuklah hubungan 
antara Kerajaan Negeri dengan 
Kerajaan Persekutuan; keperluan 
untuk kestabilan politik; hak 
Sarawak dan pendirian bersama 
yang boleh diambil oleh Sarawak 
dan Sabah dalam mendapatkan hak 
negeri. 

Pada Mac tahun 2017, tidak 
lama selepas menyandang jawatan 
sebagai Ketua Menteri Sarawak, 
Abang Jo telah mengadakan 
lawatan rasmi ke Sabah ketika 
negeri itu diterajui oleh Tan Sri 
Musa Aman di bawah pimpinan 
Barisan Nasional (BN). Kemudian, 
pada Oktober tahun 2019, Abang Jo 
sekali lagi mengunjungi negeri jiran 
itu bagi mengadakan kunjungan 
hormat terhadap rakan sejawatnya, 
iaitu Datuk Seri Panglima Mohd 
Shafie Apdal. Pada ketika itu, Sabah 
berada di bawah gabungan Parti 

Warisan Sabah (Warisan), Pakatan 
Harapan (PH) dan Pertubuhan Pasok 
Momogun Kadazandusun Murut 
Bersatu (UPKO). Ketiga-tiga pertemuan 
tersebut menggambarkan bahawa 
Sabah dan Sarawak bukan sahaja perlu 
menjalinkan hubungan yang erat, tetapi 
perlu berada di atas landasan yang 

sama dari segi usaha membuat tuntutan 
terhadap Kerajaan Persekutuan. Sabah 
dan Sarawak tidak boleh dilihat saling 
bertentangan dari segi usaha tersebut. 
Sejak kebelakangan ini, kedua-dua buah 
wilayah itu telah membuat tuntutan 
terhadap hak yang terhakis di bawah 
Perjanjian Malaysia (MA63). Oleh 

itu, kesatuan suara amat penting demi 
manfaat bersama. 

Sarawak dan Sabah mempunyai 
banyak persamaan dan kekuatan 
di sebalik perbezaan. Faktor 
berkenaan dapat dimanfaatkan untuk 
memperkukuh kekuatan kedua-dua 
buah negeri dari aspek ekonomi dan 
sosial. Oleh itu, Abang Jo menyatakan 
bahawa pihaknya terbuka untuk 
membincangkan kerjasama dengan 
Sabah, khususnya yang berkaitan 
dengan kepentingan bersama dalam 
industri minyak dan gas. “Sarawak 
mengeluarkan sebanyak 56 peratus gas 
negara dan 24 peratus minyak mentah. 
Sabah juga mengeluarkan lebih banyak 
minyak. Maka itu, sudah tentu kita akan 
berbincang atas kepentingan bersama,” 
tambah beliau. Sesungguhnya, kekuatan 
yang dimiliki oleh Sabah dan Sarawak 
tersebut dapat menyumbang kepada 
pembangunan Malaysia. 

Jika diimbas kembali, terdapat 
kebimbangan dan kerisauan dalam 
kalangan pemimpin dan rakyat Sabah 
dan Sarawak semasa pembentukan 
Malaysia pada tahun 1963. Antara 
kebimbangan tersebut termasuklah 
kedudukan Sabah dan Sarawak serta 
faktor ekonomi yang dikuasai oleh 
Tanah Melayu dan Singapura. Selain itu, 


wujud juga kebimbangan berlakunya 
diskriminasi antara kaum. Bagi kaum 
peribumi pula, mereka bimbang akan 
terjejasnya adat resam dan undang- 
undang tradisional mereka. 

Selain itu, rakyat Sabah 
dan Sarawak juga bimbang 
akan kemungkinan berlakunya 
migrasi dari negeri lain di bawah 
Persekutuan, khususnya dari 
Singapura bagi merebut peluang dan 
tanah di Sarawak dan Sabah. Terdapat 
kesepakatan agar pertumbuhan 
ekonomi dan pembangunan luar 
bandar dipercepat dan lebih banyak 
perhatian diberikan terhadap aspek 
pendidikan, khususnya dalam 
kalangan bumiputera. Mereka juga 
mahu menikmati keistimewaan yang 
sama dimiliki oleh kaum Melayu 
di Semenanjung. Kebimbangan 
tersebut disalurkan melalui pelbagai 
pertemuan termasuklah melalui 
surat dan memorandum yang 
dikemukakan kepada Suruhanjaya 
Cobbold melalui Perjanjian 20 
Perkara dan Perjanjian 18 Perkara. 
Persoalannya, sejauh manakah 
kebimbangan tersebut berasas? 

Seyogia diingatkan bahawa 
ketika pemimpin Persekutuan 
Tanah Melayu hendak membentuk 
Malaysia, mereka telah berusaha 
sedaya upaya untuk memujuk 
pemimpin dari Sabah dan Sarawak 
melalui pelbagai strategi. Hal ini 
termasuklah menganjurkan lawatan 
ke Kuala Lumpur untuk melihat 
sendiri kemajuan yang sudah dicapai 
oleh negeri-negeri di Semenanjung 
pada ketika itu. Antara pemimpin 
tersebut termasuklah Tunku Abdul 
Rahman Putra al-Haj dan Tun Abdul 
Razak Hussein yang telah berjanji 
untuk membawa pembangunan ke 
Sabah dan Sarawak. 

Selepas 59 tahun, adakah 
segala aspirasi dan impian itu 


sudah tercapai? Bagaimanakah pula 
dengan pembangunan prasarana dan 
pertumbuhan ekonomi serta usaha 
untuk menghapuskan kemiskinan? 
Sabah dan Sarawak, selain Kelantan 
dan Perak, masih lagi dikategorikan 
sebagai negeri yang mempunyai kadar 
kemiskinan yang tinggi. Oleh itu, 
Kerajaan Persekutuan dan Kerajaan 
Negeri perlu menetapkan fokus di 
bawah Rancangan Malaysia Ke- 

12 (RMK12) untuk melonjakkan 
pertumbuhan ekonomi dan 
pembangunan prasarana. 

Lebih banyak peruntukan 
pembangunan asas di bawah geran 
khas perlu dilakukan. Peruntukan 
tersebut perlu difokuskan pada 
penyediaan infrastruktur asas, 
pendigitalan, pendidikan, 
perkhidmatan penjagaan kesihatan 
dan pertumbuhan ekonomi. 
Penyediaan infrastruktur asas 
akan diperluas dengan membina 
jambatan dan menaik taraf 1400 
kilometer jalan berturap luar bandar 
serta menyiapkan pembinaan 1150 
kilometer Lebuh Raya Pan Borneo. 
Peruntukan berjumlah RM7.7 bilion, 
iaitu RM3.61 bilion kepada Sabah 
dan RM4.09 bilion kepada Sarawak 
disediakan bagi pelaksanaan Jalinan 
Digital Jendela (JENDELA) sepanjang 
tempoh RMK-12 merupakan langkah 
yang tepat. Perdana Menteri ketika 
membentangkan RMK12 di Dewan 
Rakyat pada 27 September 2021 
berkata bahawa pertumbuhan purata 
keluaran dalam negara kasar (KDNK) 
tahunan Sabah dijangka meningkat 
pada kadar 6.5 peratus dan Sarawak 
pada kadar 5.3 peratus dalam tempoh 
antara tahun 2021 hingga tahun 2025. 

Meskipun mempunyai sejarah 
yang sedikit berbeza – Sabah 
diperintah oleh Syarikat Berpiagam 
Borneo Utara British, manakala 
Sarawak diperintah oleh keluarga 


Rajah Sir James Brooke - apabila 
kedua-dua wilayah tersebut bersetuju 
membentuk Malaysia pada tahun 
1963, maka Sabah dan Sarawak 
sebagai wilayah di seberang Laut 
China Selatan perlu berjuang 
bersama-sama. Dengan sekitar 
enam juta rakyat mendiami Sabah 
dan Sarawak, maka pemimpin dan 
rakyat perlu bersatu padu. Hubungan 
kerjasama yang padu perlu terus 
diperkukuh. Meskipun persaingan 
tidak dapat dielakkan, namun begitu 
terdapat banyak kebaikan jika Sabah 
dan Sarawak mempunyai hubungan 
yang harmoni dan damai bukan sahaja 
dari aspek kestabilan politik dan sosial, 
tetapi juga melibatkan kestabilan 
politik pada peringkat nasional. 
Selepas termeterainya Perjanjian 
Malaysia, kedua-dua wilayah tersebut 
mempunyai perlindungan dan 
kepentingan istimewa seperti yang 
disyorkan oleh Jawatankuasa Antara 
Kerajaan. Kedudukan Sabah dan 
Sarawak berlainan sedikit daripada 
negeri lain. Secara amnya, kepentingan 
dan perlindungan istimewa ini tidak 
boleh dipinda atau dimansuhkan 
tanpa mendapat sokongan dua per 
tiga ahli Dewan Rakyat dan Dewan 
Negara berserta dengan kebenaran 
Yang di-Pertua Negeri bagi negeri 
masing-masing. Perkara ini merupakan 
keistimewaan dan kelebihan Sabah 
dan Sarawak dari segi perlembagaan. 
Sabah dan Sarawak boleh mengawal 
kemasukan dan permastautinan 
mereka yang masuk ke negeri tersebut. 
Warganegara Malaysia yang bukan 
berasal dari Sabah dan Sarawak harus 
melalui imigresen terlebih dahulu. 
Sabah dan Sarawak juga mempunyai 
Mahkamah Tinggi yang memiliki 
bidang kuasa berasingan yang 
dinamakan Mahkamah Tinggi Sabah 
dan Sarawak. Dari segi profesion 
guaman, hanya peguam yang 


bermastautin di Sabah dan Sarawak 
atau yang telah memenuhi kelayakan 
boleh mengamalkan undang-undang 
di Sabah dan Sarawak. Terdapat banyak 
lagi keistimewaan Sabah dan Sarawak, 
termasuklah boleh mengenakan duti 
import dan eksais terhadap keluaran 
petroleum, duti eksport ke atas balak 
dan hasil hutan lain, serta cukai jualan 
dan yuran daripada pelabuhan. 

Sabah dan Sarawak merupakan 
tunjang utama pembentukan 
Malaysia dan penyumbang utama 
ekonomi negara. Oleh itu, segala 


Pada Februari lalu, Rang 
Undang-undang Perlembagaan 
Negeri Sarawak (Pindaan) 2022 yang 
mengandungi klausa untuk menukar 
gelaran jawatan Ketua Menteri kepada 
“Premier” diluluskan di Dewan 
Undangan Negeri Sarawak. Namun 
begitu, Sabah tiada perancangan 
untuk mengikut jejak Sarawak 
dalam menukar istilah gelaran 
Ketua Menteri kepada “Premier”. 
Ketua Menteri Sabah menyifatkan 
gelaran jawatan sedia ada memadai 
untuk diguna pakai dalam urusan 


Kepimpinan Sabah dan Sarawak berjanji akan terus mempertahankan hak rakyat di negeri 
masing-masing. 


kemudahan prasarana perlu 
disediakan bagi memastikan 
pertumbuhan ekonomi dan 
perindustrian dapat digerakkan. 
Kedua-dua wilayah perlu mempunyai 
kesepakatan dan persefahaman yang 
berkaitan dengan strategi dan usaha 
untuk merealisasikan Perjanjian 
Malaysia 1963 dan juga strategi dari 
aspek ekonomi dan perindustrian. 
Hal ini menjadi semakin penting 
dalam konteks perpindahan Ibu Kota 
Negara Indonesia – Nusantara ke 
Kalimantan. Tentu banyak potensi 
yang dapat diterokai jika kedua- 
duanya bekerjasama termasuklah 
dari aspek sumber manusia, tenaga, 
sektor kesihatan, keselamatan, 
pengangkutan dan pelancongan. 


pentadbiran. Mantan Ketua Menteri 
Sabah, Datuk Seri Panglima Yong 
Teck Lee juga bersetuju bahawa 
Sabah tidak perlu mencontohi 
Kerajaan Sarawak dalam hal 
tersebut. Menurut Presiden Parti 
Progresif Sabah (SAPP) itu, fokus 
sebaliknya perlu diberikan pada 
usaha mengembalikan gelaran Yang 
di-Pertua Negeri kepada gelaran asal 
yang diubah pada tahun 1976, iaitu 
Yang di-Pertua Negara. 

Perlu disedari bahawa satu 
daripada langkah terbaik yang 
diambil oleh Kerajaan Persekutuan 
adalah dengan mewujudkan 
Kementerian Hal Ehwal Sabah dan 
Sarawak dan Majlis Khas Perjanjian 
Malaysia 1963, selain pelbagai 


N - Dewan Masyarakat : Edisi Khas 


N : Dewan Masyarakat : Edisi Khas 


jawatankuasa untuk menangani 

isu berkaitan dengan MA63. Hal 

ini termasuklah penubuhan tiga 
jawatankuasa kerja di bawah 

majlis khas tersebut yang akan 
membentangkan laporan serta syor 
mengenai perkara yang dibincangkan 
pada peringkat jawatankuasa. Tiga 
jawatankuasa itu ialah Jawatankuasa 
Kerja Rakan Sekutu, Jawatankuasa 
Kerja Keselamatan Negeri Sabah dan 
Sarawak dan Jawatankuasa Kerja 
Sosioekonomi. 

Terdapat beberapa cadangan yang 
melibatkan pindaan Perlembagaan 
Persekutuan mengenai hak 
Sabah dan Sarawak yang telah 
diteliti oleh Jawatankuasa Kerja 
Rakan Sekutu. Penubuhan tiga 
jawatankuasa kerja ini bertujuan 
untuk mengesyorkan kepada Majlis 
Khas MA63 berhubung dengan 
cadangan penyelesaian isu spesifik 
berkaitan dengan perundangan 
bagi rakan sekutu, keselamatan 
negeri dan sosioekonomi selaras 
dengan hak Sabah dan Sarawak 
dalam kerangka perundangan 
negara. Perkara berkaitan dengan 
hal ehwal imigresen, pendaftaran 
negara, kawalan sempadan, 
pendatang asing tanpa izin dan 
pencerobohan nelayan asing dalam 
Zon Ekonomi Eksklusif telah 
dibincangkan oleh Jawatankuasa 
Kerja Keselamatan Negeri Sabah dan 
Sarawak. Selain itu, perkara yang 
berkaitan dengan pembangunan 
sosioekonomi Sarawak seperti isu 
kemiskinan, infrastruktur jalan 
raya, infrastruktur kesihatan, 
infrastruktur pendidikan, capaian 
Internet dan telekomunikasi, duti 
setem yang dikenakan ke atas surat 
cara pindah milik, caj dan sewaan 
tanah di bawah Ordinan Tanah 
Sarawak dan pemberian khas kepada 
Sarawak di bawah Perkara 112D 
Perlembagaan Persekutuan juga 


telah dibincangkan oleh Jawatankuasa 
Kerja Sosioekonomi. 

Dalam hubungan ini, kerajaan 
negeri Sabah dan Sarawak juga 
telah bersetuju untuk menubuhkan 
Jawatankuasa Perundingan Bersama 
bagi mengkaji peruntukan undang- 
undang berkenaan dengan hal 
kewangan di bawah Perlembagaan 
Persekutuan dan MA63. Jawatankuasa 
itu ditugaskan untuk meneliti pengiraan 
dan pembayaran geran tahunan dan 
geran lain seperti yang termaktub di 
bawah MA63 termasuklah pembayaran 
sebelumnya. Kajian semula geran 
khas termasuklah bayaran balik 40 
peratus hasil kepada Sabah seperti 
yang ditetapkan di bawah Perkara 112 
(D) Perlembagaan Persekutuan, juga 
menjadi tumpuan jawatankuasa itu. 
Pemimpin di Sabah juga menyuarakan 
tuntutan sebanyak 40 peratus hasil 
Sabah yang dikutip oleh Kerajaan 
Persekutuan di negeri ini dikembalikan. 

Jawatankuasa ini turut 
diamanahkan untuk mencari 


Persoalannya, apakah 
perkembangan dan pencapaiannya 
setakat ini? Dalam apa-apa keadaan 
pun, amatlah penting bagi hak 
Sarawak dan Sabah yang terhakis 
dan yang termaktub dalam apa-apa 
dokumen sejarah ditunaikan agar 
Persekutuan Malaysia bertambah 
teguh, dan tidak wujud rasa tidak 
puas hati atau kekecewaan dalam 
kalangan rakyatnya. Oleh itu, Sabah 
dan Sarawak perlu memastikan 
bahawa mereka bersatu hati dan 
suara, dengan memantapkan 
politik negeri dan mengukuhkan 
hubungan dengan Putrajaya, serta 
memantapkan integrasi nasional 
demi kepentingan bersama. 

Persidangan Dewan Rakyat pada 
14 Disember 2021 mencatat sejarah 
apabila Rang Undang-Undang 
Perlembagaan (Pindaan) 2021 
berkaitan dengan MA63 diluluskan 
dengan majoriti lebih dua per tiga. 
Rang undang-undang itu memperoleh 
sokongan sebanyak 200 orang ahli 


Sabah dan Sarawak merupakan tunjang utama pembentukan Malaysia 
dan penyumbang utama ekonomi negara. Oleh itu, segala kemudahan 
prasarana perlu disediakan bagi memastikan pertumbuhan ekonomi dan 
perindustrian dapat digerakkan. Kedua-dua wilayah perlu mempunyai 
kesepakatan dan persefahaman yang berkaitan dengan strategi dan 
usaha untuk merealisasikan Perjanjian Malaysia 1963 dan juga strategi 
dari aspek ekonomi dan perindustrian. 


penyelesaian kepada pembayaran 
geran tahunan yang diminta oleh 
Sabah dan Sarawak sebagaimana 
yang ditetapkan di bawah Majlis Khas 
mengenai Perjanjian Malaysia 1963 
(MKMA63). Jawatankuasa berkenaan 
juga ditugaskan untuk mewujudkan 
formula pembayaran yang seimbang, 
adil dan saksama sesuai dengan status 
dan sumber kewangan negara. 


Parlimen pada bacaan kali kedua dan 
sebanyak 199 undi menyokong ketika 
belah bahagian pada bacaan kali 
ketiga, sekali gus lebih dua per tiga 
persetujuan ahli Dewan Rakyat. Ketika 
membentangkan rang undang-undang 
itu untuk bacaan kali kedua, Menteri 
di Jabatan Perdana Menteri (Parlimen 
dan Undang-Undang) Datuk Seri Dr. 
Wan Junaidi Tuanku Jaafar berkata 


bahawa pindaan Perlembagaan 
Persekutuan itu dibuat bagi 
mengukuhkan kedudukan Sabah dan 
Sarawak dalam Persekutuan Malaysia. 
Pindaan Perkara 1(2) Perlembagaan 
Persekutuan yang dibawa oleh 
kerajaan Pakatan Harapan sebelum 
itu tidak mendapat sokongan majoriti 
dua per tiga pada tahun 2019 kerana 
tempoh yang singkat untuk ahli 
Parlimen membentangkan cadangan 
mereka. Terdapat juga bantahan 
berkaitan dengan pindaan Perkara 160 
sehingga ada yang menyifatkannya 
hanya bersifat kosmetik dan tidak 
secara jelas menyatakan tuntutan 
utama bagi hak ekonomi dan 

wilayah Sabah dan Sarawak. Walau 
bagaimanapun, bagi pembentangan 
pada kali ini, ahli Parlimen Gabungan 
Parti Sarawak (GPS) menyokong rang 
undang-undang itu berikutan dengan 
beberapa pengubahsuaian yang telah 
dibuat. 

Pindaan juga dicadang pada 
Fasal 2 Perkara 160 Perlembagaan 
Persekutuan dengan memasukkan 
takrif Hari Malaysia dan 
menggantikan takrif Persekutuan 
selaras dengan semangat Perjanjian 
Malaysia bertarikh 9 Julai 1963 dan 
menurut perjanjian berhubung 
dengan pemisahan Singapura dari 
Malaysia sebagai sebuah negara 
merdeka dan berdaulat bertarikh 
7 Ogos 1965. 

Selain itu, rang undang-undang 
tersebut juga bertujuan untuk 
meminda Perkara 161A Perlembagaan 
Persekutuan dengan menggantikan 
perenggan (a) Fasal 6, iaitu “berhubung 
dengan Sarawak, seseorang yang 
merupakan warganegara dan yang 
tergolong dalam satu daripada ras yang 
dinyatakan dalam undang-undang 
Negeri sebagai ras asli bagi Negeri itu” 
serta memansuhkan Fasal 7. Langkah 
itu juga akan memberikan kesan besar 
dalam aspek ekonomi dan politik 


kerana perlembagaan menetapkan 
mereka yang dianggap sebagai 
“bumiputera” Sabah dan Sarawak 
memiliki “kedudukan istimewa”, 
termasuklah mendapat kuota dalam 
perkhidmatan awam dan pendidikan 
selain kemudahan kerajaan yang lain. 

Rang Undang-Undang (RUU) 
Perlembagaan (Pindaan) 2022 (Akta 
A1642) yang diperkenankan oleh Yang 
di-Pertuan Agong, Al-Sultan Abdullah 
Ri'ayatuddin Al-Mustafa Billah Shah, 
pada pada 19 Januari lalu membuktikan 
komitmen Kerajaan Persekutuan 
terhadap Perjanjian Malaysia (MA63). 
Pindaan Perlembagaan berkaitan 
dengan MA63 bertujuan untuk 
mengukuhkan kedudukan Sabah dan 
Sarawak dalam Persekutuan Malaysia. 
Akta tersebut amat signifikan kerana 
pindaan kepada Fasal (2) Perkara 1 dan 
Fasal (2) Perkara 160 Perlembagaan 
Persekutuan yang bertujuan untuk 
menjelaskan dan memantapkan lagi 
kedudukan negeri-negeri di Malaysia 
selaras dengan perkara yang tersurat dan 
tersirat dalam MA63. 

Sementara itu, pindaan terhadap 
Fasal (6) dan Fasal (7) Perkara 161A 
Perlembagaan Persekutuan pula 
merupakan penetapan ras yang dikira 
sebagai asli bagi Sarawak seperti yang 
diperuntukkan dalam undang-undang 
negeri. Menerusi pindaan itu, definisi 
ras asli Sarawak tidak lagi tertakluk pada 
peruntukan Perlembagaan Persekutuan. 
Seyogia diingatkan, sebelum ini hanya 
anak pasangan peribumi Sarawak 
seperti pasangan suami isteri sesama 
Iban atau Melayu ataupun perkahwinan 
campur antara peribumi seperti Iban 
berkahwin dengan Melayu sahaja anak 
mereka diiktiraf sebagai bumiputera. 
Walau bagaimanapun, anak hasil 
perkahwinan peribumi yang berkahwin 
dengan bangsa lain seperti Cina ataupun 
peribumi Sarawak dengan Melayu 
Semenanjung pula bukan dianggap 
bumiputera. 


Persefahaman dan kestabilan 
politik, ekonomi serta sosial di 
Malaysia yang dicapai melalui rang 
undang-undang ini terutamanya 
dalam kalangan pemimpin Sabah 
dan Sarawak begitu penting bagi 
membentuk asas kukuh dalam sebuah 
“Keluarga Malaysia” yang dipelopori 
oleh Perdana Menteri. Kedua-dua 
wilayah perlu berganding bahu, 
bergerak seiring sejalan terutama 
dalam usaha membuat tuntutan 
terhadap haknya di bawah Perjanjian 
Malaysia 1963. Malah, sebagai 
negeri berjiran, banyak manfaat 
dan keuntungannya jika Sabah 
dan Sarawak dapat menjalinkan 
hubungan dan kerjasama yang kukuh. 
Projek Lebuh Raya Pan Borneo 
yang dilaksanakan oleh kerajaan 
persekutuan pasti mendatangkan 
banyak faedah dan memberikan 
kesan limpahan yang positif dari segi 
ekonomi, pelancongan, pembangunan 
prasarana dan sosial terhadap kedua- 
duanya. 

Oleh itu, perancangan dan 
kerjasama strategik amatlah penting 
agar situasi “menang-menang” dapat 
dicapai demi masa hadapan rakyat 
dan wilayah terbabit. Masa hadapan 
Sabah dan Sarawak bergantung pada 
layanan kerajaan persekutuan. Sudah 
tentu tuntutan dan perundingan akan 
lebih mudah jika kedua-dua buah 
wilayah itu sehaluan dari segi politik 
dengan kerajaan persekutuan. Kita 
sudah menyaksikan nasib Sabah dan 
Sarawak ketika negeri ini di bawah 
kuasa politik yang berlainan sebelum 
ini. Layanan yang adil dan saksama, 
sesuai dengan aspirasi dan semangat 
asal pembentukan Malaysia penting 
ke arah mewujudkan Keluarga 
Malaysia yang aman, maju dan 
makmur. Oleh itu, Sabah dan Sarawak 
perlu terus memantapkan hubungan 
dan kerjasama demi kepentingan 
bersama. * 

DATUK JASNI MATLANI 


Presiden Badan Bahasa dan Sastera Sabah (BAHASA) 
dan Presiden Komunitas Puisi Esei ASEAN 


Pemimpin Besar Kami 
yang Mencanai Transformasi 
(Khas buat 


Ketua Menteri Sabah 
Datuk Seri Panglima Hajiji Noor) 


Inilah negeri kami, Sabah Maju Jaya 
negeri yang dikelilingi pantai bersih 
dan dikurnia bumi serba indah 

di dadanya ada gunung berdiri teguh 
tinggi megah menggapai sayap awan 
ada dataran subur hijau 

menjadi kebanggaan petani 

warga bestari tabah mengharung takdir 
ada hutan dara menghamparkan 

emas tempawan yang tak ternilai harganya 
warisan generasi berzaman. 


Di seluruh pelosok kampung dan kota 

ada warga berbilang kaum 

berbeza warna kulit dan keturunan 
berbeza agama dan bangsa 

tetapi bersatu dan berharmoni 

di bawah satu langit 

_ dan dipimpin oleh seorang lelaki 

yang prihatin dan beriltizam tinggi 

bijak merangka pelan strategik 

menggubal bala tuju 

menyejahterakan rakyat 

merangsang pembangunan ekonomi 

meski diangkat ke takhta pada musim sukar 
dan bahana virus Covid-19 
menggelombang dahsyat 


namun pemimpin besar kami itu Dialah pemimpin besar kami 


tetap tabah dan bertekad yang menjabat tangan semua warga 
membangunjayakan negeri dengan lancar tanpa mengira fahaman politik 
menakhodai bahtera politik dengan gagah tanpa mengira bangsa dan agama 

di bawah payung Gabungan Rakyat Sabah di mata dan di hatinya 

memimpin dengan tenang dan berstrategi hanya ada bayangan rakyat yang bersatu 
menjalin ukhuwah utuh di seluruh pelosok negeri bergabung di bawah satu bumbung 

dialah pemimpin besar kami berpegang pada aku janji 

yang membina jambatan intan manifesto pilihan raya 

penghubung negeri dan Persekutuan yang sebahagiannya sudah ditunaikan 
kental jiwa raga, dan teguh perjuangan. manakala yang lainnya masih memerlukan 


penyelesaian jangka panjang. 
Dialah pemimpin besar kami 


yang penuh semangat Dialah pemimpin besar kami yang bijaksana 
melakukan segala yang baik untuk rakyat yang meneliti dengan saksama 
tanpa mengira batas usia peranan dan sumbangan perkhidmatan awam 
fokus pada kebangkitan semula prestasi ekonomi memperkenalkan beberapa program 
menyusun keutamaan demi untuk meningkatkan kualiti perkhidmatan 
mengenal pasti segala sumber baharu yang terbaik kepada rakyat 
meski berhadapan dengan realiti yang mencabar. melalui pendigitalan sistem kerajaan. 
Dialah pemimpin besar kami yang bertekad Dialah pemimpin besar kami 
mengembalikan hak rakyat negeri yang sentiasa percaya akan sinar 
meningkatkan kualiti perkhidmatan awam yang berkilau di hujung lorong 
kesihatan dan kemakmuran rakyat dan kebangkitan semula kuasa ekonomi 
melonjakkan ekonomi dan membuka peluang pekerjaan dalam semua sektor 
pendidikan dan sumber manusia selepas gelombang virus itu 
menjamin keselamatan untuk semua sehingga rakyat yakin dan berdiri teguh 
menumpukan sepenuh perhatian di belakangnya dengan penuh setia 
kepada pembangunan anak muda dan wanita kerana dialah teraju kepimpinan 

. di bawah pelan pembangunan lima tahun 2021 — 2025 yang membuka pintu peluang kondusif 


Sabah Maju Jaya. persekitaran perniagaan menguntungkan 


dan kehidupan profesional yang berjaya 
Е Dialah pemimpin yang sedaya upaya membina negeri bagi jangka masa panjang 

| memakmurkan dan menyejahterakan rakyat 

| mengoptimumkan sumber dan hasil negeri Dialah pemimpin yang di hujung bibirnya 

| merangsang pemulihan dan peningkatan ekonomi bergetar manik dan butir doa 
membangunkan modal insan limpah rahmat untuk seluruh warga 
meningkatkan pembangunan pertanian dan industri di bawah kerangka pelan pembangunan 
memantapkan sektor pelancongan dan budaya yang bergerak seiring dengan 

` melestarikan landskap alam, flora dan fauna Wawasan Pembangunan Bersama 2030 

demi kemaslahatan negeri dialah pemimpin yang mencanai transformasi 


| dan kepentingan rakyat seluruhnya. Sabah Maju Jaya. 

DR. JAIN YASSIN 


Pensyarah Kanan Fakulti Pengurusan dan Perniagaan (Ekonomi), 


CC abah negeri kaya, tetapi 

S rakyatnya antara yang 

termiskin’, ini ialah 

ungkapan yang sering kita dengar 
atau baca daripada penganalisis 
politik dan ekonomi apabila 
membincangkan ekonomi Sabah. 
Statistik turut menunjukkan bahawa 
Sabah tersenarai antara satu daripada 
negeri yang merekodkan kadar 
kemiskinan yang tinggi di Malaysia 
dengan kadar pertumbuhan yang 
lebih rendah dari negeri lain. 

Di bawah slogan Sabah Maju Jaya 
(SMJ), jentera pentadbiran Ketua 
Menteri Sabah, Datuk Seri Panglima 
Hajiji Noor telah memperkenalkan 
Pelan Pembangunan Sabah Maju 
Jaya 2021 - 2025 yang menjadi sinar 
harapan baharu rakyat di negeri ini. 
Sehingga kini sejumlah 584 inisiatif 
meliputi 304 inisiatif teras dan 280 
inisiatif pemboleh daya dirangka. 


Universiti Teknologi MARA (UiTM), Sabah 


| 
k ~ 


SABAH 
DI MATA 
PELABUR 


Walau bagaimanapun, persoalannya 
adakah inisiatif yang dirangka 
berupaya membawa perubahan 
besar dalam memacu sektor 
ekonomi Sabah? 

Inisiatif fokus spesifik juga dirangka 
untuk tiga teras utama tersebut. 
Inisiatif yang pertama ialah tiga 
sektor utama ekonomi. Yang pertama 
ialah pertanian. Dalam subsektor 
tanaman, tumpuan diberikan kepada 
tanaman nanas dan kelapa. Pastinya 
inisiatif ini tidak hanya terhad 
kepada aktiviti penanaman, namun 
melihat potensi produk hiliran 
berasaskan kelapa dan nanas pada 
masa akan datang. Inisiatif ini telah 
direalisasikan dengan termeterainya 
Memorandum Persefahaman (MoU) 


dengan sebuah syarikat pengeluar 
utama produk berasaskan kelapa 
untuk membangunkan Projek 
Penanaman Kelapa Berhasil Tinggi 
dengan nilai pelaburan RM420 juta 
dan Kilang Pemprosesan Kelapa di 
Pitas dengan nilai pelaburan RM200 
juta. Menurut Jabatan Pertanian 
Sabah, kelapa dan nanas dilihat 
mempunyai nilai komersial pada 
masa hadapan dan daerah pedalaman 
seperti Keningau dikenal pasti antara 
kawasan penanaman yang berpotensi 
untuk penanaman skala besar. Hal 
ini mencerminkan usaha kerajaan 
Sabah untuk memperkasa ekonomi 
luar bandar, mengoptimumkan 
penggunaan tanah di kawasan 
pedalaman Sabah dan membuka 
peluang pekerjaan dalam sektor 
pertanian. 

Inisiatif fokus subsektor 
ternakan dan perikanan pula akan 


, 
H 
H 
. 
. 
. 
. 
. 
° 
H 
° 
. 


Menerusi Pelan Pembangunan Haja Tuju Sabah Maju Jaya, Sabah akan terus mendapat perhatian pelabur dari dalam dan luar negara. 


memfokuskan sarang burung walet, 
pengeluaran lembu pedaging, 
program biak baka, ternakan ketam 
bakau dan udang, dan ternakan ikan 
kerapu hibrid. Selain itu, usaha akan 
dilakukan untuk mewujudkan Hab 
Perikanan Antarabangsa di Kudat, 
POIC Lahad Datu dan Sungai Imam, 
Tawau. Namun begitu, inisiatif ini 
perlu mengambil kira penternak 
dan nelayan kaedah konvensional 
dan program transformasi perlu 
dilakukan secara menyeluruh agar 
mereka tidak ketinggalan. 

Tambahan pula, pada 10 Oktober 
2021, kuasa melaksanakan urusan 
pengeluaran permit dan lesen laut 
dalam bagi vesel penangkapan 
ikan zon C2 diserahkan kepada 
kerajaan negeri. Oleh itu, perkara 
ini pastinya akan membantu usaha 
kerajaan Sabah untuk menambah 
baik pengurusan sumber perikanan, 
keselamatan perairan dan hubungan 
antarabangsa. 

Bagi sektor perindustrian, 
inisiatif untuk menarik lebih banyak 
pelaburan berimpak tinggi di taman- 
taman perindustrian lebih diberikan 
fokus. Oleh yang demikian, antara 
inisiatif yang akan dilakukan adalah 
menaik taraf infrastruktur taman 
perindustrian sedia ada [Taman 
Perindustrian Kota Kinabalu (KKIP) 
dan Taman Perindustrian Minyak 
dan Gas Sipitang (SOGIP)] dan 


mewujudkan beberapa hab seperti 
hab halal, Hab Pemprosesan dan 
Logistik Serantau dan Transhipment 
Hub Sepanggar. Pemilihan hab halal 
yang akan didirikan di KKIP ialah 
pilihan yang tepat kerana permintaan 
dan kesedaran terhadap produk 
halal Malaysia yang semakin tinggi 
terutama dari negara berpopulasi 
tinggi seperti India. Kewujudan 

hab ini akan menggalakkan 

lagi aktiviti penyelidikan dan 
pembangunan (R&D) produk 
baharu dan melahirkan usahawan 
baharu. Namun begitu, kerajaan 
perlu memastikan industri di 

Sabah mampu mengimbangi 
permintaan global dengan kualiti 
yang terjamin. Oleh itu, kerajaan 
perlu menggalakkan perolehan 
teknologi untuk mempercepat 
inovasi berorientasikan pasaran dan 
menyokong bidang penyelidikan 
terhadap produk berpotensi 

untuk mempercepat inovasi dan 
pengkomersialan. Hal ini sekali 

gus menaikkan imej Sabah di mata 
pelabur. 

Begitu juga dengan Hab 
Pemprosesan dan Logistik 
Serantau dan Transhipment Hub 
Sepanggar yang dijangkakan 
mampu menggalakkan kewujudan 
lebih banyak produk hiliran dan 
mengaktifkan aktiviti perkapalan 
dan perdagangan domestik dan 


antarabangsa. Dengan lokasi 
strategik di laluan perkapalan utama 
dagangan laut Asia Timur dan 
mengambil kira peluang ekonomi 
merentasi wilayah Borneo dan 
Kalimantan, hab ini mampu menarik 
pelabur luar dan merancakkan 
pembangunan industri dan ekonomi 
Sabah. Namun begitu, aspek 
keselamatan dan kedaulatan perairan 
laut wilayah dan hak kedaulatan 
(sovereign rights) ke atas zon 
maritim Malaysia perlu diberikan 
penekanan. Langkah komprehensif, 
pantas dan telus ke atas keselamatan 
perairan Sabah diperlukan untuk 
meningkatkan keyakinan pelabur 
sedia ada dan pelabur yang 
berpotensi untuk melabur. 

Antara inisiatif praktikal yang 
telah diumumkan oleh Kerajaan 
Negeri Sabah dalam pelan ini 
yang dilihat bakal melonjakkan 
pertumbuhan Keluaran Dalam 
Negeri Kasar (KDNK) dan guna 
tenaga ialah penubuhan syarikat 
minyak dan gas milik penuh negeri 
ini, iaitu SMJ Petroleum Sdn. Bhd. 
pada penghujung tahun 2021. 
Penubuhan syarikat ini ialah hasil 
daripada keputusan Perjanjian 
Kerjasama Komersial (CCA) yang 
dimeterai antara Kerajaan Negeri 
Sabah dengan syarikat minyak 
nasional, Petroliam Nasional 
Berhad (PETRONAS) di Menara 

Kinabalu. Walaupun mungkin terlalu 
awal untuk melihat keberkesanan 
penubuhan SMJ Petroleum Sdn. 
Bhd. dan perjanjian CCA, namun 
kerajaan Sabah yakin bahawa 
penubuhan syarikat ini bakal 
mewujudkan persekitaran yang lebih 
inklusif untuk industri minyak dan 
gas di Sabah. Kita sedia maklum 
bahawa hasil minyak dan gas satu 
daripada penyumbang utama 
kepada pendapatan negara, namun 
penyertaan syarikat dari Sabah 
dalam sektor ini sangat kecil. Oleh 
yang demikian, inisiatif ini bakal 
meluaskan lagi penyertaan syarikat 
atau kontraktor dari Sabah dan 
menggalakkan penubuhan syarikat 
berasaskan industri minyak dan gas 
di Sabah. Hal ini secara langsung 
atau tidak langsung mewujudkan 
lebih banyak peluang pekerjaan dan 
mengurangkan pengangguran. 
Selain itu, jawatankuasa 
Dialog Strategik Tahunan (ASD) 
yang berfungsi sebagai platform 
perbincangan tertinggi dalam 
kerjasama ini bagi memastikan 
Sabah mendapat manfaat 
sepenuhnya dalam industri minyak 
dan gas menunjukkan komitmen 
kerajaan Sabah. Namun demikian, 
inisiatif besar ini bukan sahaja 
menarik perhatian ahli ekonomi, 
namun sebilangan besar rakyat 
Sabah. Oleh yang demikian, kerajaan 
perlu memastikan inisiatif ini 
menjadi pemangkin peluang baharu 
untuk kemajuan negeri Sabah. 
Inisiatif fokus seterusnya kepada 
sektor yang berkembang dengan 
pesat namun terjejas teruk akibat 
pandemik COVID-19, iaitu sektor 
pelancongan. Di bawah pelan ini, 
inisiatif yang bakal memberikan 
impak yang signifikan kepada sektor 
pelancongan dan pembangunan 
ekonomi ialah perancangan untuk 


mewujudkan laluan penerbangan 
baharu domestik, antarabangsa 
dan sewa khas. Diharap agar laluan 
baharu ini boleh menyasarkan 
pelancong berpendapatan tinggi 
seperti negara Eropah dan Korea 
Selatan supaya selari dengan usaha 
menggalakkan pelancong berbelanja 
semasa melancong ke Sabah. 
Bertitik tolak daripada hal 
tersebut, sektor pelancongan 
Sabah perlu bersedia dari segi 
infrastruktur, kepelbagaian 
produk dan penganjuran aktiviti 
Meetings, Incentives, Conferences 
and Exhibitions (MICE) yang 
menarik apabila pintu sempadan 
antarabangsa dibuka semula 
dalam masa terdekat. Berdasarkan 
pengumuman yang dibuat oleh 
pihak kerajaan, beberapa insiatif 
telah dirancang, antaranya 
termasuklah mewujudkan dasar 
tampung pelancongan, Taman 
Budaya Sabah, dan Kinababalu 
International High Altitude Training 
Center. Inisiatif ini bertepatan 
dengan keunikan negeri Sabah yang 
terkenal dengan pulau-pulau dan air 
yang jernih, hutan tropika yang kaya 
dan Gunung Kinabalu yang ikonik. 
Tidak dinafikan bahawa 
kesediaan dari segi infrastruktur 
menjadi cabaran utama di Sabah 
terutamanya kawasan luar 
bandar. Walaupun adanya Pusat 
Konvensyen Antarabangsa Sabah 
(Sabah International Convention 
Centre - SICC) yang menjadi mercu 
tanda baharu penganjuran aktivlti 
berimpak tinggi dan pulau-pulau 
yang mendapat pengiktirafan 
sebagai salah satu tempat menyelam 
yang terbaik di dunia, namun 
demikian, penambahbaikan 
rangkaian keterhubungan dan 
kebolehcapaian jaringan jalan raya 
perlu disegerakan dan diutamakan. 


Pastinya kita tidak mahu pelancong 
melalui pengalaman yang tidak 
menyenangkan sebelum tiba ke 
lokasi yang dituju. 

Seterusnya, inisiatif Program Sabah 
Rumah Keduaku bukanlah sesuatu 
yang baharu kerana telah dilaksanakan 
di peringkat nasional. Dengan 
mengambil contoh di beberapa negeri 
lain, beberapa isu telah disuarakan 
oleh pihak pertubuhan bebas seperti 
masalah pemilikan perumahan kepada 
bumiputera. Pemaju dikatakan lebih 
cenderung mendirikan rumah di 
bawah inisiatif tersebut menyebabkan 
rumah mampu milik buat bumiputera 
semakin berkurangan. Oleh itu, 
inisiatif Program Sabah Rumah 
Keduaku ini perlulah dijalankan 
dengan lebih seimbang dan 
menumpukan kepentingan rakyat 
Sabah. 

Dalam usaha kerajaan Sabah 
untuk mendapat kesan limpahan 
ekonomi positif daripada langkah 
kerajaan Indonesia memindahkan 
ibu negaranya dari Jakarta ke 
Kalimantan, inisiatif strategik di 
bawah SMJ telah dirangka. Dari 
aspek jaringan infrastruktur, 
tahun lalu kerajaan persekutuan 
telah meluluskan sejumlah 
RM600 juta bagi pembinaan 
jalan menghubungkan Serudong 
di Kalabakan, Tawau dengan 
Simanggaris di Kalimatan. Diharap 
agar peruntukan tersebut digunakan 
dengan sebaik-baik mungkin dalam 
kadar segera untuk memberikan 
isyarat mengalu-alukan langkah 
kerajaan Indonesia. 

Selain itu, inisiatif yang juga 
menarik ialah konsep ekonomi 
hijau dan kelestarian alam sekitar 
dalam setiap pembangunan. 
Inisiatif ini selaras dengan SDGs, 
iaitu pembangunan yang seimbang 
dengan usaha menangani isu alam 


sekitar seperti perubahan iklim. 
Ekonomi konsep rumah hijau ini 
bukan sahaja dapat dinilai dari 

segi kewangan namun impak 
kesihatan yang boleh meningkatkan 
produktiviti dan penggalakan kepada 
penggunaan sumber tenaga dengan 
lebih cekap. Selain itu, inisiatif 

alam sekitar diteruskan dengan 
usaha memperluas jumlah Kawasan 
Dilindungi Sepenuhnya (TPA) di 
bawah inisiatif Heart of Borneo 
(HoB) yang meliputi 30 peratus 
keluasan negeri ini menjelang tahun 
2025. Antara pelaksanaan yang bakal 
dibuat ialah Pengurusan Landskap 
Bersepadu HoB di bawah Global 
Environment Facility-funded, Food 
Systems, Land Use and Restoration 
Impact Programme (FOLURIP), 
sebuah projek yang memfokuskan 
pengurusan pembangunan tanah 
dan alam sekitar. 

Pelaksanaan Projek Lebuh 
Raya Pan Borneo yang hangat 
dibincangkan juga dimasukkan 
dalam fokus SMJ. Tempoh siap 
projek lebuh raya ini yang dijangka 
merangsang pertumbuhan ekonomi 
setempat diharap agar dapat 
dipercepat dan seterusnya berupaya 
menaik taraf jalan perhubungan 
bandar dan kampung. 

Dari aspek pembangunan insan, 
kerajaan memberikan penumpuan 
pada kemahiran Pendidikan 
dan Latihan Teknikal dan 
Vokasional (TVET) selari dengan 
usaha mengembangkan sektor 
perindustrian dan melahirkan lebih 
banyak tenaga mahir, seterusnya 
mengurangkan kebergantungan 
kepada pekerja asing. Antara lain, 
inisiatif kerajaan Sabah untuk 
membangunkan kapasiti berasaskan 
Revolusi Perindustrian 4.0 mampu 
memacu pertumbuhan ekonomi 
merangkumi pelbagai industri di 


negeri ini. Baru-baru ini, pelancaran 
Digital IoT Sandbox di bawah 

Pelan Pembangunan SMJ menjadi 
titik tolak kesungguhan kerajaan 
dalam membudayakan bidang 

sains, teknologi dan inovasi (STI) 
dalam kalangan masyarakat di 
Sabah. Program Rintis Sandbox 
Digital IoT merupakan kerjasama 
beberapa pihak termasuklah pemain 
industri dan institusi pendidikan 
tinggi yang menggabungkan 

kaedah penyelidikan, penghasilan 
penyelesaian dan pengkomersialan 
hasil inovasi tempatan. 

Inisiatif fokus lain dalam usaha 
membangunkan modal insan dan 
kesejahteraan rakyat ialah usaha 
berterusan pihak kerajaan Sabah 
dalam memberikan bantuan 
bersasar kepada golongan rentan, 
perumahan untuk golongan B40, 
bantuan pelajaran seperti Bantuan 
Tunai Pendaftaran IPT (BUDI), 
Bantuan Tunai Peperiksaan 
(BAKTI) dan Bantuan Ikhsan 
Komputer (BAIK). Inisiatif bersasar 
ini masih relevan terutamanya 
kepada golongan rentan dan miskin 
untuk memastikan mereka tidak 
tercicir dalam pendidikan. Namun 
begitu, selaras dengan pemboleh 
daya yang diperkenalkan, perlu 
ada usaha untuk mempermudah 
dan memperkemas skim bantuan 
termasuklah hebahan yang meluas 
untuk memastikan semua yang layak 
dapat membuat permohonan. 

Dari lensa pembangunan 
ekonomi, terdapat berapa petunjuk 
utama ekonomi yang biasa 
digunakan seperti pertumbuhan 
KDNK, guna tenaga, jumlah 
dagangan dan Indeks Harga 
Pengguna (IHP) yang gunakan 
untuk mengukur atau menentukan 
kadar inflasi. Namun begitu, bagi 
komuniti akar umbi, petunjuk ini 


tidak membawa apa-apa makna jika 
tidak membawa kepada peningkatan 
taraf hidup mereka. Oleh itu, 
petunjuk utama kejayaan Pelan 
Pembangunan SMJ 1.0 (PPSMJ 1.0) 
ialah kebolehsampaian inisiatif yang 
dilaksanakan ke akar umbi. 

Menyedari hakikat di atas, 
cabaran sudah pasti dari aspek 
pelaksanaan dan penyampaian. 
Proses pelaksanaan dan 
penyampaian boleh terganggu 
oleh faktor seperti kelulusan dan 
pengagihan dana yang perlahan 
dan penyedia perkhidmatan yang 
dilantik tidak berkemampuan. 
Cabaran makro contohnya seperti 
masalah ketidakstabilan politik, 
krisis ekonomi dan kesihatan global 
dan perubahan permintaan global 
perlu juga diambil kira. Selain itu, 
isu kemampanan, iaitu cabaran 
dalam menjadikan inisiatif relevan 
dalam kehidupan masa ini dan masa 
hadapan juga perlu dititikberatkan. 

Boleh disimpulkan bahawa 
komitmen PPSMJ 1.0 adalah 
merangkumi teras dan inisiatif 
ekonomi yang menyeluruh dan 
praktikal. Diharapkan komitmen 
ini akan dilengkapi dengan 
perancangan pantas untuk memacu 
pelaksanaannya apatah lagi Malaysia 
yang akan memasuki fasa endemik 
bermula 1 April 2022. 

Harapan pastinya agar SMJ tidak 
menjadi retorik atau falsafah semata- 
mata. Namun begitu, inisiatif ini 
haruslah didukung oleh semua pihak 
termasuklah swasta, korporat, badan 
bukan kerajaan, penjawat awam dan 
rakyat bagi memastikan tercapainya 
aspirasi Hala Tuju SMJ. Oleh sebab 
itu, pepatah Melayu lama ada 
berpesan, “Kuat berdiri pohon kerana 
akarnya, kuat akar kerana tanah” 

Semoga kemajuan Sabah dicapai 
dengan jayanya! • 

SMJ sebagai Jenama 
Polisi Awam 


Т ulisan ini bertujuan untuk mengangkat polemik sama 


ada wajar atau tidak Sabah Maju Jaya (SMJ) sebagai 

sebuah polisi kerajaan dilihat dari sudut pandang sebuah 
jenama. Polemik ini penting sebagai suatu bentuk refleksi 
terhadap pengenalan SM) sebagai polisi awam atau pelan 
pembangunan negeri selepas setahun diperkenalkan. 


Manfaat 

Apabila memperkatakan tentang jenama, perkara pertama yang 
sering dibincangkan adalah tentang usaha mempromosikan 
jenama tersebut supaya dikenali oleh khalayak. Polisi kerajaan 
sebagai sebuah jenama pula harus dilihat lebih daripada sekadar 
aktiviti promosi. Libat sama jenama (brand engagement) 
merupakan suatu proses yang kompleks dan melibatkan pelbagai 
faktor, tetapi hal tersebut mampu memberikan pulangan yang 
lumayan seandainya dapat dikendalikan dengan baik. 

Dalam sektor korporat, jenama yang baik dapat 
memberikan pulangan dalam bentuk keuntungan. Dalam 
sektor awam pula, jenama yang baik dapat memberikan 
pulangan dalam bentuk undi yang bakal bertambah. Polisi 
awam sebagai sebuah jenama perlu dilihat sebagai suatu 
usaha untuk membentuk suatu hubungan yang berterusan 
dengan khalayak sasar seperti pengundi, kumpulan warga 
yang prihatin dan masyarakat secara umum. Matlamat 
akhirnya ialah kepercayaan antara kerajaan dengan rakyat. 

Dari perspektif politik, Gabungan Rakyat Sabah (GRS) 
merupakan suatu bentuk kerjasama politik yang luwes. Oleh 
itu, pelaksanaan polisi SMJ penting sebagai satu bentuk 
jenama yang dapat mewakili keseluruhan pentadbiran Datuk 
Seri Panglima Hajiji Noor sebagai Ketua Menteri Sabah. 


Ciri Jenama 

Apakah kriteria dan ciri yang sesuai untuk penciptaan 
sesebuah jenama? Dalam ilmu pemasaran, pembinaan 
jenama tidak dapat diasingkan daripada keperluan untuk 
memperkenalkan jenama tersebut. Penonjolan “unique 
selling point” yang membezakan sesebuah jenama dengan 
jenama yang lain adalah sangat penting. 

Sejak SMJ dilancarkan pada tahun 2021, proses 
mengkomunikasikan polisi ini berjalan dengan lancar. 
Dalam acara besar seperti Sabah International Business and 
Economic Summit (SIBES 2022), jenama SMJ ini bukan 
setakat dipaparkan dalam dewan persidangan, malah turut 


HALA TUJU SABAH MAJU 
JAYA (SMJ) 


Merangkumkan dua elemen, iaitu sembilan [9] tumpuan 
Aku Janji Gabungan Rakyat Sabah dan Strategi 
Pemulihan Ekonomi akibat pandemik 

@ Jaringan Infrastruktur dan Kelestarian Hijau 

dijelaskan dalam sesi forum yang berlangsung semasa 
persidangan. Sebuah laman sesawang khusus juga 
telah dibangunkan sebagai pusat sehenti bagi khalayak 
yang berminat untuk mengetahui tentang SMJ. Laman 
sesawang tersebut memiliki maklumat yang serba 
lengkap tentang pelan SMJ. 

Sepintas lalu, usaha untuk mengkomunikasikan 
SMJ sebagai sebuah jenama kelihatan 
memberangsangkan. Pegawai kerajaan negeri serta 
sebahagian besar daripada rakyat di Sabah mengetahui 
tentang SMJ sebagai suatu pelan pembangunan 
negeri. Hal ini merupakan suatu bentuk permulaan 
pengenalan yang baik. 


Cabaran Jenama Awam 

Menghasilkan sebuah jenama daripada polisi kerajaan 
atau polisi awam tidaklah semudah membentuk jenama 
sebuah produk berasaskan keuntungan. Penumpuan 
pada usaha komunikasi material melalui reka bentuk 
logo yang menarik, penggunaan warna korporat SMJ 
yang disadur dengan warna rasmi jata negeri Sabah, 
malah penggunaan nama “Sabah Maju Jaya” yang 
diambil daripada slogan dalam jata negeri sangat tepat 
dalam peringkat memperkenalkan polisi ini sebagai 
sebuah jenama mewakili kerajaan negeri yang baharu. 

Menjadikan polisi awam sebagai sebuah 
jenama perlu dibuat lebih daripada sekadar aktiviti 
perhubungan awam sehala. Hal ini dikatakan demikian 
kerana karakter dalam sesebuah jenama, khususnya 
yang berkaitan dengan polisi awam adalah berbeza 
daripada pembinaan jenama bagi produk yang 
berasaskan keuntungan. 

Pertama, jenama merupakan entiti yang bersifat 
persepsi. Dalam erti kata lain, bentuk dan penerimaan 
sesebuah jenama adalah berdasarkan persepsi. Persepsi 
pula boleh dibentuk oleh penganjur dan akan diterima 
oleh penerima. Penerima atau dalam konteks SMJ 
merujuk rakyat yang akan membentuk persepsi 
mereka, sama ada baik atau buruk terhadap sesuatu 
jenama berdasarkan pengalaman yang dilalui. 

Pembentukan persepsi inilah yang memainkan 
kejayaan sesuatu jenama. Persepsi yang terbentuk boleh 
diterima atau sebaliknya. Penerima akan memberikan 
tafsiran atau definisi baharu terhadap makna dan 
identiti jenama. Dalam konteks SMJ sebagai jenama 
untuk polisi awam negeri, apa-apa yang difikirkan oleh 
rakyat dan tindakan yang disokong malah yang akan 
dilakukan oleh rakyat merupakan penentu kepada 
kejayaan jenama SMJ sebagai sebuah polisi awam. 

Dari perspektif politik, Gabungan Rakyat Sabah (GRS) merupakan suatu 
bentuk kerjasama politik yang luwes. Oleh itu, pelaksanaan polisi SMJ penting 
sebagai satu bentuk jenama yang dapat mewakili keseluruhan pentadbiran 
Datuk Seri Panglima Hajiji Noor sebagai Ketua Menteri Sabah. 


Pembentukan persepsi untuk 
jenama bagi sebuah polisi awam 
menjadi lebih mencabar berbanding 
dengan persepsi untuk jenama 
korporat kerana polisi awam 
berada dalam suatu sistem yang 
sangat kompleks. Dalam sistem 
tersebut, terdapat pelbagai agen yang 
berkaitan dalam suatu jaringan yang 
berinteraksi secara selektif tanpa 
adanya kawalan berpusat. Seterusnya, 
akan wujudnya corak, struktur dan 
fungsi yang menyokong atau menolak 
polisi tersebut. Bagi jenama produk 
berasaskan keuntungan, khalayaknya 
telah pun ditetapkan dan bersifat 
seragam (homogeneous). Hal ini 
berbeza daripada sifat khalayak untuk 
polisi awam yang bersifat pelbagai 
(heterogeneous). 


Untuk meningkatkan penerimaan 
masyarakat terhadap SMJ sebagai 
sebuah jenama, maka kerajaan 
negeri akan memikirkan langkah 
yang lebih strategik bagi membentuk 
pengalaman positif dalam kalangan 
penerima manfaat polisi berkenaan. 
Selepas setahun dilancarkan, proses 


pemberitahuan ataupun sebaran awam 


mengenai polisi ini harus memasuki 
peringkat yang seterusnya. Dalam 
erti kata lain, sekarang merupakan 
masa yang tepat untuk masyarakat 
dapat merasakan hasil polisi tersebut. 
Contohnya, satu daripada angkubah 
pemberdaya (enabler) dalam SMJ 
adalah dengan pembinaan jaringan 
infrastruktur yang mencukupi. SMJ 
harus mampu menangani masalah 
infrastruktur tersebut kerana umum 


mengetahui bahawa infrastruktur 
jalan raya di Sabah berada dalam 
keadaan yang kurang memuaskan. 

Rakyat pada masa sekarang 
sedang melalui suatu bentuk 
pengalaman yang tidak selari 
dengan apa-apa yang ingin 
dicapai oleh SMJ sebagai sebuah 
pelan pembangunan negeri yang 
menyeluruh. Pengalaman yang 
kurang menarik inilah yang akan 
membentuk persepsi yang kurang 
baik terhadap SM). 

Pengalaman yang dilalui oleh 
rakyat akan menentukan sama ada 
persepsi yang dibentuk terhadap 
pelan SMJ berada dalam keadaan 
positif ataupun sebaliknya. 

Selepas setahun dilancarkan, 
fokus seterusnya adalah dengan 
menyeimbangkan pemberitahuan 
tentang SMJ dan dalam tempoh 
masa yang sama perlu menunjukkan 
kemajuan serta pencapaian yang 
terkini, khususnya manfaat daripada 
SM). 

Strategi pemasaran jenama 
SMJ perlu mula diseimbangkan 
dengan pengisian. Kerajaan harus 
mula memfokuskan konsep “the 
last mile delivery”. Walaupun 
konsep ini bukanlah faktor tunggal 
penentu kepada kejayaan SMJ, 
tetapi ini merupakan satu daripada 
faktor penting yang memberikan 
pengalaman kepada masyarakat. 

Konsep ini memerlukan 
sokongan penuh daripada 
kakitangan kerajaan, khususnya 
mereka yang berada di barisan 
hadapan dan kumpulan pelaksana. 
Ibarat menjual sebuah kenderaan 


Untuk meningkatkan 
penerimaan masyarakat 
terhadap SMJ sebagai 
sebuah jenama, maka 
kerajaan negeri akan 
memikirkan langkah 
yang lebih strategik bagi 
membentuk pengalaman 
positif dalam kalangan 
penerima manfaat polisi 
berkenaan. 


berjenama, pengalaman positif yang 
diperoleh oleh pembeli banyak dibentuk 
oleh hubungan antara pembeli dengan 
jurujual. Oleh itu, pemerkasaan barisan 
hadapan kerajaan negeri sangat penting 
dalam memastikan penerimaan yang baik 
terhadap polisi ini. 

Sistem pemantauan pelaksanaan 
program dalam polisi SM) perlu terus 
diperkasakan. Pelaporan setiap enam 
bulan bagi program jangka pendek 
dan setiap 12 bulan bagi program 
jangka panjang perlu disediakan. 

Sistem pemantauan ini bukan sekadar 
menunjukkan keberkesanan tetapi juga 
sebagai satu mekanisme untuk mengenal 
pasti kelemahan dalam pelaksanaan 
program ataupun inisiatif dalam SM). 

Sistem pemantauan yang berkesan 
ini akan membantu pembuat polisi 
menambah baik pelaksanaan untuk 
peringkat seterusnya. Polisi awam wujud 
dalam suatu sistem yang sangat kompleks. 
Oleh itu, polisi tersebut perlu sentiasa 
beradaptasi, tidak terlalu tegar (rigid) dan 
sangat penting bagi menyesuaikannya 
dengan keperluan semasa. Hebahan 
terhadap kemajuan pelaksanaan program 
SMJ perlu dilakukan dalam skala besar. 


Hal ini penting untuk mengekalkan 
momentum sokongan yang telah 
terbentuk pada peringkat awal pengenalan 
polisi ini. Banyak polisi awam yang baik 
sebelumnya tetapi dilihat tidak berjaya 
kerana kurangnya pemberitahuan yang 
berkesan terhadap keberkesanan program 
tersebut. Suatu yang perlu dipelajari 
daripada sektor korporat ialah jenama 
korporat ini sentiasa membelanjakan wang 
yang banyak untuk pengiklanan kerana 
perlu mengekalkan penerimaan awam 
terhadap jenama mereka. 

Sebagai kesimpulannya, penerimaan 
terhadap jenama $М] ini sangat berkaitan 
dengan kepercayaan. Hakikatnya, 
kepercayaan terhadap mana-mana 
polisi awam bukanlah sesuatu yang akan 
terbina secara sendirinya. SMJ sebagai 
sebuah jenama merupakan cerminan 
imej kerajaan negeri. SMJ bukan lagi 
sekadar laungan bersemangat dalam 
majlis rasmi negeri dan sekadar siulan 
lagu rasmi SMJ. Imej kerajaan negeri 
melalui SMJ merupakan hasil daripada 
suatu proses berterusan yang melibatkan 
hubungan yang dinamik antara program 
kerajaan dengan maklum balas serta 
penerimaan masyarakat. + 

АМІМАН JANANG 


Кипјипдап 
Duta Asing 


Penghormatan Kepimpinan 
Ketua Menteri Sabah 


jika negara tersebut mengiktirafnya sebagai berdaulat. Fungsi 

kedutaan amat penting dalam mengekalkan hubungan luar negeri 
dengan sesebuah negara. Sejak kebelakangan ini, Sabah sering menerima 
kunjungan hormat daripada pelbagai kedutaan asing di Malaysia. Bagi 
Ketua Menteri Sabah, Datuk Seri Panglima Hajiji Noor, perkembangan 
ini dilihat sebagai petanda positif terhadap pengukuhan hubungan dua 
hala antara negara. 

“Belum pernah sebelum ini, kita menerima paling banyak kunjungan 
hormat daripada kedutaan asing ke negeri Sabah. Perkara ini pastinya 
membanggakan kita kerana kunjungan mereka ini merupakan satu 
penghormatan kepada Sabah. Mereka meyakini kita dan percaya bahawa 
hubungan antara Sabah dengan negara yang diwakili oleh mereka amat 
penting dalam segala aspek. Menerusi kunjungan hormat ini, banyak 
perkara yang kita bincangkan khususnya berkisar tentang kepentingan 
hubungan dua hala, aspek kerjasama ekonomi dan peluang yang boleh 
dimanfaatkan oleh negeri ini. Mereka merupakan “laluan dan jambatan’ 
dalam menjamin kelestarian hubungan antara Sabah dengan negara 
yang diwakili oleh mereka. Pandangan yang disuarakan oleh mereka, 
kita ambil sebagai panduan dan kita kemukakan juga apa-apa yang kita 
hasratkan. Saya percaya, untuk berjaya, kita perlu banyak belajar dari 
negara maju’, ujar Datuk Seri Panglima Hajiji kepada penulis ketika 
diwawancara di Kota Kinabalu, baru-baru ini. 


Ke merupakan misi diplomatik yang tetap di negara lain 


Yang berikut ialah senarai kunjungan hormat duta asing 
ke pejabat Ketua Menteri Sabah: 


Т етти 2022 


Kunjungan Hormat 


Puan Yang Terutama Dr. Merve Safa Kavakci 


15 Februari 2022 


Kunjungan Hormat 


Tuan Yang Terutama Roland Galharague 


15 Februari 2022 


Kunjungan Hormat 


Tuan Yang Terutama Sami Rafael Leino 


30 April 2021 


Kunjungan Hormat 


Puan Yang Terutama Kirsten 
Rosenvold Geelan 


19 Januari 2022 


Kunjungan Hormat 


Tuan Yang Terutama Morten 
Paulsen 


28 Januari 2022 | 


Kunjungan Hormat 


Tuan Yang Terutama Aart Jacobi 

SABAH MAJU JAYA 


orm untuk para belia mendapatkan latihan dan bimbingan 
ra terus daripada Jemaah Menteri Kebinet Negeri Sabah 
bagi membangkitkan potensi diri sebagai belia 
kompeten dan berwibawa bagi menjayakan 
Misi Hala Tuju Sabah Maju Jaya 


( ekbss.sabah.gov.my ) Ikebs.my ) 


Keutamaan SMJ 


elan Pembangunan Sabah Maju Jaya (SMJ) mempunyai 

hubungan yang rapat dan berkaitan dengan kepentingan 

pendidikan. Kepentingan isu pendidikan bukan sahaja 
dapat dilihat dalam teras kedua pelan ini, iaitu persoalan modal 
insan dan kesejahteraan rakyat, bahkan tidak dapat dipisahkan 
dalam usaha mencapai matlamat dalam teras pertama dan ketiga. 
Bagi mencapai matlamat ketiga-tiga teras ini, isu pendidikan 
pastinya diberikan keutamaan. Hal ini dikatakan demikian kerana 
kepentingan pendidikan dan implikasinya kepada pencapaian 
matlamat pelan SMJ merupakan asas utama yang tidak boleh 
dipisahkan. 


Modal Insan dan Kesejahteraan Rakyat: 
Kepentingan Isu Pendidikan 


Inisiatif yang dibangunkan oleh Datuk 

Seri Panglima Hajiji dalam teras kedua ini 
mempunyai hubungan langsung dengan isu 
dan pembangunan sektor pendidikan. Usaha 
membangunkan modal insan merupakan 
aset penting dalam membina masa hadapan 
negeri Sabah. Sekiranya modal insan tidak 
dibina dan ditingkatkan kualitinya, maka 
hal tersebut akan memberikan kesan yang 
buruk terhadap pembangunan negeri Sabah. 
Perancangan SMJ dalam memajukan modal 
insan dan kesejahteraan rakyat antaranya 
termasuklah: 


(i) Menganjurkan kursus kemahiran 
Pendidikan dan Latihan Teknikal dan 
Vokasional (TVET) selaras dengan 
Revolusi Perindustrian 4.0 (IR 4.0) dan 
pembudayaan Internet Benda atau IoT 
(Internet of things). Tindakan ini seiring 
dengan perkembangan pendidikan 
dan teknologi semasa bagi meletakkan 


Gi) 


Sabah bertaraf antarabangsa dan tidak 
ketinggalan dalam arus perubahan 
global. Sekiranya pendidikan kemahiran 
berasaskan TVET dan IR 4.0 ini tidak 
diberikan penekanan, tahap pendidikan 
warga Sabah akan ketinggalan dan 
seterusnya akan memberikan kesan 
terhadap fokus teras pertama SM). 
Pendidikan dan perkembangan 
teknologi berkaitan dengan IR 4.0 tidak 
boleh diketepikan bagi memastikan 
warga Sabah "duduk sama rendah, 
berdiri sama tinggi" dengan orang lain. 
Hal ini turut menjamin pembangunan 
masa hadapan negeri Sabah yang 
gemilang. 

Menyalurkan bantuan tunai secara 
sekali beri kepada para pelajar dan 
mahasiswa Sabah. Pemberian ini 
penting bagi memastikan perjalanan 
proses pendidikan mahasiswa dan 
pelajar tidak terbantut dan berjalan 
lancar. Bantuan tunai ini dibahagikan 


PERUNTUKAN RM35 JUTA 


BAGI PROGRAM BANTUAN 
TAHUN 2022 


a \ 


BAGUS 


PERUNTUKAN RM3 JUTA 


BISBAH 


PERUNTUKAN RM12 JUTA 


AKSA 


BIASISWA 


• Peruntukan RM55 juta 
+ Biasiswa melanjutkan pelajaran ke 
peringkat tinggi 


» Keutamaan : Kursus sains, teknologi 
kejuruteraan dan matematik (STEM) 


YAB DATUK SERI PANGLIMA HAJI HAJIJI HAJI NOOR 


KETUA MENTERI SABAH 


# Bantuan Aktiviti PIBG Sabah 

|. Melibatkan 1,500 sekolah 

| + Khusus untuk Persatuan Ibu Bapa dan Guru (PIBG) 
| + Bantuan RM2, 000 bagi setiap persatuan 


# Bantuan Ihsan Sekolah Sabah 

+ Melibatkan 1,500 sekolah 

• Seluruh negeri 

* Bantuan komputer, mesin pencetak, peralatan 
bantuan mengajar, meja dan kerusi 


+ Pengiktirafan khas Kerajaan Negeri 
akan dikenali sebagai Anugerah 
Kecemerlangan Pendidikan Sabah 

+ Khusus kepada pelajar cemerlang Sabah 
yang cemerlang dalam akademik 


BANTUAN SOSIAL SEKOLAH 


* Peruntukan RM15.9 juta 

+ Bantuan pakaian seragam, kasut dan 
alat tulis 

« Jumlah pelajar : 289,204 orang 

(iii) 


(iv) 


kepada dua kategori, iaitu bantuan 

tunai kepada pendaftaran mahasiswa 

di Institusi Pengajian Tinggi (BUDI) 
sebanyak RM2000 bagi setiap orang dan 
bantuan khas tunai peperiksaan (ВАКТТ) 
untuk pelajar sekolah menengah yang 
melibatkan peringkat Sijil Pelajaran 
Malaysia (SPM), Sijil Tinggi Persekolahan 
Malaysia (STPM) dan Sijil Tinggi Agama 
Malaysia (STAM), berjumlah RM200 bagi 
setiap orang pelajar. Walaupun jumlah 

ini tidak besar, tetapi sangat bermakna 
bagi pelajar, khususnya daripada keluarga 
kurang berkemampuan di luar bandar yang 
berpendapatan rendah. 


Menyediakan bantuan pembelian 
komputer yang diberikan kepada golongan 
pelajar kurang berkemampuan juga 
disediakan di bawah SMJ. Inisiatif ini 
memberikan kesan yang besar kepada 
proses pembelajaran pelajar. Kemudahan 
Internet dan penggunaan komputer 
merupakan perkara yang tidak boleh 
dipisahkan dalam proses pembelajaran 
pada hari ini. Tanpa komputer, 
pembelajaran yang berkesan dan pencarian 
sumber pembelajaran tidak dapat 
dilakukan. Bantuan pembelian komputer 
di bawah SMJ ini ialah keputusan yang 
tepat di bawah pentadbiran Datuk Seri 
Panglima Hajiji yang berkait rapat dengan 
situasi dan keperluan pengajaran dan 
pembelajaran semasa. 


Memberikan peruntukan pendidikan 
melalui biasiswa, geran dan pinjaman dalam 
pelan pembangunan SMJ merupakan suatu 
usaha dan keputusan wajar yang bijak dan 
tepat. Peningkatan peruntukan ini selaras 
dengan peningkatan bilangan pelajar. 
Langkah ini memberikan lebih banyak 


ме 


(у 


(vi) 


peluang kepada pelajar dan mahasiswa 
melanjutkan pelajaran ke peringkat yang 
lebih tinggi. Peningkatan ini bukan sahaja 
ke peringkat diploma dan ijazah sarjana 
muda, tetapi juga peringkat ijazah sarjana 
dan ijazah doktor falsafah serta melibatkan 
bidang kepakaran profesional yang 
berkaitan. 


Menubuhkan penubuhan Yayasan 
Kebajikan Sabah bagi menyelaraskan dan 
memperkasakan kerjasama antara pihak 
kerajaan, NGO, korporat dan swasta 
merupakan langkah yang tepat di bawah 
pelan SMJ. Yayasan ini ditubuhkan bagi 
memastikan pengurusan dan bantuan yang 
lancar dapat diberikan kepada golongan 
yang kurang berkemampuan. Tindakan ini 
akan memberikan kesan yang besar kepada 
golongan sasaran. 


Memperkenalkan Program Felow Belia 
di bawah Pelan SMJ. Program ini akan 
mengambil belia terpilih yang akan 
ditempatkan sebagai pelatih dalam agensi 
kerajaan dan GLC selama enam bulan. 
Dalam tempoh ini, belia tersebut akan 
diberikan elaun dan kemudahan yang 
sepatutnya. Selain itu, program ini juga 
akan memberikan pendedahan tentang 
alam kerjaya serta membina potensi diri. 
Belia yang melalui program ini akan 
dapat membina potensi diri yang lebih 
positif serta meningkatkan keyakinan diri 
untuk memberikan sumbangan terhadap 
pembangunan masyarakat dan negara. 
Langkah yang disenaraikan ini diyakini 
mampu memberikan kesan positif bagi 
meningkatkan nilai modal insan yang 
lebih mantap dan berdaya saing. Selain 
itu, inisiatif tersebut juga akan membantu 
proses pembangunan yang lebih baik 


Kegiatan pertanian, pengeluaran dan pemasaran yang bersifat tradisi 
dan domestik semata-mata tidak akan dapat meningkatkan kemajuan 
pertanian. Pertanian yang lebih moden, terbuka dan persaingan 
antarabangsa perlu diutamakan. 


Bantuan pembelian komputer di bawah SMJ ini merupakan 
keputusan yang tepat di bawah pentadbiran Datuk Seri 
Panglima Hajiji yang berkait rapat dengan situasi dan 
keperluan pengajaran dan pembelajaran semasa. 


dalam usaha membina masyarakat 
sejahtera selaras dengan lima objektif 
utama Pelan Pembangunan SM). 


Pertumbuhan Ekonomi (Pertanian, 


Perindustrian dan Pelancongan): Hubungan 


Tidak Langsung dengan Pendidikan 


Kemajuan dalam sektor utama fokus 
pertumbuhan ekonomi tidak terlepas daripada 
persoalan pendidikan dan peningkatan kualiti 
sumber manusia. Sukar bagi memajukan tiga 
sektor utama ini tanpa adanya peningkatan 
mutu pendidikan dan penambahbaikan kualiti 
sumber manusia sebagai penggerak utama. 
Sektor pertanian tidak dapat dikembangkan 
ke tahap pengeluaran berskala besar sekiranya 
kekurangan kemahiran dalam penggunaan 
teknologi tinggi dan tanpa wujudnya 
sumber manusia yang berkebolehan. Nilai 
tenaga sumber yang tinggi mutunya sesuai 
dengan perkembangan teknologi hanya 
dapat dilahirkan melalui proses pendidikan. 
Universiti, politeknik dan pusat latihan 
pertanian merupakan antara agensi yang 
bertanggungjawab dalam melahirkan sumber 
manusia yang berkebolehan. 

Contohnya, Fakulti Pertanian Universiti 
Malaysia Sabah (UMS) perlu melahirkan 
graduan dalam bidang pertanian yang 


berkebolehan bagi memajukan pelbagai aspek 
pertanian. Bukan sahaja melahirkan graduan 
melalui kursus sepenuh masa, bahkan juga 
perlu menyediakan kursus jangka pendek 
bagi para petani dan sesiapa sahaja yang 
terlibat dalam sektor pertanian. Kerjasama 
antara pihak universiti UMS, kerajaan 

negeri, dengan pertubuhan pertanian atau 
peladang perlu bagi menghasilkan tenaga 
sumber manusia yang lebih baik dalam 

sektor pertanian. Melalui usaha ini, idea yang 
lebih baik bagi memajukan sektor pertanian 
melibatkan proses penanaman, penghasilan, 
perkilangan dan eksport akan dapat diperbaik 
dan ditingkatkan. Fakulti Ekonomi dan 
Perniagaan UMS pula boleh membantu dalam 
aspek ekonomi dan pemasaran yang bersifat 
nasional dan antarabangsa. Selain itu, Fakulti 
Sains Sosial dan Kemanusiaan UMS boleh 
membantu dari aspek sosial dan kemanusiaan 
dalam membina semangat dan jati diri petani. 
Dengan cara ini, bidang pertanian akan lebih 
maju, terbuka dan bersifat global. Kegiatan 
pertanian, pengeluaran dan pemasaran yang 
bersifat tradisi dan domestik semata-mata 
tidak akan dapat meningkatkan kemajuan 
pertanian. Pertanian yang lebih moden, 
terbuka dan persaingan antarabangsa perlu 
diutamakan. 

Proses yang sama juga 
seharusnya berlaku dalam sektor 
perindustrian dan pelancongan. 
Pendidikan dan ilmu yang 
berkaitan dengan sektor tersebut 
perlu dimajukan. Pihak universiti, 
politeknik dan pusat latihan perlu 
memainkan peranan masing-masing 
dalam memajukan sektor ini. Dalam 
bidang perindustrian misalnya, 
kerjasama dengan universiti seperti 
Fakulti Kejuruteraan dan Fakulti 
Ekonomi sangat penting untuk 
dilakukan. Kepentingan yang bersifat 
dua hala, iaitu antara universiti 
dengan badan perindustrian perlu 
diberikan keutamaan. Pihak kerajaan 
dan universiti serta pihak lain yang 
terlibat perlu memainkan peranan 
penting dan mengambil daya inisiatif 
dalam memajukan kerjasama 
yang boleh membawa impak yang 
positif. Tanpa peningkatan ilmu 
dan pendidikan yang lebih baik dan 
sesuai, proses pembangunan secara 
lancar pastinya sukar untuk berlaku. 

Mereka yang terlibat dalam sektor 
pelancongan juga perlu melakukan 
kerjasama dengan pihak universiti 
dan pusat latihan tertentu. Tindakan 
dan kegiatan yang dilakukan 
tidak boleh bersifat terpisah-pisah 
antara badan berkaitan dengan 
institusi pendidikan. Sebagai 
contoh, program pendidikan 
berkaitan dengan pelancongan 
perlu menghasilkan graduan yang 
berkebolehan dan sesuai dengan 
pembangunan sektor pelancongan 
semasa serta harus diwujudkan 
kursus jangka pendek berkaitan 
dengan sektor pelancongan. 

Selain itu, pemandu pelancong 

perlu meningkatkan penguasaan 
dalam pengendalian pengurusan 
pelancongan. Penguasaan bahasa 


Datuk Seri Panglima Hajiji Noor beramah mesra secara dalam 
talian dengan pelajar cemerlang dalam semua mata pelajaran 
SPM 2020 yang mendapat tajaan Biasiswa PETRONAS. 


asing (bukan sahaja bahasa Inggeris) 
perlu ditingkatkan. Dalam hal ini, 
Pusat Penataran IImu dan Bahasa 
UMS boleh menawarkan pengajaran 
bahasa asing seperti bahasa Jepun, 
Korea, Mandarin dan sebagainya. 
Kursus jangka pendek bahasa asing 
bagi pemandu pelancong juga boleh 
ditawarkan oleh institusi pendidikan 
tertentu yang lain. 

Kerjasama dari aspek tertentu 
antara pihak yang terlibat dalam 
institusi pendidikan perlu dilakukan 
demi pembangunan negeri Sabah. 
Sektor utama ini akan maju dan 
bertambah tinggi daya saingnya 
serta akan mencapai tahap global 
yang akan berjaya dengan adanya 
peningkatan ilmu dan pendidikan 
yang lebih baik. 


Jaringan Infrastruktur dan 
Kelestarian Hijau: Hubungannya 
dengan Pendidikan 


Jaringan infrastruktur dan 
kelestarian hijau merupakan 
perancangan SM) yang tepat dan 
sesuai dengan perkembangan 
semasa. Usaha menambah baik 
infrastruktur darat, laut, udara serta 
komunikasi penting dalam mencapai 


matlamat SMJ. Pada waktu yang 
sama, konsep ekonomi hijau dan 
kelestarian alam perlu dikekalkan. 
Umumnya, akan berlaku 
percanggahan antara proses 
pembangunan fizikal infrastruktur 
dengan kelestarian alam sekitar. Titik 
tengah antara dua kepentingan yang 
bertentangan ini perlu dicari supaya 
proses pembangunan infrastruktur 
dapat berjalan dengan lancar. Ilmu 
dan tahap pendidikan serta kesedaran 
terhadap penjagaan alam sekitar turut 
memainkan peranan yang penting. 
Kepentingan itu bukan sahaja dalam 
waktu jangka pendek, tetapi juga 
dalam jangka masa panjang. Ilmu 
tentang ekosistem, peredaran udara, 
pencemaran gas serta kesannya 
kepada kesihatan perlu difahami 
dan disedari. Dalam hal ini, ilmu 
dan pendidikan yang berkaitan 
sangat diperlukan. Tanpa ilmu dan 
pengetahuan ini, akan wujudnya 
pembangunan rakus yang hanya 
membawa keuntungan kepada satu 
pihak sahaja sementara pihak yang 
lain akan mendapat kesan yang buruk 
dan pada akhirnya generasi akan 
datang akan berisiko terdedah kepada 
alam sekitar yang tidak terjamin. e 


DATUK JASNI MATLANI 


Presiden Badan Bahasa dan Sastera Sabah (BAHASA) 
dan Presiden Komunitas Puisi Esei ASEAN 


etika Datuk Seri Panglima Hajiji 
К Noor dilantik menjadi Ketua 

Menteri Sabah yang ke-16 pada 
29 September 2020, terdapat pihak yang 
mempersoalkan kemampuan beliau 
memimpin Sabah yang berhadapan 

Е dengan cabaran penularan virus 

M @ | @ sta ri ka n COVID-19 yang menggoncang dunia 
sejak Mac 2020. Virus berkenaan 


Bi d ü n g Ke ° @ n i ü n meninggalkan impak yang besar terhadap 


Š kesihatan awam dan mencetuskan 

d 0 n р @ n u | IS ü n pancaroba ekonomi. Sempadan negara 
juga ditutup. Hampir semua sektor 
ekonomi berhadapan dengan masalah 
kritikal. Prestasi ekonomi negeri juga 
menguncup pada kadar 15 peratus hingga 
19 peratus pada tahun 2020, manakala 
pertumbuhan ekonomi terus menurun, 
berbanding dengan 0.5 peratus pada 


tahun 2019, 1.5 peratus pada tahun 2018 
dan 8.1 peratus pada tahun 2017. 

Keadaan bertambah buruk lagi 
apabila pada 9 Oktober 2020, Datuk 
Seri Panglima Hajiji pula disahkan 
positif COVID-19. Beliau terpaksa 
menjalani kuarantin wajib di Hospital 
Queen Elizabeth, Kota Kinabalu. 
Namun begitu, pentadbiran kerajaan 
negeri tetap berfungsi seperti biasa 
dengan beliau menjalankan tugas dan 
tanggungjawab rasmi di tempat rawatan 
menerusi panggilan telefon dan sidang 
video. Tidak banyak pemimpin yang 
terus mampu menjalankan tugas dan 
tanggungjawabnya dalam keadaan 
sakit, tetapi Datuk Seri Panglima Hajiji 
merupakan seorang daripadanya. 

Setelah sembuh, Datuk Seri 
Panglima Hajiji terus melipatgandakan 
usaha mentadbir negeri Sabah dan 
melawan COVID-19. Beliau tidak 
berehat, sebaliknya setiap hari bergerak 
melakukan urusan kerja. Malah, 
Jawatankuasa Pengurusan Bencana 
COVID-19 yang dipengerusikannya 
bermesyuarat setiap hari, termasuklah 
hujung minggu dan cuti umum. Beliau 
turut menerima laporan harian, membuat 
keputusan, melaksanakan dan memantau 
keberkesanan setiap tindakan yang 
diambil. Strategi dan pendekatan yang 
diambil bukan hanya tertumpu pada 
aspek kesihatan awam, malah meliputi 
kebajikan rakyat dan kesan ekonomi. 

Beliau menyusun semula keutamaan 
agenda negeri, menangani penyusutan 
pertumbuhan ekonomi dan mengenal 
pasti segala sumber baharu bagi 
memperkukuh hasil negeri. Beliau 
meletakkan kedudukan sosioekonomi 
rakyat dalam unjuran penting menerusi 
pelbagai inisiatif yang diperkenalkan bagi 
menjanakan dan meningkatkan semula 
ekonomi rakyat serta membawa negeri 
Sabah keluar daripada bahana kesan 
pandemik. 


Para pemain industri 
dalam bidang seni di 
Sabah juga sebenarnya 
perlu turut memikirkan 
cara dan kaedah dalam 
memperkasakan modal 
insan ini terutamanya 
berkaitan dengan 
bidang kesenian dan 
penulisan agar sentiasa 
kompeten, berinovasi 
dan berdaya saing. 


Susulan daripada itu, beliau 
memperkenalkan satu kerangka 
pelan pembangunan negeri Sabah 
yang strategik. Pelan tersebut bukan 
sahaja dijadikan panduan hala tuju 
dasar dan program kerajaan, tetapi 
memandu ke arah pelaksanaan bagi 
mencapai sasaran yang bertepatan 
dengan keperluan pembangunan 
negeri. Pelan pembangunan itu 
dinamakan pelan pembangunan Hala 
Tuju “Sabah Maju Jaya” (SMJ). Pelan 
tersebut memayungi pelbagai rangka 
tindakan (blueprint) pembangunan 
sektor dan bergerak seiring dengan 
agenda pembangunan nasional 
di bawah Wawasan Kemakmuran 
Bersama 2030. Selain itu, pelan 
tersebut juga sesuai dengan “aku janji” 
manifesto Gabungan Rakyat Sabah 
(GRS) semasa Pilihan Raya Dewan 
Undangan Negeri Sabah yang ke-16. 

Fokus utama pelan pembangunan 
Hala Tuju SMJ yang mengambil 
tempoh lima tahun antara tahun 
2021 hingga 2025 itu adalah untuk 
membina negeri dan masyarakat 
yang bersatu padu, aman makmur 
dan sejahtera, mengoptimumkan 
sumber dan hasil negeri, merangsang 
pemulihan ekonomi, meningkatkan 
prestasi ekonomi rakyat dan 
membangunkan modal insan. 

Pelan Pembangunan Hala Tuju 
SMJ tersebut dilancarkan secara rasmi 
pada 12 Januari 2021 dengan fokus 
ditumpukan pada pertumbuhan 
ekonomi yang melibatkan sektor 
pertanian, perindustrian dan 
pelancongan. Selain itu, pelan tersebut 
juga memberikan perhatian khusus 
pada pembangunan modal insan dan 
kesejahteraan rakyat, serta membina 
dan menambah baik jaringan 
infrastruktur dan kelestarian hijau. 


Jika dilihat secara rinci, memang 
tidak disebut secara spesifik kaitannya 
dengan hal kesenian dan penulisan. 
Walau bagaimanapun, hal ini bukan 
bermakna bidang tersebut terlepas 
pandang daripada pemerhatian pelan 
pembangunan berkenaan. Sektor 
pelancongan umpamanya boleh 
menarik golongan seniman dan 
penulis untuk sama-sama membantu 
menjayakan pelan pembangunan 
tersebut. Contohnya adalah dengan 
membantu memperkasakan program 
pelancongan ilmu dengan melibatkan 
badan bukan kerajaan (NGO) berkaitan 
dengan seni budaya dan penulisan. 
Selain itu, program atau festival bertaraf 
antarabangsa seperti yang dilaksanakan 
oleh Badan Bahasa dan Sastera Sabah 
(BAHASA) yang menganjurkan 
Festival Antarabangsa Kesusasteraan 
dan Kesenian Sabah 2022 juga boleh 
dilakukan. 

Festival berkenaan merupakan 
sebahagian daripada sumbangan badan 
NGO dalam memperkasakan pelan 
pembangunan SMJ. Semua pihak perlu 
memahami dan mendukunəg pelan 
ini seperti yang telah ditegaskan oleh 
Ketua Menteri Sabah sendiri. Pelan 
pembangunan berkenaan bukan milik 
peribadi Ketua Menteri dan Jemaah 
Menteri, Kerajaan GRS, dan para 
penjawat awam, sebaliknya merupakan 
milik dan hak hala tuju bersama. Hak 
yang datang bersamanya merupakan 
tanggungjawab bagi memastikan seluruh 
rakyat bergerak seiring membina negeri 
Sabah yang maju jaya. 

Pandemik COVID-19 mengakibatkan 
terhentinya aktiviti pelancongan, 
termasuklah pelancongan ilmu 
buat sementara. Setelah kerajaan 
mengumumkan pembukaan sempadan 
Malaysia bermula 1 April 2022, maka 


Kreativiti dan inovasi 
bukan sahaja mengubah 
struktur ekonomi, 
bahkan mencipta 
model ekonomi baharu, 
serta mengubah aspek 
pengurusan budaya, 
bahasa, seni budaya dan 
sastera. 


Malaysia kini menjadi destinasi 
terbuka dan boleh dikunjungi semula. 
Warga asing bebas memasuki negara 
ini dan menghadiri majlis pelancongan 
ilmu yang dianjurkan di Sabah. Para 
pemain industri pelancongan yang 
berkaitan dengan pelancongan ilmu 
boleh menarik nafas lega, seterusnya 
mengenal pasti kaedah sektor ini 
boleh digerakkan dan dimajukan 
jauh ke hadapan dengan memberikan 
perhatian pada pelancongan domestik 
dan antarabangsa. 

Industri pelancongan ilmu 
sememangnya boleh digerakkan 
kerana Sabah merupakan destinasi 
yang unik bagi penganjuran pelbagai 
pertemuan dan festival seni dan 
sastera bertaraf antarabangsa. 
Malah, negeri ini turut menyediakan 
landskap keindahan alam semula 
jadi yang tidak terdapat di tempat 
lain. Paparan landskap alam semula 
jadi, pergunungan, pantai dan pulau, 
flora dan fauna, dan hidupan marin 
yang dimiliki merupakan tarikan 
khusus yang unik. Tidak mustahil 
pelancong bukan sahaja tertarik, 
tetapi mungkin tergerak hati untuk 
menulis tentang landskap alam dan 
sosiobudaya masyarakat negeri ini. 
Mereka mungkin tinggal lebih lama 
atau datang semula kerana tarikan 
yang ada. 

Golongan seniman, penulis dan 
aktivis sastera juga perlu mengambil 
bahagian dalam menjayakan pelan 
pembangunan Hala Tuju SMJ dengan 
cara mengeksploitasikan sebaik-baik 
mungkin kelestarian destinasi dan 
produk pelancongan yang ada di 
negeri ini sesuai dengan komitmen 
kerajaan dan fokus inisiatif kerajaan. 

Selain itu, terdapat juga beberapa 
hal lain berkaitan dengan seniman 

dan penulis yang perlu diberikan 
perhatian dan boleh menyumbang 
ke arah pemerkasaan pelan 
pembangunan Hala Tuju SM). 
Pertamanya adalah dalam konteks 
menghidupkan semula industri 
penerbitan buku yang turut terjejas 
semasa era pandemik. Dijangka 
selepas ini lebih banyak buku 
kreatif dan bukan kreatif yang akan 
diterbitkan di negeri Sabah. BAHASA 
sendiri melalui anak syarikat 
penerbitannya, Iris Publishing, kini 
giat menerbitkan buku kreatif penulis 
Sabah, sama ada dalam genre puisi, 
cerpen, drama, novel ataupun buku 
umum. Hingga kini, ratusan judul 
buku sudah diterbitkan. Antaranya 
ialah hasil karya penulis seperti 
Hasyuda Abadi, Datuk Haji Mohd. 
Arifin Haji Mohd Arif, Juri Durabi, 
Datuk Jasni Matlani, Siti Rahmah G. 


Ibrahim, Aminah Sambion, Norhayati 


Tasif, Abdul Karim Gullam, Siti 
Aisyah Mad Saad, Salvia Rose, Ammi 


Manja, Hamidah Kassam, Yuliamin 
Sahirurushah, Chacho Mohama, 
Intan Rosina, Dr. Jack Naim dan 
banyak lagi yang ternyata turut 
menyumbang dan memperkasakan 
lagi bidang atau industri penerbitan 
di Sabah. 

Walaupun pengeluaran buku 
berskala kecil dan sederhana, tetapi 
perkara tersebut tetap bersesuaian 
dengan Pelan SMJ 1.0 yang turut 


memfokuskan bidang perindustrian. 


Dalam konteks ini, industri 
penerbitan buku dan pembangunan 
keusahawanan dalam kalangan 
penulis dan penggiat seni dijangka 
membantu meningkatkan lagi daya 
saing dalam industri berkenaan. 
Pembangunan modal insan 
ini merupakan teras kedua 
yang digariskan dalam pelan 
pembangunan Hala Tuju SMJ. Teras 
ini memberikan ruang kepada 
kerajaan untuk memberikan 
tumpuan serius terhadap usaha 


— 


— 

membangunkan modal insan kerana 
hal tersebut merupakan jaminan 
aset dalam membina masa hadapan 
negara. 

Para pemain industri dalam 
bidang seni di Sabah juga sebenarnya 
perlu turut memikirkan cara dan 
kaedah dalam memperkasakan modal 
insan ini terutamanya berkaitan 
dengan bidang kesenian dan 
penulisan agar sentiasa kompeten, 
berinovasi dan berdaya saing. 
Pertubuhan penulis di Sabah boleh 
menganjurkan pelbagai kursus 
kemahiran berkaitan dengan kesenian 
dan penulisan sejajar dengan Revolusi 
Perindustrian 4.0 dan pembudayaan 
Internet Benda atau Internet of Things 
(IoT). Kerjasama dengan pelbagai 
pihak bagi mempertingkatkan 
kemahiran dalam bidang berkaitan 
juga boleh dilakukan demi manfaat 
bersama. 

Pada waktu yang sama, kegiatan 
seni dan penulisan ini juga 


melibatkan golongan muda yang 
lebih menerima akses pendidikan 
berkaitan dengan seni dan budaya, 
bidang penulisan kreatif dan bukan 
kreatif. Oleh itu, sudah pasti hal 
tersebut membantu memperkasakan 
dan menjayakan lagi hala tuju pelan 
pembangunan SMJ. Malah, hal ini 
bersesuaian pula dengan kenyataan 
Datuk Seri Panglima Hajiji yang 
menegaskan bahawa pelaksanaan 
inisiatif di bawah teras Modal Insan 
dan Kesejahteraan Rakyat ini akan 
merangkumi usaha menyantuni 
semua segmen masyarakat, 
termasuklah pihak belia dan wanita 
yang merupakan aset penting dalam 
konteks pembangunan negeri ini. 
Tidak dinafikan bahawa bidang 
kesenian dan penulisan juga turut 
memainkan peranan penting dalam 
membantu menjayakan hala tuju 
pelan pembangunan SM). Setelah 
setahun pelan pembangunan ini 
dilancarkan, usaha terus digembleng 


oleh pelbagai pihak terutamanya 
para seniman, penulis dan aktivis 
sastera dan budaya bagi memastikan 
agenda memperkasakan semula 
ekonomi, menyejahterakan dan 
memakmurkan rakyat dapat 
dilaksanakan. 

Golongan seniman dan penulis 
juga perlu turut terlibat dalam 
“Creative Destruction” kerana 
kreativiti dan inovasi akan menerajui 
revolusi ekonomi, sosiobudaya, 
gerakan agama dan masyarakat, dan 
sebagainya. Kreativiti dan inovasi 
bukan sahaja mengubah struktur 
ekonomi, bahkan mencipta model 
ekonomi baharu, serta mengubah 
aspek pengurusan budaya, bahasa, 
seni budaya dan sastera. 

Kreativiti dalam pengurusan 
bahasa dan sastera bakal berhadapan 
dengan pelbagai perspektif, nilai dan 
sistem kebiasaan baharu sama ada 
dalam konteks pencapaian prestasi 
individu atau komuniti. Bidang 
sastera dan budaya juga mahu tidak 
mahu memerlukan penstrukturan 
baharu dan perlu membiasakan 
diri dengan persekitaran Revolusi 
Perindustrian 4.0 menerusi produk 
baharu sastera dan budaya, 
eksploitasi pasaran baharu dan cara 
baharu pengurusan sastera dan 
budaya. 

Bidang seni dan penulisan 
perlu melakukan transformasi 
dalam semua kaedah bagi 
membolehkannya mampu bersaing 
secara lebih dinamik dan lestari. 
Sebagai penulis, aktivis sastera atau 
pengurus sastera, semua pihak 
mesti bersedia menghadapi cabaran 
ini dan melibatkan diri dalam 
gerakan kreativiti dan inovasi, serta 
mengatasi hambatan sosiopsikologi 
yang timbul akibat kemunculan 
pelbagai produk dan cara baharu 
tersebut. Proses produksi harus 


disalurkan ke arah jalur baharu, 
termasuklah dalam mendapatkan 
dana yang diperlukan sesuai dengan 
kreativiti dan inovasi berkenaan. 
Semua pihak mesti bersedia 
mengambil risiko, menciptakan 
persekitaran yang kondusif untuk 
memenuhi motif keinginan pasaran 
dan perkembangan terkini di 
sekeliling serta mencipta pola 
kepimpinan yang mendukung 
kreatif inovasi tersebut. 

Mahu atau tidak, golongan 
seniman dan penulis mesti terlibat 
dalam tatacara pengurusan. 

Mereka perlu mengadaptasi hal 
baharu dan bersifat kontemporari 
melibatkan pengurusan baharu 
sastera, sama ada dalam konteks 
individu sebagai penulis, aktivis 
atau sebagai pengurus sastera. 
Mereka mesti kreatif mencari cara 
dan hala tuju baharu dalam konteks 
pembangunan dan pengurusan 
sastera pasca-COVID-19. Malah 
dalam konteks penghasilan teks 
sastera sendiri, mereka mesti 
memastikan isi kandungan, 
persoalan, mesej yang dipaparkan 
atau teknik yang diaplikasikan turut 
berubah. Semua ini perlu dilakukan 
kerana sistem norma kehidupan dan 
gaya hidup sosial sudah berubah 
seiring dengan arah aliran ekonomi 
dan pendigitalan yang merentas 
sempadan demografi dan geografi. 

Pembangunan seni dan 
penulisan, sastera dan budaya 
dalam konteks lestari pelan 
pembangunan Hala Tuju SMJ 
tidak lagi berbentuk rigid dalam 
lingkungan kelompok atau 
wilayah tertentu, tetapi mesti 
bersifat menyeluruh. Golongan 
seniman, penulis dan sasterawan 
mesti mengetahui dan terlibat 
sepenuhnya dalam proses 
transformasi tersebut. e 

PROFESOR DR. ASMADY IDRIS 


Pensyarah Program Hubungan Antarabangsa, Fakulti Sains Sosial dan Kemanusiaan, 
Universiti Malaysia Sabah 


Kepentingan 


Panglima Hajiji Noor mengambil alih tampuk pemerintahan 

Sabah daripada Parti Warisan Sabah (Warisan) pada tahun 
2020, kerajaan GRS terus mengorak langkah ke hadapan dalam 
memfokuskan pembangunan sosioekonomi negeri yang dikenali 
sebagai Negeri di Bawah Bayu. 

Berdasarkan slogan Jata Negeri “Sabah Maju Jaya, pelan 
pembangunan jangka panjang selama lima tahun ini telah 
dilancarkan, iaitu bermula dari tahun 2021 hingga tahun 2025. 
Dengan penghayatan dan pemahaman slogan Sabah Maju Jaya, 
adalah diharapkan setiap anak kelahiran Sabah dapat bersatu 
hati untuk bersama-sama menjayakan agenda pembangunan 
negeri yang berteraskan konsep inklusif, pemilikan bersama dan 


S ejak Gabungan Rakyat Sabah (GRS) pimpinan Datuk Seri 


kebertanggungjawaban. Sehubungan 
dengan itu, bagi menjayakan pelan 
pembangunan tersebut, persoalan 
dan isu keselamatan Sabah mestilah 
diberikan tumpuan yang utama. Hal 
ini dikatakan demikian kerana jika 
tahap dan situasi keselamatan negeri 
berada dalam situasi yang lemah dan 
terancam, maka sudah pasti segala 
pelan pembangunan yang telah dan 
sedang dirancang akan turut terjejas. 

Dalam konteks keselamatan di 
Sabah, umum mengetahui bahawa 
Sabah berhadapan dengan ancaman 
keselamatan sempadan kerana negeri 
ini berdekatan dan berkongsi dengan 
sempadan wilayah antarabangsa, 
iaitu Indonesia di selatan; Brunei di 
selatan-barat; dan Filipina di utara 
dan timur Sabah. Dari ketiga-tiga 
sempadan antarabangsa ini, kawasan 
pantai timur Sabah merupakan 
zon keselamatan yang sentiasa 
berada dalam situasi ancaman. 

Hal ini disebabkan kawasan pantai 
timur Sabah yang terbuka dan 
menganjur sepanjang 1400 kilometer 
memungkinkan pelbagai jenayah 
rentas sempadan, penyeludupan 
pelbagai barang termasuklah dadah, 
penculikan wang tebusan, pelanunan 
dan lain-lain lagi akan terus 
menghambat. 

Sementara itu, Sabah juga 
berhadapan dengan isu keselamatan 
tradisi yang telah lama berakar umbi 
rentetan daripada warisan sejarah 
yang panjang. Isu keselamatan 
tradisi ini boleh dikaitkan dengan 
isu tuntutan Filipina terhadap Sabah 
dan kebanjiran pendatang asing 
khasnya dari Filipina ke Sabah. 

Bagi isu tuntutan Filipina untuk 
mendapatkan semula Sabah, hal 
itu merupakan isu yang sering kali 
ditimbulkan terutamanya ketika 
Filipina berhadapan dengan proses 
pilihan raya. 


ESSCOM berperanan penting dalam mengekang sebarang ancaman jenayah rentas sempadan. 


Isu keselamatan Sabah juga 
sering kali dijadikan bahan kempen 
oleh parti politik di negara tersebut 
untuk meraih undi sokongan 
dengan menyatakan bahawa Sabah 
merupakan sebahagian daripada 
wilayah Filipina. Sewajarnya, 
penjajaan isu tuntutan terhadap 
Sabah ini semestinya dihentikan 
oleh kerajaan Filipina kerana Sabah 
sudah pun secara rasminya menjadi 
satu daripada entiti politik yang 
membentuk Malaysia bersama-sama 
dengan Persekutuan Tanah Melayu 
dan Sarawak. 

Berdasarkan konsep kedaulatan 
dan diplomasi negara moden pada 
hari ini, kerajaan dan rakyat Filipina 
sewajarnya menghormati hak dan 
kehendak sebahagian besar rakyat 
Sabah yang secara majoritinya 
ingin bersama-sama menjayakan 
pembentukan Malaysia melalui 
Suruhanjaya Cobbold pada tahun 
1962. Malangnya, negara jiran 
Filipina masih terus memainkan isu 
tuntutan ini tanpa menghiraukan 
implikasi hubungan dua hala 


Keselamatan sempadan Sabah memainkan 
peranan yang penting dalam memastikan 
kemajuan dan pembangunan Sabah 
terlaksana. 

Pihak berkuasa sentiasa mengadakan rondaan di perairan Sabah dari semasa ke semasa. 


antara Malaysia dengan Filipina 
yang semakin bertambah baik 
dan sentiasa menyemai semangat 
solidariti serantau dalam kalangan 
anggota pertubuhan ASEAN. 

Bagi kes kebanjiran pendatang 
asing khasnya dari Filipina ke 
Sabah, isu ini telah lama berlaku 
di Sabah dan semakin mendapat 
perhatian yang serius oleh pemimpin 
dan rakyat negeri ini. Pelbagai 
pendekatan dan cadangan serta 
penubuhan Suruhanjaya Diraja telah 
dilaksanakan bagi menyelesaikan 
isu ini, namun masih tidak dapat 
menemui jalan penyelesaian yang 
terbaik. Pada dasarnya, rata-rata 
rakyat Sabah memahami bahawa 
isu pendatang asing ini berkait rapat 
dengan faktor sejarah kekeluargaan 
dan juga keperluan ekonomi. 

Ikatan kekeluargaan yang 
terbentuk sejak sekian lama adalah 
bertunjangkan pengaruh Kesultanan 
Brunei dan Kesultanan Sulu 
terhadap Sabah. Hal ini ditambah 
lagi dengan krisis politik dan perang 
yang tercetus di wilayah Mindanao 


yang menyebabkan rakyat Filipina 
datang ke Sabah untuk mencari 
perlindungan. Selain itu, dengan 
kekayaan hasil bumi Sabah dan 
peluang untuk menyara hidup yang 
lebih terbuka telah menggalakkan 
lagi pendatang asing dari Indonesia 
dan Filipina masuk ke negeri 
ini. Bagi Sabah, walaupun isu 
pendatang asing perlu diselesaikan 
atau dihentikan, tetapi keperluan 
terhadap tenaga buruh dengan kos 
yang rendah amat diperlukan bagi 
memacu agenda pembangunan. 
Selain isu keselamatan sempadan 
dan isu ancaman tradisi, perairan 
Sabah yang terletak dalam kawasan 
Laut China Selatan juga berpotensi 
untuk menghadapi ancaman 
daripada kapal pengawal pantai dan 
kapal perang dari negara China yang 
didapati semakin kerap menzahirkan 
pengaruhnya di wilayah kelautan 
ini. Berkesinambungan daripada 
pelbagai ancaman keselamatan 
yang dihadapi, kerajaan pada hari 
ini perlu merangka dasar dan gerak 
kerja keselamatan negeri secara 


komprehensif dan berterusan. Tanpa 
dinafikan, dengan kerjasama padu 
antara Kawasan Keselamatan Khas 
Pantai Timur Sabah (ESSCOM), 
Jabatan Kastam Diraja Malaysia, 
Jabatan Imigresen Malaysia, 

Agensi Penguatkuasaan Maritim 
Malaysia (APMM), Angkatan 
Tentera Malaysia (АТМ), dan Polis 
Diraja Malaysia (PDRM), negara 
telah berjaya mewujudkan tahap 
keamanan yang berpanjangan 
terutamanya dengan ketiadaan 

kes penculikan wang tebusan 
selama lebih kurang dua tahun 
hingga kini. Namun demikian, 
pendekatan ketenteraan ini ada 
baiknya diadunkan dengan kaedah 
lain termasuklah interaksi diplomasi 
yang berterusan dengan negara jiran 
dan juga memupuk kerjasama erat 
dengan penduduk setempat yang 
bertindak sebagai mata dan telinga 
kepada pihak berkuasa negeri. 

Bagi isu tuntutan Filipina 
terhadap Sabah yang acap kali 
muncul ketika proses pilihan raya 
berlangsung, Malaysia mestilah 


menjelaskan pendirian, iaitu tidak 
akan melayan sebarang bentuk 
tuntutan yang dikemukakan. Hal 
ini demikian kerana seperti yang 
telah dinyatakan, Sabah telah 

secara rasmi menjadi sebahagian 
daripada Malaysia. Asas tuntutan 
Filipina yang disandarkan bahawa 
Sabah satu daripada wilayah jajahan 
Kesultanan Sulu juga menyimpang 
sama sekali. Sementara itu, kaedah 
penyelesaian untuk isu pendatang 
asing atau lebih tepatnya Pendatang 
Tanpa Izin (PATI) bukanlah sesuatu 
yang mudah. Walaupun Malaysia 
tidak menandatangani Konvensyen 
Pelarian PBB 1951 dan Protokol 1967 
berkaitan dengan Status Pelarian, 
tetapi menjadi tanggungjawab 
Malaysia untuk tetap menangani isu 
pendatang asing ini dengan sebaik- 
baiknya. Dalam erti kata yang lain, 
corak pengendalian terhadap PATI 
sewajarnya berasaskan piawaian 
kemanusiaan antarabangsa. 
Sementara itu, proses dokumentasi 
warga asing perlu dilakukan dari 
semasa ke semasa dan proses ini 
bukanlah bermaksud dengan 
memberikan “kad pengenalan 
sementara” seperti Pas Sementara 
Sabah (PSS) yang dicadangkan 


Datuk Seri Panglima Hajiji Noor mengadakan lawatan ke Ibu Pejabat Polis Kontinjen Sabah, di Kepayan. 


oleh parti pembangkang di Sabah. 
Pendekatan terkini Kerajaan GRS 
melalui pembentukan Jawatankuasa 
Teknikal Pengurusan Warga 
Asing Sabah (JKPWAS) yang 
dipengerusikan bersama-sama Ketua 
Menteri Sabah dan Kementerian 
Dalam Negeri dalam memperhalus 
semua cadangan yang dikemukakan 
untuk mencari titik terbaik dalam 
menyelesaikan isu yang telah 
berlarutan sejak sekian lama 
membawa harapan baharu untuk 
rakyat Sabah. Dalam masa yang 
sama, kerajaan turut memfokuskan 
pelaksanaan Program Khas 
Pendataan Pekerja Asing dan Bukan 
Pemastautin Negeri Sabah bagi 
mendapatkan data lengkap berkaitan 
dengan pekerja asing termasuklah 
mereka yang tidak memiliki 
dokumen di Sabah bermula dari 
3 Februari 2022 hingga 2 Ogos 2023. 
Menerusi program ini, 
kerajaan bukan sahaja akan 
dapat mengumpulkan dokumen 
PATI secara lengkap tetapi turut 
memberikan peluang kepada PATI 
untuk kembali ke negara asal 
mereka tanpa dikenakan sebarang 
tindakan undang-undang dengan 
syarat tidak melakukan sebarang 


kesalahan jenayah di Sabah. 
Apabila program khas ini berakhir, 
mana-mana majikan yang masih 
lagi menggaji pekerja PATI akan 
dikenakan tindakan melalui Operasi 
Penguatkuasaan Bersepadu oleh 
agensi penguatkuasaan berkaitan. 

Sementara itu, dalam menangani 
kehadiran kapal pengawal pantai dan 
kapal perang dari China, kerajaan 
negeri perlu sentiasa berinteraksi 
dengan kerajaan persekutuan 
Malaysia yang sememangnya sentiasa 
bertegas dalam mempertahankan 
kedaulatan dan maruah negara 
pada peringkat antarabangsa. Oleh 
itu, pendekatan yang terbaik bagi 
mengurus keberadaan pihak China 
di perairan Laut China Selatan adalah 
dengan menyuarakan bantahan 
dalam keluarga ASEAN yang rata- 
rata ahlinya membantah tindakan 
pencerobohan China di rantau Asia 
Tenggara. Dengan menggunakan 
pertubuhan ASEAN, maka suara 
rakyat dari rantau ini dilihat lebih 
bersatu dan seterusnya memberikan 
tekanan terhadap negara yang 
berkaitan. 

Seterusnya, menuju abad 
mendatang ini, Sabah akan 
berhadapan dengan peluang dan 

UPK JIM TAWAU RCP BERSAMA ESSCOM 


Op Patuh Bersepadu yang diadakan oleh 
pihak berkuasa dalam mengekang aktiviti 
jenayah sempadan di Sabah. 


UPK JIM TAWAU RCP BERSAMA ESSCOM 


TARIKH : 17 FEB 2022 
LOKASI : KM143.5JALAN SAPULUT 

Datuk Seri Panglima Hajiji Noor sentiasa mengutamakan perkembangan semasa 


mengenai isu keselamatan di sabah. 


isu sempadan terbaharu, iaitu 
apabila berpindahnya ibu negara 
Indonesia, dari Jakarta ke 
Kalimantan Timur yang bakal 
dikenali sebagai “Nusantara” 
pada tahun 2024. Perpindahan 
ibu kota ini dikaitkan dengan 
beberapa objektif yang perlu 
dicapai oleh Indonesia bagi 
memastikan negara dan 
rakyatnya terus makmur. Hal 
ini termasuklah mengurangkan 
kepadatan penduduk dan 
kesesakan pembangunan 
infrastruktur di Jakarta dan 
mengimbangi pembangunan 
ekonomi Indonesia supaya tidak 
lagi tertumpu di Pulau Jawa. 
Bagi Datuk Seri Panglima 
Hajiji, seluruh kepimpinan 
dan rakyat negeri ini perlu 
memanfaatkan peluang 
pembangunan ekonomi pesat 
yang bakal tercetus apabila 


Kalimantan yang bersempadan 
dengan Sabah akan memiliki 
ibu kota Indonesia yang baharu. 
Peluang ini perlu diraikan dan 
menjadi kekuatan ekonomi 
baharu Sabah, namun hal 

itu tidak bermaksud Sabah 
mengetepikan keselamatan 
sempadannya. Maka itu, dalam 
meniti perjalanan Sabah Maju 
Jaya, Datuk Seri Panglima 
Hajiji sentiasa meletakkan 
keselamatan negeri dan 

rakyat Sabah pada kedudukan 
teratas. “Sabah akan maju, 

jika negeri dan rakyat kita 
selamat sejahtera. Oleh itu, 
keselamatan akan terus menjadi 
keutamaan kepimpinan negeri 
ini pada masa ini dan pada 
masa akan datang. Kita tidak 
akan berkompromi dalam soal 
keselamatan rakyat dan negeri 
ini,” ujar beliau. * 


PROFESOR DR. ROSAZMAN HUSSIN 


Felow Penyelidik Utama Institut Kajian Orang Asal Sabah, 


Universiti Malaysia Sabah 


Ekopelancongan Berasaskan Komuniti 


Tarikan Utama Sabah 


emasa berucap merasmikan Pelan 
S Pembangunan Sabah Maju Jaya 

(SMJ) 1.0, Ketua Menteri Sabah, 
Datuk Seri Panglima Hajiji Noor 
menegaskan bahawa tiga teras utama 
sektor ekonomi yang menjanakan 
pertumbuhan ekonomi negeri 
Sabah pascapandemik COVID-19, 
iaitu pertanian, perindustrian dan 
pelancongan. Tiga teras utama tersebut 
dipilih kerana potensi dan sumber yang 
ada berupaya untuk dilonjakkan ke 
tahap yang optimum untuk memacu 
peningkatan hasil pendapatan dan 
pertumbuhan ekonomi negeri demi 
kemakmuran hidup rakyat Sabah. 

Sabah kaya dengan aset sumber alam 
semula jadi seperti gunung-ganang, 
hutan rimba, pantai dan pulau, flora 
dan fauna serta hidupan marin yang 
indah dan unik. Sabah juga kaya dengan 
pelbagai budaya suku kaum yang unik 
dan menarik seperti budaya suku kaum 
Kadazan, Dusun, Murut, Bajau, dan 
lain-lain. Dalam konteks pengajian 
pelancongan aset alam semula jadi dan 
budaya orang asal, hal ini dinamakan 
sebagai produk unik. Oleh itu, mengikut 
pelan SMJ, kelestarian destinasi dan 
produk pelancongan ini perlu dijaga dan 
dipelihara demi memastikan aset alam 
semula jadi dan budaya ini berkekalan 
dan dapat diwariskan kepada generasi 
akan datang. 

Walau bagaimanapun, 
pembangunan pelancongan massa telah 
mengakibatkan banyak kesan negatif 
kepada alam sekitar dan komuniti 
setempat. Oleh itu, pembangunan 
ekopelancongan sebenarnya mampu 
mengatasi had daya tampung seperti 
bilangan pengunjung yang terlalu 
ramai dan pembangunan mega yang 


boleh menyebabkan pencemaran 
alam sekitar. Jelas bahawa langkah 
jangka panjang pelan SMJ dalam 
konteks pelancongan adalah untuk 
mengimbangi dan mengawal kesan 
buruk pelancongan massa dan 
menawarkan ekopelancongan sebagai 
produk pelancongan yang lestari dan 
menguntungkan pengusaha, komuniti 
dan alam semula jadi di Sabah. 
Ekopelancongan merupakan 
subkategori pelancongan lestari, 
iaitu pelancong melawat ke kawasan 
alam semula jadi dan terlibat dalam 
proses pembelajaran di samping 
mengekalkan pelibatan komuniti 
setempat. Ekopelancongan juga 
merupakan kategori pelancongan 
yang mengutamakan pemerkasaan 
penghidupan mampan komuniti 
serta pemeliharaan alam semula jadi. 
Sehubungan dengan itu, pembangunan 
ekopelancongan berasaskan komuniti 
merupakan strategi utama kerajaan 
Malaysia dan negeri Sabah dalam 
membangunkan dan meningkatkan 
tahap sosioekonomi dan kehidupan 
komuniti di luar bandar. Hal ini selaras 
dengan pelan SMJ yang berkaitan 
dengan pembangunan modal insan dan 
kesejahteraan rakyat dalam konteks 
sektor pelancongan. Oleh itu, pelan 
SMJ berkait rapat dengan pembangunan 
pelancongan yang lestari selaras dengan 
matlamat Sustainable Development 
Goals (SDGs), iaitu sebuah polisi 
pembangunan pelancongan yang 
mengambil kira keperluan masa ini dan 
keperluan generasi akan datang. 
Kemunculan konsep pembangunan 
ekopelancongan berasaskan komuniti 
lahir daripada prinsip SDGs tersebut. 
Matlamat akhirnya adalah untuk 


membangunkan sosioekonomi 
komuniti luar bandar dan memulihara 
alam semula jadi daripada pencemaran. 
CBE merupakan projek pelancongan 
yang sangat berpotensi dalam 
memperkasakan komuniti luar 

bandar dengan faedah sosioekonomi 
sebenar melalui peluang pekerjaan 
baharu dan menjanakan pendapatan 
daripada aktiviti seperti inap desa, 
pengkomersialan dan pemeliharaan 
budaya tradisi serta pemuliharaan flora 
dan fauna yang seterusnya berupaya 
meningkatkan kualiti hidup penduduk 
luar bandar. 

Kelestarian destinasi 
ekopelancongan di Sabah mampu 
menggamit kehadiran pelancong 
domestik dan antarabangsa untuk 
menginap lebih lama dan cenderung 
melakukan lawatan ulangan yang 
merupakan satu daripada ciri 
ekopelancongan yang lestari. 

Pada tahun 2020 dan 2021, sektor 
pelancongan terkesan oleh pandemik 
COVID-19. Penularan wabak ini 
merupakan cabaran terbesar yang 
terpaksa dihadapi oleh pengusaha 
ekopelancongan, inap desa, dan 
sebagainya. Sebagai contoh, Persatuan 
Hotel Malaysia (MHA) melaporkan 
sebanyak 90 buah hotel terpaksa ditutup 
sama ada secara kekal atau sementara 
apabila pihak kerajaan melaksanakan 
Perintah Kawalan Pergerakan (PKP) di 
seluruh negara. Kesannya juga, banyak 
pekerja sektor perhotelan dibuang 
kerja atau dipotong gaji. Sementara 
itu, syarikat penerbangan negara 
seperti yang dilaporkan oleh Menteri 
Pengangkutan di Parlimen pada 21 
Julai 2020, iaitu Malaysia Airlines 
Berhad, Capital A yang sebelum ini 
dikenali sebagai AirAsia Group dan 
Malindo Airways Sdn. Bhd. mengalami 
kerugian sebanyak RM13 bilion. 

Oleh sebab ketiadaan pergerakan 
pelancong dalam atau luar negara, 

banyak pekerja syarikat penerbangan 

ini telah diberhentikan kerja. Aktiviti 
ekopelancongan berasaskan komuniti di 
Sabah juga ditutup sewaktu PKP. 

Setelah program vaksinasi 
negara Malaysia mencapai tahap 
melebihi 80 peratus dalam kalangan 
penduduk dewasa, pihak kerajaan 
mula melonggarkan PKP kepada PKP 
Pemulihan bermula pada 10 Oktober 2021 
serta membenarkan pergerakan rentas 
negeri. Tindakan kerajaan tersebut 
merasionalkan pelancaran awal Pelan 
SMJ pada Mac 2021 oleh Ketua Menteri 
Sabah sebagai strategi pemulihan 
sektor ekonomi, termasuklah sektor 
pelancongan di Sabah pascapandemik 
COVID-19. Persoalannya, apakah 
strategi yang telah diambil oleh pihak 
kerajaan persekutuan dan kerajaan 
negeri Sabah bagi memulihkan industri 
pelancongan? 

Pihak Kementerian Pelancongan, 
Seni dan Budaya Malaysia (MOTAC) 
telah merangka Pelan Pemulihan 
Pelancongan dan Kebudayaan, iaitu 
sektor pelancongan domestik mula 
dibenarkan beroperasi sejak 10 Jun 2021 
dengan syarat pematuhan prosedur 
operasi standard (SOP) yang ketat oleh 
para pengusaha dan pelancong. Seperti 
yang dinyatakan oleh Dato' Sri Hajah 
Nancy Shukri, Menteri Pelancongan, 
Seni dan Budaya Malaysia, “Kita 
perlukan rakyat kita untuk melancong 
di dalam negara. Sekarang merupakan 
masa yang terbaik untuk orang kita 
meneroka destinasi pelancongan 
tempatan demi membantu industri 
ini untuk bangkit semula”. Sebagai 
strategi pemulihan bagi Perusahaan 
Kecil dan Sederhana (PKS) sektor 
pelancongan, pihak kerajaan telah 
menyediakan insentif dan bantuan 
menerusi Pakej Rangsangan Ekonomi 
Prihatin Rakyat (PRIHATIN) dan Skim 
Pembiayaan Pelancongan Penjana 
(PTF) sebanyak КМ1 bilion. Oleh itu, 
insentif dan bantuan pemulihan ini 
selaras dengan Pelan SMJ yang turut 


sama menyarankan pelan pemulihan 
sektor pelancongan di Sabah yang 
memfokuskan pelancongan domestik. 
Apabila sempadan negara dibuka 
pada 1 April 2022, maka usaha 

untuk menarik semula kehadiran 
pelancong dari China dan Korea akan 
dilipatgandakan oleh kerajaan negeri 
Sabah seperti sebelumnya. 

Sebagai kesimpulannya, pelancaran 
SMJ oleh Ketua Menteri Sabah pada 
Mac 2021 sememangnya tepat pada 
masanya. Suatu perkara yang lebih 
membanggakan kita semua di Malaysia 
adalah apabila projek CBE di Kampung 
Batu Puteh, Hilir Kinabatangan, Sabah 
meraih Anugerah Perkampungan 
Pelancongan terbaik Dunia oleh 
Pertubuhan Bangsa-Bangsa Bersatu 
Pelancongan Dunia (UNWTO) pada 
4 Disember 2021. Kampung Batu 
Puteh merupakan model pelancongan 
luar bandar, ekopelancongan dan 
pelancongan berasaskan komuniti 
yang bertanggungjawab terhadap 
pemuliharaan alam semula jadi. 
Model pelancongan lestari ini 
berupaya meningkatkan pelibatan 
dan pendapatan ahli komuniti melalui 
usaha sama dengan pihak pertubuhan 
bukan kerajaan (NGO), iaitu Model 
Pelancongan Masyarakat Berekologi 
Mampan (MESCOT). Hasil usaha 
sama ini, ahli komuniti Kampung 
Batu Puteh berjaya menubuhkan 
Koperasi Pelancongan (KOPEL) yang 
mempunyai 350 ahli dan pemegang 
saham merangkumi penduduk desa, 
petani dan nelayan yang terlibat dalam 
aktiviti ekopelancongan, inap desa 
dan pemuliharaan alam semula jadi. 
Hal tersebut merupakan matlamat 
utama pelan SMJ dilancarkan, iaitu 
memperkasakan dan meningkatkan 
tahap pertumbuhan sektor 
pelancongan dan memperkasakan 
pembangunan sosioekonomi dan 
kualiti hidup komuniti luar bandar 
secara mampan di Sabah. 

Sabah boleh bah! 


HERNIZA ROXANNE MARCUS 


Pensyarah Fakulti Pengurusan dan Perniagaan (Ekonomi), 
Universiti Teknologi MARA (UiTM), Sabah 


Pelan Pembangunan 


Pelaburan Masa Ini untuk 
Kekayaan Masa Hadapan 

pabila menyebut tentang 
АД pelbagai definisi 
terlintas dalam kepala 
kita. Sama ada pelaburan kecil 
atau besar, konsepnya tetap sama, 
iaitu mengeluarkan wang untuk 
mendapatkan kembali wang tersebut 
dalam gandaan yang lebih banyak 
pada masa hadapan. 


Berakit-rakit ke hulu, 
Berenang-renang ke tepian; 

Bersakit-sakit dahulu, 
Bersenang-senang kemudian. 


Pelan Pembangunan 
Sabah Maju Jaya (SMJ) 
dilaksanakan selama 
lima tahun, iaitu bermula 
pada tahun 2021 hingga 
2025. Menjelang setahun 
pelancarannya, beberapa 
perjanjian projek pelaburan 
telah berjaya dimeterai. 

Hal ini menunjukkan 

bahawa pelabur telah 

mula berasa yakin dan 

optimis untuk melakukan 
aktiviti perniagaan dan 
membuat pelaburan di Sabah. 
Sabah merupakan sebuah negeri 
yang kaya dengan sumber asli dan 
berpotensi untuk menjadi hab 
aktiviti perniagaan di Asia Tenggara. 
Kedudukan Sabah yang terletak di 
Kepulauan Borneo juga strategik dan 
berpotensi menjadi tumpuan utama 
sektor pelancongan. 

Walaupun Sabah tersenarai 
sebagai satu daripada negeri 
termiskin di Malaysia, namun 
Sabah juga merupakan antara 
penyumbang terbesar Keluaran 
Dalam Negara Kasar (KDNK). 

Hal ini menunjukkan Sabah 
merupakan negeri yang produktif 
menghasilkan pengeluaran dan 


perkhidmatan. Antara punca Sabah 
tersenarai dalam negeri termiskin 
adalah kerana banyak penduduk 
yang berada di pedalaman tidak 
mempunyai pendapatan yang tetap. 
Selain itu, aktiviti penduduk tersebut 
pula kebanyakannya bercucuk 
tanam, mempunyai ternakan sendiri, 
dan menuai hasil tanaman sendiri 
tanpa perlu membeli di pasar 
ataupun di kedai. Mereka memiliki 
sumber ekonomi sendiri tanpa 
memerlukan proses urus niaga. 

Hasil daripada dapatan tersebut, 
maka Ketua Menteri Sabah, 

Pelan Pembangunan SMJ menarik lebih ramai pelabur ke Sabah. 


Datuk Seri Panglima Hajiji Noor 
berusaha untuk mengeluarkan 

Sabah daripada belenggu negeri 
termiskin melalui Pelan Hala Tuju 
SMJ. Antara objektif utama pelan ini 
adalah untuk membina negeri dan 
masyarakat bersatu, aman, makmur 
dan sejahtera, mengoptimumkan 
sumber dan hasil negeri, merangsang 
pemulihan ekonomi, meningkatkan 
ekonomi rakyat dan membangunkan 
modal insan. 

Pelan pembangunan ini 
melibatkan tiga teras utama 
berdasarkan slogan atau SMJ. Huruf 
(S) merujuk tiga sektor utama 
fokus pertumbuhan ekonomi, 


iaitu pertanian, perindustrian dan 
pelancongan. Huruf (M) mewakili 
modal insan dan kesejahteraan 
rakyat, manakala huruf (J) ialah 
jaringan. 

Matlamat dan teras pelan ini 
adalah bertepatan dan berhubung 
kait dengan Rancangan Malaysia 
ke-12. Oleh itu, pelan ini amat 
penting bagi memastikan Malaysia 
dan Sabah khasnya dapat bangkit 
daripada kesan pandemik 
COVID-19 yang melanda negara 
sejak 2019 dan menyeimbangkan 
aspek kesihatan dan ekonomi rakyat. 
Pemulihan daripada 
COVID-19 mungkin 
mengambil masa yang 
lama kerana kesannya 
yang agak besar terhadap 
pelbagai aspek. Jika 
kerajaan komited dalam 
melaksanakan Pelan 
Hala Tuju SMJ, maka 
banyak pelaburan akan 
dibawa masuk dan 
seterusnya membantu 
memulihkan ekonomi 

dengan lebih cepat. 
Hasil daripada ekonomi 
yang pulih, maka rakyat akan 

dapat dibantu melalui wujudnya 
peluang pekerjaan, perniagaan 

dan sebagainya. Hal ini akan 
meningkatkan taraf hidup rakyat 
dan kadar kemiskinan akan dapat 
dikurangkan. Tambahan pula, hasil 
eksport dan perkhidmatan juga akan 
meningkat. 

Menerusi teras pertama pelan 
ini, Datuk Seri Panglima Hajiji 
telah membuktikan bahawa 
kepimpinannya berjaya meyakinkan 
pelabur bagi tiga sektor fokus utama 
pertumbuhan ekonomi negeri. 
Kejayaan seperti ini harus diberikan 
pujian kerana hal ini bukan sahaja 


Datuk Seri Panglima Hajiji Noor membentangkan Belanjawan Sabah 2022 dengan 
tema Ekonomi Pulih, Rakyat Sejahtera. 


dapat meningkatkan keyakinan 
pelabur dari luar negara malah dari 
dalam negara sendiri. 

Sektor pertanian misalnya 
telah menjadi sektor pertama 
yang membuka langkah 
pemulihan apabila kerajaan negeri 
menandatangani Memorandum 
Persefahaman (MoU) dengan 
sebuah syarikat pengeluar utama 
produk berasaskan kelapa. MoU ini 
dimeterai untuk membangunkan 
Projek Penanaman Kelapa 
Berhasil Tinggi dengan nilai 
pelaburan RM420 juta dan Kilang 
Pemprosesan Kelapa di Pitas 
dengan nilai pelaburan RM200 
juta. Melalui inisiatif ini, dijangka 
lebih daripada 3250 peluang 
pekerjaan akan dapat diwujudkan. 
Tumpuan juga turut diberikan 
pada usaha untuk meningkatkan 
sumbangan subsektor tanaman, 
perikanan dan ternakan dalam 
pengeluaran produk pertanian. 

Bagi sektor perindustrian, 
kerajaan negeri terus menggalakkan 


industri berorientasikan eksport 
dan penggantian import sebagai 
satu daripada langkah memulihkan 
dan melonjakkan pertumbuhan 
sektor berkenaan. Kerajaan negeri 
juga menyediakan pakej insentif 
pelaburan khas dan memastikan 
kos pelaburan di negeri ini bersifat 
kompetitif bagi menarik lebih 
banyak pelaburan berimpak 

tinggi. Selain itu, melalui pelan 

SMJ, kerajaan negeri turut berjaya 
menarik beberapa pelaburan dalam 
sektor pembuatan. Satu daripadanya 
ialah perjanjian pelaburan baharu 
yang telah ditandatangani pada Julai 
2021. Pelaburan tersebut bernilai 
RM4.2 bilion untuk membangunkan 
industri pembuatan kerajang 
tembaga (copper foil). Kilang bagi 
industri ini akan dibina di atas 
tanah seluas 400 ekar di Taman 
Perindustrian Kota Kinabalu dan 
dijangka akan beroperasi pada 
tahun 2023. Hal ini pastinya akan 
mewujudkan kira-kira 400 peluang 
pekerjaan. 


Selain itu, terdapat juga perjanjian 
pelaburan melalui pembangunan 
Projek Lok Kawi Resort City 
yang dijangka akan mewujudkan 
sebanyak 5000 peluang pekerjaan. 
Pelaburan ini pastinya akan 
memberikan impak yang besar 
kepada sektor pelancongan. Hal ini 
dikatakan demikian kerana projek 
ini merangkumi pembinaan pusat 
peranginan, hotel, kompleks beli- 
belah, taman tema, blok komersial 
serta pejabat, dan kondominium 
dengan nilai pembangunan kasar 
projek (GDV) berjumlah RM7 bilion. 

Banyak pakar ekonomi 
menjangkakan bahawa sektor 
pelancongan merupakan sektor 
paling terkesan dan mengambil 
masa untuk pulih akibat pandemik 
COVID-19. Hal ini bermaksud, jika 
sektor pelancongan ini terjejas teruk, 
maka rantaian daripada industri ini 
akan memberikan kesan besar secara 
langsung terhadap pemborong, 
peruncit dan pembekal makanan, 
rangkaian hotel sehinggalah kepada 

petani dan nelayan. Bagi kerajaan 
pula, hasil cukai daripada industri 
pelancongan juga amat penting 
dalam membantu meningkatkan 
hasil pendapatan negeri Sabah. 
Sehubungan itu, kerajaan 
negeri perlu bekerja keras 
untuk mempromosikan industri 
pelancongan dengan lebih agresif, 
menyelenggarakan produk dan 
destinasi pelancongan sedia ada 
di samping memperkasakan 
infrastruktur dan kemudahan asas 
pelancongan. Selain itu, kerajaan 
negeri juga perlu meneroka tarikan 
dan peluang baharu khususnya 
kepada pelancong domestik. 
Fokus juga perlu diberikan 
kepada kawasan sempadan yang 


awal pelan SMJ pada tahun 2021, 
sebanyak tiga pelaburan besar 
telah berjaya dibawa masuk, iaitu 


Projek Lok Kawi Resort City, kilang 


kerajang tembaga dan Projek 
Kelapa Bersepadu. Terbaharu 
pada tahun ini, sebuah lagi projek 
pelaburan besar telah diperoleh 
dan dilancarkan, iaitu Kompleks 


Perindustrian Tenaga Diperbaharui 


$М] yang hampir mencecah RM1 
bilion. Kompleks ini akan dibina 
di atas tanah seluas 10 hektar 

di Pelabuhan Kontena Teluk 
Sepanggar, Kota Kinabalu. Selain 
itu, dijangka akan ada lebih banyak 
lagi projek pelaburan baharu dapat 
diraih sepanjang pelaksanaan SMJ 
1.0 yang kini berbaki tiga tahun. 


juga giat menarik pelabur baharu 
selepas berakhirnya tempoh 
Perintah Kawalan Pergerakan. 
Usaha kerajaan negeri ternyata 
membuahkan hasil pada peringkat 
awal pelan SMJ 1.0. Kini, yang 
diharapkan ialah usaha yang 
berterusan di samping pelaksanaan 
yang telus tanpa halangan 
birokrasi. 

Bagi rakyat pula, pendapatan 
melalui pelaburan tersebut 
diharapkan dapat direalisasikan 
pula melalui pelaburan 
asas, antaranya termasuklah 
memperbaik infrastruktur seperti 
jalan raya, bekalan air dan elektrik, 
serta liputan jalur lebar Internet. 
Usaha kerajaan ini pastinya seiring 


Dapat dirumuskan bahawa melalui pelaksanaan awal pelan SMJ pada tahun 2021, sebanyak 
tiga pelaburan besar telah berjaya dibawa masuk, iaitu Projek Lok Kawi Resort City, kilang 
kerajang tembaga dan Projek Kelapa Bersepadu. Terbaharu pada tahun ini, sebuah lagi 
projek pelaburan besar telah diperoleh dan dilancarkan, iaitu Kompleks Perindustrian Tenaga 
Diperbaharui SMJ yang hampir mencecah RM1 bilion. 


strategik dan mempunyai potensi 
untuk dilibatkan dalam pelan SMJ 
melalui pembangunan Bandar 
Sempadan Serudong-Simanggaris. 
Pembangunan ini mengambil 
kira potensi ekonomi yang akan 
diwujudkan berikutan dengan 
pemindahan ibu negara Indonesia 
ke Kalimantan. Antara potensi 
ekonomi yang boleh diwujudkan 
termasuklah peluang pekerjaan 
antara kedua-dua buah negara, 
peluang aktiviti eksport dan 
import, di samping mewujudkan 
kerjasama sektor ekonomi seperti 
pelancongan dan pertanian. 

Oleh itu, dapat dirumuskan 
bahawa melalui pelaksanaan 


Melalui projek pelaburan 
baharu dan projek yang sedia 
ada, keyakinan pelabur pastinya 
semakin pulih selepas pandemik 
COVID-19 melanda walaupun 
ketidaktentuan pasaran masih 
lagi mempengaruhi ekonomi 
dunia. Hal ini demikian kerana 
kita sudah dapat menyesuaikan 
diri kita dengan kebiasaan 
baharu. Antara faktor yang 
menjadi punca keyakinan pelabur 
ini termasuklah usaha giat 
kerajaan dengan mengadakan 
libat urus dengan pelabur 
sedia ada bagi memahami 
kehendak industri dalam 
tempoh pandemik. Kerajaan 


dengan projek Lebuhraya Pan 
Borneo. Jika ingin menarik pelabur, 
maka mereka perlu diyakinkan 
bahawa infrastruktur yang ada di 
Sabah pada hari ini adalah jauh lebih 
baik daripada sebelumnya. 

Walaupun impak positif ini 
jelas kelihatan dalam setahun SM), 
terdapat juga cabaran yang mungkin 
terpaksa ditempuhi antaranya 
termasuklah kewujudan varian 
baharu COVID-19 seperti Omicron 
dan ketidaktentuan ekonomi dunia. 
Namun begitu, jika semua pihak 
bersatu, tidak ada yang mustahil 
untuk kita harungi cabaran yang 
mendatang tersebut. Semoga ada 
sinar baharu untuk Sabah! + 


TONY PARIDI BAGANG 
Pensyarah Kanan Universiti Teknologi MARA (UiTM), Sabah 


dan Kepimpinan Ketua Menteri 


Pasca-Pilihan Raya Umum Ke-14 (PRU-14) membawa kesan terhadap kestabilan politik 
negara bukan sahaja di peringkat nasional malah di peringkat negeri. Di peringkat 
nasional, kita telah menyaksikan perubahan kerajaan persekutuan sebanyak tiga kali, 
iaitu daripada Barisan Nasional (BN) kepada Pakatan Harapan (PH), kemudiannya 
kerajaan Perikatan Nasional (PN) dan kini digantikan oleh kerajaan yang bertemakan 
Keluarga Malaysia di bawah pimpinan Perdana Menteri, Dato' Sri Ismail Sabri Yaakob. 

i Sabah, kerajaan negeri 
turut mengalami 
perubahan kerajaan 


bermula dengan krisis persaingan 
kuasa selepas keputusan PRU-14 
diumumkan. Krisis politik Sabah 
telah menyaksikan perubahan 
tampuk pimpinan kerajaan negeri 
Sabah. Namun begitu, pada ketika 
itu, kestabilan politik di Negeri di 
Bawah Bayu ini agak rapuh sehingga 
berlakunya krisis politik yang pada 
akhirnya mengembalikan mandat 
kepada rakyat Sabah pada 29 Julai 
2020. Pada waktu yang sama, 
negara sedang berhadapan dengan 
penularan COVID-19. Situasi ini 
memberikan cabaran dan kesan yang 
besar terhadap aspek ekonomi, sosial 
dan politik negara. Pembubaran 
Dewan Undangan Negeri (DUN) 
Sabah membuka laluan kepada 
proses demokrasi mengikut lunas 
perundangan. 

Meskipun dalam situasi 
pandemik COVID-19, Pilihan 
Raya Negeri (PRN) Sabah Ke-16 
tetap dilaksanakan kerana tuntutan 
demokrasi dan kestabilan politik. 
Pada 26 September 2020, rakyat Sabah 
bersuara kembali melalui peti undi 
dan memberikan mandat baharu 
kepada kerajaan Gabungan Rakyat 
Sabah (GRS) di bawah pimpinan 
Datuk Seri Panglima Hajiji Noor. 
Kini, kerajaan GRS telah memerintah 
hampir dua tahun dan sebagai sebuah 
parti pemerintah, sudah pasti rakyat 
sentiasa menilai dengan lebih kritis 
setiap perancangan dan pelaksanaan 
dasar yang sedang dijalankan. Pelan 
pembangunan negeri tahun 2021 
- 2025 atau dikenali sebagai Pelan 
Hala Tuju Sabah Maju Jaya (SMJ) 
yang dilancarkan pada 29 Mac 2021 
ternyata menjadi tumpuan rakyat 
Sabah. 


SMJ merupakan cetusan 
aspirasi rakyat Sabah yang sekian 
lama menginginkan perubahan 
dan pembangunan yang mapan. 
Isu ekonomi dan pembangunan 
sering kali dikitar semula oleh para 
politikus, terutamanya semasa 
pilihan raya untuk meraih sokongan 
politik dan undi. Oleh itu, inti pati 
SMJ dekat dalam naluri rakyat dan 
pada masa yang sama dijadikan kayu 
ukur terhadap prestasi kerajaan dan 
pucuk pimpinan negeri. Penilaian 
rakyat semakin kritikal terhadap 
keupayaan kerajaan kerana mereka 
telah menyaksikan prestasi dan 
keberkesanan kerajaan terdahulu. 

Datuk Seri Panglima Hajiji 
merupakan seorang figura politik 
yang telah memegang pelbagai 
jawatan dalam kerajaan. Sebagai 
seorang pemimpin akar umbi 
yang telah lama berkecimpung 
dalam arena politik tempatan, 
beliau menyedari bahawa rakyat 
Sabah menaruh harapan yang 
tinggi terhadap kepimpinannya 
untuk membawa perubahan 
yang signifikan. Apatah lagi 
negeri Sabah pada ketika itu 
masih bergelut dengan pandemik 
COVID-19 dan banyak implikasi 
sosioekonomi dalam kalangan 
rakyat akibat daripada Perintah 
Kawalan Pergerakan (PKP) yang 
terpaksa dilaksanakan. Dalam 
ucapan beliau semasa Majlis 
Amanat dan Pelancaran Hala Tuju 
Sabah Maju Jaya pada 29 Mac 
2021 yang lalu, beliau mengakui 
bahawa isu legasi, peralihan 
kerajaan dan pandemik COVID-19 
menuntut kerajaan GRS untuk 
pantas bertindak bagi menyusun 
semula keutamaan, menangani 
penyusutan pertumbuhan ekonomi 
dan mengenal pasti sumber baharu 


untuk memperkukuh sumber 
pendapatan negeri. Hal yang 

sama turut ditekankan oleh beliau 
berkaitan dengan kedudukan 
sosioekonomi rakyat yang perlu 
diberikan keutamaan melalui 
pelbagai inisiatif. Maka itu, tidak 
hairanlah dalam perincian Hala Tuju 
SMJ, kebajikan dan kesejahteraan 
rakyat menjadi tunjang utama. 

Selain itu, pendekatan beliau 
memperlihatkan kepimpinan yang 
bersifat akar umbi dalam kebanyakan 
perancangan dasar pembangunan 
dan pentadbiran kerajaan semasa. 
Tidak keterlaluan jika kepimpinannya 
bersifat “transformational, iaitu 
bersesuaian dengan kajian yang 
dijalankan oleh Button (2003) yang 
mendapati bahawa kepimpinan 
“transformational” dilihat lebih 
adil, demokratik dan berupaya 
meningkatkan komitmen dan 
pelibatan individu. Kepimpinan 
“transformational” memberikan 
fokus kepada membina matlamat 
yang dikongsi bersama, komunikasi 
yang lebih efektif dan keputusan 
dibuat secara kolektif. Beliau juga 
sentiasa memberikan penekanan 
kepada seluruh rakyat di negeri ini 
bahawa betapa pentingnya Hala Tuju 
SMJ difahami oleh setiap rakyat agar 
SMJ dapat dilaksanakan dengan 
berkesan. Tegasnya, SMJ bukanlah 
suatu perkara yang eksklusif kepada 
golongan tertentu tetapi bersifat 
inklusif kepada semua anak watan 
Sabah. 

Menerusi banyak ucapan 
rasminya, beliau sentiasa 
mengingatkan seluruh lapisan rakyat 
Sabah bahawa SMJ ialah hak milik 
bersama. Kejayaan Hala Tuju SMJ 
tidak akan mampu dicapai tanpa 
sokongan padu dan kebersamaan 
daripada semua pihak. Sebagai 


Datuk Seri Panglima Hajiji Noor merupakan seorang figura politik yang telah 
memegang pelbagai jawatan dalam kerajaan. Sebagai seorang pemimpin 
akar umbi yang telah lama berkecimpung dalam arena politik tempatan, 

beliau menyedari bahawa rakyat Sabah menaruh harapan yang tinggi 
terhadap kepimpinannya untuk membawa perubahan yang signifikan. 


contoh, dalam proses formulasi Hala Tuju SMJ, pelbagai maklum 
balas berupa idea, cadangan dan pendapat yang menyentuh pelbagai 
aspek pembangunan telah diperoleh melalui sesi libat urus secara 
maya dan bersemuka, melalui media sosial, dan kerjasama dengan 
pelbagai pihak dan lapisan masyarakat. Malahan, baru-baru ini juga 
beliau menyempurnakan penyerahan surat pelantikan Felo SMJ, iaitu 
satu daripada program memperkasakan pembangunan modal insan. 
Pada hakikatnya, kepentingan rakyat tetap dan senantiasa dijadikan 
paksi utama dalam pentadbiran kerajaan yang dilihat melangkau 
kepentingan peribadi dan perbezaan ideologi politik. 

Dalam apa-apa juga perancangan pembangunan mahupun dalam 
pentadbiran, kestabilan sesebuah kerajaan merupakan satu daripada 
faktor kritikal untuk memastikan segala pelan pembangunan dan 
pentadbiran dilaksanakan secara efektif. Menurut Socio-Economic 
Research Centre (SERC), kestabilan politik merupakan kunci kepada 
pertumbuhan dan kestabilan ekonomi makro semasa pandemik 
COVID-19 dan kemelesetan ekonomi. Semasa perasmian Istiadat 
Pembukaan Penggal Kelima Majlis Parlimen Ke-14 baru-baru ini, 
Yang di-Pertuan Agong, Al-Sultan Abdullah Ri'ayatuddin Al-Mustafa 
Billah Shah bertitah bahawa betapa pentingnya kestabilan politik 
bagi menjayakan agenda pembangunan demi kepentingan rakyat dan 
masa depan negara. Baginda turut mengingatkan semua wakil rakyat 
supaya “cukuplah berpolitik siang dan malam” dan memberikan 
fokus dalam menjaga kepentingan rakyat. Ternyata hal ini telah 
mendapat perhatian serius daripada Ketua Negara. 

Dalam konteks Sabah, kestabilan kerajaan untuk mengemudi 
pentadbiran negeri merupakan syarat utama untuk menjamin 
pelaksanaan SMJ berada pada landasan yang betul dan tepat. 
Kerjasama politik yang stabil melalui permuafakatan GRS 
memberikan kesan positif kepada kestabilan politik Sabah yang 
bersifat dinamik. Apabila berlakunya pergolakan politik pada 


peringkat persekutuan, maka hal 
tersebut turut mempengaruhi 
politik negeri. Tidak dinafikan 
terdapat juga isu hubungan 
kerjasama politik dalam pakatan 
GRS, namun hal tersebut lebih 
bersifat persepsi semata-mata, 
apatah lagi apabila berlakunya 
perubahan kerajaan pada peringkat 
nasional. Khabar angin yang 
menyatakan bahawa UMNO 

Sabah bakal mengikut jejak 
UMNO pusat telah dinafikan oleh 
Pengerusi Badan Perhubungan 
UMNO Sabah, Datuk Seri 
Panglima Bung Moktar Radin. 
Menerusi media, beliau berkata 
bahawa “UMNO Sabah adalah 
sebahagian daripada kerajaan GRS 
dan akan memfokuskan usaha 
membangunkan Sabah. UMNO 
Sabah perlu berperpaduan dengan 
GRS kerana hal ini penting bagi 
memastikan janji yang diberikan 
kepada rakyat dalam PRN lalu 
dapat ditunaikan. Mandat yang 
diberikan oleh rakyat kepada kita 
untuk menjadi kerajaan perlu 
dimanfaatkan bagi membangunkan 
Sabah yang kini agak jauh 
ketinggalan. Oleh itu, adalah 
menjadi tanggungjawab kami dalam 
GRS untuk membangunkan Sabah 
sekali gus menjaga kesejahteraan 
rakyat Sabah”. Jaminan tersebut 
turut disuarakan oleh Ketua 
Menteri sendiri yang merupakan 
Pengerusi GRS. Para pemimpin 
utama GRS telah sebulat suara dan 
sepakat bahawa kerjasama dalam 
kerajaan negeri yang memerintah 
pada hari ini akan diteruskan dan 
kekal mendukung mandat rakyat. 
Memetik ulasan beliau, “Saya 
berdoa agar kemelut politik di Kuala 
Lumpur dapat diselesaikan dengan 
segera secara baik dan saksama agar 

kita dapat menumpukan perhatian 
dalam usaha menangani ancaman 
pandemik COVID-19, pemulihan 
ekonomi dan kestabilan politik”. 
Komitmen dan jaminan 
tersebut menjadi kekuatan kepada 
kerjasama komponen parti GRS 
agar terus utuh dan seterusnya 
menjadi kerajaan yang berwibawa 
dan bertanggungjawab. Hal ini 
turut membuktikan bahawa 
kepimpinan tertinggi komponen 
parti GRS berupaya mengetepikan 
kepentingan politik masing- 
masing demi kepentingan rakyat. 
Ketidakstabilan politik Sabah 
pasca-PRU lalu perlu dijadikan 
pengajaran dan landasan untuk 
membawa perubahan signifikan 
yang mapan kepada rakyat 
apatah lagi negeri ini masih jauh 
ketinggalan dalam pelbagai aspek 
pembangunan ekonomi dan sosial. 
Impak pandemik COVID-19 telah 
banyak membebani rakyat. Rakyat 


menaruh harapan yang sangat 
tinggi terhadap kerajaan GRS 

dan kepimpinan beliau. Maka 

itu, hala tuju SMJ seumpama satu 
“perjanjian” dan komitmen baharu 
kerajaan dan hal tersebut wajarlah 
dijadikan kayu ukur. 

Sebagai kesimpulannya, 
ketidakstabilan politik yang 
berlaku pasca-PRU lalu telah 
meninggalkan kesan bukan sahaja 
dari aspek politik semata-mata 
tetapi terhadap kemelut ekonomi 
dan sosial. Peralihan kerajaan yang 
berlaku pada peringkat nasional 
dan negeri telah menjejaskan 
pelaksanaan pelbagai perancangan 
dan dasar. Di Sabah, krisis politik 
telah menonjolkan persaingan 
kuasa yang akhirnya mengundang 
kepada PRN. Pandemik 
COVID-19 yang melanda 
negara pula terus memberikan 
kesan terhadap kebajikan dan 
kesejahteraan rakyat. 


Dalam konteks Sabah, 
kestabilan kerajaan untuk 
mengemudi pentadbiran 
negeri merupakan syarat 
utama untuk menjamin 
pelaksanaan SMJ berada pada 
landasan yang betul dan tepat. 
Kerjasama politik yang stabil 
melalui permuafakatan GRS 
memberikan kesan positif 


kepada kestabilan politik Sabah 


yang bersifat dinamik. 


Ternyata, kerajaan GRS di bawah 
kepimpinan Datuk Seri Panglima 
Hajiji mengambil langkah yang 
tepat dengan memperkenalkan 
hala tuju SMJ demi kepentingan 
rakyat dan negeri. Beliau juga 
telah mempamerkan kepimpinan 
yang bersifat transformatif dan 
pendekatan berbentuk akar umbi. 
Pada masa yang sama, perpaduan 
dalam pakatan politik GRS sangat 
penting bagi menjamin kerajaan 
yang stabil. Peralihan kerajaan PN 
kepada kerajaan berkonsepkan 
Keluarga Malaysia di peringkat 
persekutuan telah menguji hubungan 
permuafakatan dalam GRS. Atas 
dasar mengutamakan rakyat 
serta bersandarkan mandat yang 
diberikan kepada PRN yang lalu, 
telah terbukti bahawa kepimpinan 
GRS terus kekal utuh di bawah 
pimpinan Datuk Seri Panglima Hajiji 
dan terus mara menjayakan Pelan 
Hala Tuju SMJ. + 


Melangkah 


emimpin bertanggungjawab 
P meletakkan visi dan 

menterjemahkan apa-apa 
yang dihasratkan kepada realiti. 
Sabah Maju Jaya (SMJ) merupakan 
pelan hala tuju yang ingin ditujui 
dengan matlamat mencapai 
pembangunan mampan (lestari) 
untuk Sabah. Banyak pembaharuan 
telah diperkenalkan di bawah pelan 
SMJ, khususnya dalam tempoh 
setahun ini, merangkumi pelbagai 
aspek tadbir urus kerajaan dan 
sosioekonomi rakyat. 

Apa-apa yang kurang mungkin 

disebabkan darjah keterlihatan SMJ 

belum menyeluruh di samping tidak 
dapat dinafikan bahawa sepanjang 
setahun yang lalu, lebih banyak 
tumpuan diberikan dalam mengurus 
pandemik COVID-19. 

Datuk Seri Panglima Hajiji Noor 
merupakan seorang pemimpin yang 
keperibadiannya (berperwatakan) 
rendah hati dan tidak berbangga 
diri. Beliau yang percaya bahawa 
pelantikannya bukanlah suatu 
keistimewaan tetapi tanggungjawab 
yang memerlukan disiplin diri dan 
kesedaran diri yang tinggi turut 
disenangi ramai. Hal ini sedikit 
banyak memberikan (mampu 


Pensyarah Kanan Fakulti Sains Sosial dan Kemanusiaan, 


ke Hadapan 


menimbulkan) keyakinan kepada 
kebanyakan pemimpin politik dan 
tokoh perniagaan untuk berurusan 
dengan kerajaan Gabungan Rakyat 
Sabah (GRS) yang diterajui oleh 
beliau bersama-sama rakan daripada 
Perikatan Nasional (PN), Barisan 
Nasional (BN) dan Parti Bersatu 
Sabah (PBS). 

Sungguhpun kurang menonjol 
daripada kilauan publisiti mahupun 
pandangan mata rakyat, Datuk Seri 
Panglima Hajiji merupakan seorang 
wakil rakyat yang sangat berpegang 
pada amanat yang diberikan oleh 
pengundinya dan orang ramai secara 

amnya. Kejayaan menakjubkan 
menang lapan kali Pilihan Raya 
Umum (tahun 1990, 1994, 1999, 
2004, 2008, 2013, 2018 dan 2020) 
sudah pasti mempunyai rahsia 

atau formula (seni) kejayaannya 
yang tersendiri. Seperkara yang 
wajar dipelajari daripada beliau 
ialah sikap untuk mengembangkan 
diri dan kerjaya politiknya. 
Pengalaman bermula sebagai 

Ahli Dewan Undangan Negeri 
(ADUN) pembangkang Pertubuhan 
Kebangsaan Sabah Bersatu (USNO) 
pada tahun 1990 dengan masuk 

ke kampung-kampung sehingga 
membuatkan beliau berasa malu 
(segan) dan wujud perasaan hampir 
tidak berguna, tidak berdaya, seolah- 
olah hanya mampu memberikan 
galakan dengan kata-kata penenang 
hati tanpa mampu menawarkan apa- 
apa bantuan atau mengumumkan 
sebarang peruntukan pembangunan 
menjadi sebahagian daripada 
pedoman dirinya hingga hari ini. 

Barangkali kekecewaan 
itu (merupakan guru) yang 
mengajarnya erti kehidupan. Tidak 
lengkap tanpa memiliki pemikiran 
positif untuk bangun dan terus maju 
ke hadapan. Kemungkinan juga 
pengalaman hidup dari kecil yang 
sudah kehilangan ayah melatihnya 
untuk memiliki sifat berdikari, 
berusaha gigih membantu keluarga 
mengharungi kesempitan hidup 
dengan aktiviti mengetam padi 
dan berjual hasil pertanian di 
samping persekitaran komuniti yang 
memberikan peluang kepada anak 
Bajau Samah ini untuk berurusan 
dengan suku kaum Lotud telah 
banyak mempengaruhi hidup beliau. 

Datuk Seri Panglima Hajiji 
boleh dikatakan sebagai generasi 
terdahulu yang menyedari bahawa 
pendidikan mampu merubah nasib 
dirinya. Beliau berusaha gigih 
dan cemerlang dalam pendidikan 
serta berkesempatan (berpeluang) 
melanjutkan pengajian di University 

Datuk Seri Panglima Sr. Safar Untong, Setiausaha Kerajaan Negeri Sabah menyampaikan amanat 
pada Majlis Amanat YB SKN kepada Para Penjawat Awam Negeri Sabah, pada 3 Mac 2022. 


of New Hampshire (1983 - 1986) 
meskipun terpaksa memilih 
untuk bekerja beberapa tahun 
setelah menamatkan persekolahan 
menengahnya pada tahun 1973. 

Pengalaman bekerja itu semua 
menjadi modal yang berharga buat 
dirinya hingga hari ini. Tidak kira 
apa-apa pun pangkat dan jawatan 
yang disandang, jikalau bertekad 
untuk cemerlang, pasti akan 
menemui kejayaan yang diingini. 
Oleh itu, jangan sesekali memandang 
rendah terhadap sesiapa pun kerana 
semua portfolio kerja adalah penting 
dan tiada sesiapa akan tahu pada 
suatu hari nanti, mereka lebih 
berjaya daripada anda. 

Pengalaman hidup Datuk Seri 
Panglima Hajiji yang pantang 
berundur atau menyerah diri dengan 
mudah harus dicontohi oleh generasi 
baharu pada masa ini. 


Gaya Kepimpinan 

Pengamatan gaya kepimpinan Datuk 
Seri Panglima Hajiji sebenarnya 
memperlihatkan perbezaan 
pendekatan yang diguna pakai dalam 
menangani hal ehwal politik dengan 
tadbir urus kerajaan. 

Dalam politik beliau berupaya 
mengadaptasi pendekatan harmoni 
manakala dalam pentadbiran 
kerajaan, beliau seorang yang 
kelihatan tegas dan mengutamakan 
prestasi. 

Kunci kejayaan GRS ialah 
muafakat sesama rakan 
seperjuangan, bertimbang 
rasa, tidak membuli, tiada yang 
menganggap diri mereka “taiko” 
atau abang sulung. Dalam GRS, 
semua saling bertoleransi. 

Bukan mudah bagi pemimpin 
yang menerajui GRS pada ketika ini 
untuk cuba mengusahakan platform 
politik yang eksklusif untuk 

GABUNGAN RAKYAT SABA 


Aku Janji GRS memperkukuh kestabilan politik dan kemakmuran di Sabah. 


Sabah seperti yang diaplikasikan 
oleh Gabungan Parti Sarawak 
(GPS) di Sarawak. Mengambil 
iktibar daripada keputusan PRU 
ke-14 (2018) dan kejayaan GPS 
memperoleh keputusan yang 
memberangsangkan dalam Pilihan 
Raya Sarawak baru-baru ini, secara 
strategiknya pilihan yang terbaik 
ialah Sabah mempunyai sebuah 
gabungan parti politik sendiri. 

Dengan cara ini juga, Sabah akan 
mempunyai kuasa tawar-menawar 
yang lebih kukuh apatah lagi setelah 
bergabung dengan GPS untuk 
membentuk Blok Borneo. Langkah 
ini sangat penting terutamanya 
untuk rundingan mendapatkan 
kembali hak-hak Sabah dan Sarawak 
di bawah Perjanjian Malaysia 1963 
(MA63). 

Usaha seharusnya ditumpukan 
pada memperkukuh GRS 
(menjadikan GRS lebih kuat) untuk 
menghadapi PRU ke-15 yang perlu 
diadakan selewat-lewatnya pada 
tahun 2023. 

Model politik Semenanjung 
tidak boleh disamakan dengan 


politik di Sabah mahupun Sarawak. 
Maknanya, formula yang diguna 
pakai sehingga membawa kejayaan 
dalam Pilihan Raya Negeri (PRN) 
di Melaka dan di Johor belum tentu 
berfungsi (berkesan) di Sabah. 

Kedua-dua watak utama, iaitu 
Parti Pribumi Bersatu Malaysia 
(PPBM) dan UMNO di Sabah 
sebenarnya sedar jikalau mereka 
bersendirian dengan PN dan BN, 
hal itu hanya akan menguntungkan 
lawan mereka, iaitu Parti Warisan 
Sabah atau gabungan yang dikenali 
sebagai Warisan plus. 

Sebagai misalannya, UMNO 
tidak boleh mengharapkan 
(bergantung pada) PBRS dalam BN 
bagi meraih undi KadazanDusun 
Murut Rungus (KDMR) untuk 
mereka. Baik PBS mahupun PN juga 
tidak boleh bersendirian jikalau 
ingin memperoleh majoriti mudah. 

Memandangkan pemimpin 
parti komponen GRS seperti 
Datuk Seri Panglima Bung Moktar 
Radin, Datuk Seri Panglima Dr. 
Maximus Ongkili, Datuk Seri 
Panglima Dr. Jeffery Kitingan dan 


Datuk Seri Panglima Yong Teck 
Lee pada ketika ini nampak ada 
persamaan - boleh bekerjasama 
dengan harmoni, jadi mengapakah 
tidak diteruskan sahaja kerjasama 
tersebut? Seperkara yang mungkin 
perlu diberikan perhatian menerusi 
sumbang saran apabila GRS 

sudah berdaftar secara rasmi ialah 
perkara tersebut akan mendorong 
(menginspirasikan) lebih banyak 
pihak yang ingin memohon untuk 
menyertai gabungan parti politik 
tersebut. GRS perlu mengambil 
pendekatan sentiasa terbuka 
kepada mana-mana pihak untuk 
bekerjasama dengan GRS kerana 
keinginan mereka bekerjasama 
dengan GRS secara tidak langsung 
merupakan testimoni kepada 
kejayaan GRS sehingga menarik 
minat orang ramai. 

Begitu pun, setiap permohonan 
tersebut haruslah diperhalusi 
dengan terperinci dalam suatu 
tempoh waktu percubaan apatah 
lagi sebarang keputusan yang 
ingin dibuat haruslah berasaskan 
konsensus bersama-sama rakan, 

yang sedia ada dalam GRS ataupun 
rakan di luar GRS. 

Individu berlainan mungkin 
memandang dari sudut pandangan 
yang berlainan. Perbezaan 
pandangan itu seharusnya diraikan 
dalam amalan demokrasi yang 
dipraktikkan di negara kita. Yang 
rugi sendiri ialah kritikan secara 
keterlaluan semata-mata untuk 
mengaibkan sesuatu pihak yang 
didasari oleh perbezaan ideologi 
politik. 

Sepanjang tempoh setahun 
ini juga, segala keraguan yang 
dilontarkan terhadap GRS adalah 
dariluar GRS itu sendiri sedangkan 
semua pemimpin GRS nampak 
berpegang pada pepatah “Bersatu 
teguh bercerai roboh” meskipun ada 
beberapa kali ketegangan politik di 
Semenanjung yang menempiaskan 
politik Sabah. 

Keluarga GRS amat jelas 
menekankan semangat setia kawan 
yang mendorong untuk sentiasa 
berusaha dengan melakukan 
ikatan baik menerusi konsultasi 
mahupun libat urus dengan semua 
parti komponen dalam mencari 
penyelesaian secara proaktif. 

Kestabilan politik yang dikecapi 
tersebut jugalah yang membawa 
kepada kejayaan rekod pendapatan 
Sabah yang melebihi lima bilion 
bagi tahun 2021. Kisah kejayaan 
ini bukan sahaja mencerminkan 
keberanian dan kebijaksanaan 
(kerajaan GRS) berunding secara 
kerajaan kepada kerajaan (G2G) 
untuk memperoleh apa-apa yang 
dikehendaki, tetapi pada hakikatnya, 
atas kestabilan politik itulah yang 
membolehkan fokus diberikan pada 
usaha memperjuangkan kepentingan 
Sabah. Sebagai hasilnya, sudah pasti 
akan memberikan harapan kepada 
rakyat untuk menerima lebih banyak 


pembangunan yang mampu dibawa 
untuk Sabah. 

Beralih kepada soal kuasa 
eksekutif atau tadbir urus yang 
dibantu oleh pegawai utama seperti 
Datuk Seri Panglima Sr. Haji Safar 
Untong, Setiausaha Kerajaan Negeri 
Sabah, serta Sekretariat Hala Tuju 
SMJ memperlihatkan bahawa banyak 
transformasi yang telah dilakukan 
meskipun baru genap setahun ulang 
tahun pelancaran SM). 

Beberapa kali Ketua Menteri 
Sabah dilihat cuba mengingatkan 
penjawat awam agar berdedikasi 
dan menghayati tugasan di agensi 
masing-masing dan berusaha untuk 
melaksanakan amanah kepada rakyat 
yang perlu dilakukan dengan seikhlas 
hati. 

Jangan ada yang berasa sudah 
bagus dalam melakukan kerja tetapi 
pada hakikatnya, akar umbi rakyat 
masih merungut kerana dibelenggu 
dengan pelbagai permasalahan. 
Masalah bekalan air bersih atau jalan 
berlubang serta berlopak-lopak di 
sana sini yang telah berlarutan sekian 
lama merupakan agenda utama 
kerajaan. 

Kerajaan Sabah telah berusaha 
sedaya upaya secara konsisten 
untuk memperkenalkan pelbagai 
transformasi yang mampu 
meningkatkan efisien tadbir urus 
kerajaan serta keberkesanannya. 

Kerajaan cuba menghapuskan 
kerenah yang melambatkan proses 
kerja. Keutuhan niatnya bukanlah 
untuk menyukarkan, sebaliknya 
mempermudah urusan demi 
kesejahteraan rakyat. Tidak juga 
bermaksud untuk menghukum 
meskipun ada ketua-ketua jabatan 
yang ditukar disebabkan kegagalan 
melaksanakan tanggungjawab 
dengan baik tetapi memberikan 
ganjaran mahupun penghargaan. 


Sambil memperkasakan modal 
insan yang sedia ada menerusi 
usaha meningkatkan pengetahuan 
dan kemahiran kakitangan dalam 
perkhidmatan, kerajaan turut 
memperkenalkan pelbagai usaha 
untuk memotivasikan anak watan 
Sabah untuk meningkatkan literasi 
menerusi bantuan pendidikan 
termasuklah usaha mengatasi isu 
kemiskinan digital. 

Pelbagai program turut dirancang 
seperti Felo SMJ yang bersifat 
membina kepimpinan dengan 
memberikan peluang kepada lepasan 
(graduan) baharu untuk terlibat 
dalam penggubalan dasar, program 
kementerian dan sebagai penyelesai 
masalah dalam kementerian. 

Sungguhpun rakyat menilai 
berdasarkan keberhasilannya, 
kita tidak menolak kemungkinan 
disebabkan oleh kekangan 
pandemik COVID-19 menghalang 
pembaharuan yang kurang 
mendapat perhatian berbanding 
dengan fakta lain yang bersangkutan 
dengan kesihatan awam mahupun 
ekonomi rakyat. Begitu pun, dengan 
keadaan yang semakin terkawal 
dan memasuki fasa peralihan 
endemik akan mempermudah 
pergerakan apatah lagi dengan 
pengumuman kerajaan persekutuan 
yang membuka semula sempadan 
negara mulai 1 April 2022, sektor 
pelancongan dan premis-premis 
perniagaan dijangkakan dapat 
beroperasi dan meraih keuntungan 
yang diharapkan. 

Bagi sesetengah pihak yang 
lebih suka bercakap tentang 
masalah atau mengkritik sahaja, 
mengapakah tidak memfokuskan 
penyelesaiannya? Berilah cadangan 
yang konkrit dengan fakta kes yang 
boleh dipercayai agar lebih cepat 
mencapai titik penyelesaiannya. * 

AKAN BINA KEMUDAHAN LNG 
PERTAMA SABAH DI SOGIP 


Loji baharu LNG itu dijangka meningkatkan 
jumlah pengeluaran LNG daripada 2.7 kepada 4.7 
juta tan metrik setahun (MTPA), menambah 2 juta 

MTPA lagi kapasiti pengeluaran LNG. 

